text:
 |
 52013PC0173
 Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE maidir le Gníomhaireacht an Aontais Eorpaigh um Chomhar agus Oiliúint na Seirbhísí Forfheidhmithe Dlí (Europol) agus lena n-aisghairtear Cinneadh 2009/371/CGB agus Cinneadh 2005/681/CGB /* COM/2013/0173 final - 2013/0091 (COD) */
 MEABHRÁN
 MÍNIÚCHÁIN
 1. COMHTHÉACS AN TOGRA
 Cuireadh tús leis an Oifig Eorpach Póilíní
 (Europol) mar chomhlacht idir-rialtasach arna rialú ag Coinbhinsiún a tugadh
 chun críche idir na Ballstáit, a tháinig i bhfeidhm i 1999. De bhrí Chinneadh
 Comhairle a glacadh i 2009, rinneadh gníomhaireacht AE arna chistiú ag buiséad
 an AE de Europol.
 Is é ról Europol ná tacaíocht a chur ar fáil
 do ghníomhaíocht seirbhísí náisiúnta um fhorfheidhmiú an dlí agus dá chomhar
 lena chéile chun coireacht thromchúiseach agus sceimhlitheoireacht a chosc agus
 a chomhrac. Éascaíonn Europol malartú faisnéise idir gníomhaireachtaí na
 mBallstát um fhorfheidhmiú an dlí agus cuireann sé anailís choiriúil ar fáil
 chun cabhrú le fórsaí póilíneachta imscrúduithe trasteorann a dhéanamh.
 Sonraítear in Airteagal 88 sa Chonradh ar
 Fheidhmiú an Aontais Eorpaigh go ndéanfar Europol a rialú ag rialachán le
 glacadh ag an ngnáthnós imeachta reachtach. Éilítear ann freisin go mbunódh na
 comhreachtóirí nósanna imeachta um scrúdú ghníomhaíochtaí Europol ag Parlaimint
 na hEorpa, i dteannta le Parlaimintí náisiúnta.
 Bunaíodh an Coláiste Eorpach Póilíneachta
 (CEPOL) mar ghníomhaireacht AE i 2005, a bheadh i gceannas ar ghníomhaíochtaí i
 ndáil le hoiliúint a chur ar oifigigh um fhorfheidhmiú an dlí. Tá sé mar aidhm
 aige comhar a éascú idir fórsaí póilíneachta náisiúnta trí chúrsaí a eagrú a
 bhfuil gné póilíneachta Eorpaí ag baint leo. Sainíonn sé comhchuraclaim ar
 ábhair shonracha, scaipeann sé taighde ábhartha agus dea-chleachtas,
 comhordaíonn sé clár malairte um póilíní sinsearacha agus oiliúnóirí agus
 féadfaidh sé gníomhú mar chomhpháirtí i ndeontais AE le haghaidh tionscadal
 sonrach.
 I gClár Stócólm”– Eoraip a bheidh
 oscailte agus slán, a fhónfaidh do na saoránaigh agus a chosnóidh iad"[1], d’iarr an Chomhairle
 Eorpach ar Europol forbairt a dhéanamh agus "bheith ina mhol maidir le
 malartú faisnéise idir údaráis na mBallstát um fhorfheidhmiú an dlí, ina
 sholáthraí seirbhíse agus ina chlár le haghaidh seirbhísí um fhorfheidhmiú an
 dlí ", agus d’iarr sí go mbunófaí scéimeanna oiliúna agus cláir mhalairte
 Eorpacha le haghaidh gach gairmí ábhartha um fhorfheidhmiú an dlí ar leibhéal
 náisiúnta agus AE, agus ról lárnach ag CEPOL maidir leis an ngné Eorpach a
 áirithiú.
 Ina Chumarsáid '‘The EU
 Internal Security Strategy in Action: Five steps towards a
 more secure Europe’[2], d’aithin an Coimisiún dúshláin, prionsabail agus treoirlínte lárnacha
 um dhéileáil le saincheisteanna slándála laistigh den AE, agus mhol sé roinnt
 gníomhartha a mbeadh baint ag Europol agus CEPOL leo chun dul i ngleic leis an
 mbaol don tslándáil a bhaineann le coireacht thromchúiseach agus
 sceimhlitheoireacht.
 Le deich mbliana anuas tháinig méadú san AE ar
 choireacht thromchúiseach agus ar choireacht
 eagraithe, mar gháinneáil ar dhaoine, agus d’éirigh an choireacht éagsúil ó
 thaobh foirme.[3]
 Faightear i measúnú bagartha Europol i 2013 ar choireacht thromchúiseach agus ar
 choireacht eagraithe san AE (SOCTA 2013) “gur feiniméan í an coireacht
 thromchúiseach eagraithe atá ag éirí níos casta agus níos dinimiciúla de réir
 a chéile agus go bhfuil sé fós mar bhagairt mhór do shábháilteacht agus rath an
 AE”[4]. Tugtar faoi deara sa
 staidéar freisin “mar thoradh ar éifeachtaí an domhandaithe sa tsochaí agus sa
 ghnó go bhfuil éascaíocht déanta ar theacht chun cinn éagsúlachtaí nua sa
 ghníomhaíocht choiriúil, ina mbaineann grúpaí coiriúla leas as bealaí éalaithe,
 as an idirlíon agus as coinníollacha a bhaineann leis an géarchéim
 eacnamaíochta chun brabúis a neamhdhleathacha a ghiniúint ar riosca íseal”.[5] Úsáidtear an
 t-idirlíon chun gníomhaíochtaí coiriúla a eagrú agus a dhéanamh, feidhmíonn sé
 mar uirlis chumarsáide, mar mhargadh, mar áit earcaíochta agus mar sheirbhís
 airgeadais. Freisin éascaíonn sé cineálacha nua de chibearchoireacht, de
 chalaois cártaí íocaíochta, chomh maith le scaipeadh ábhair a bhaineann le
 mí-úsáid gnéasach leanaí.[6]
 Mar sin déanann cionta coireachta
 tromchúisí díobháil throm d’íospartaigh, déanann siad
 dochar ar scála mór don gheilleagar agus baineann siad an bonn ón mothú
 sábháilteachta nach féidir daoine a gcuid saoirse agus ceart aonair a fheidhmiú
 go héifeachtach gan é. Ní hamháin go gcuireann coireanna ar nós gáinneála ar
 dhaoine,[7]
 i ndrugaí neamhdhleathacha[8],
 agus in airm thine[9],
 coireanna airgeadais mar éilliú[10],
 chalaois[11]
 agus sciúradh airgid[12]
 agus chibearchoireacht[13]
 bagairt roimh shábháilteacht phearsanta agus eacnamaíochta daoine a bhfuil
 cónaí orthu san Eoraip, gineann siad brabúis mhóra choiriúla a neartaíonn
 cumhacht líonraí coiriúla agus a thógann ioncam a bhfuil géarghá leis ó údaráis
 phoiblí. Tá sceimhlitheoireacht fós mar bhagairt mhór do shlándáil an AE[14], toisc go bhfuil
 sochaithe san Eoraip fós leochaileach d’ionsaithe sceimhlitheora.
 Tá coireacht fós ar cheann de chúig
 phríomhábhar imní shaoránaigh an AE.[15]
 Nuair a iarradh orthu cén saincheisteanna ar cheart d’institiúidí an AE díriú
 orthu, luadh an comhrac i gcoinne coireachta sa cheathrú háit.[16] Fuarthas i suirbhé
 deireanach gur chuir an chuid is mó d’úsáideoirí an idirlín san AE in iúl go
 raibh an-imní orthu faoi chibearshlándáil agus chibearchoireacht.[17]
 Sa chomhthéacs sin teastaíonn gníomhaireachtaí
 AE chun tacaíocht a thabhairt ar bhealach éifeachtach agus éifeachtúil do
 chomhar, do roinnt faisnéise agus d’oiliúint maidir le forfheidhmiú an dlí .
 Sa Chur Chuige Coiteann i dtreo
 ghníomhaireachtaí díláraithe an AE ar thacaigh Parlaimint na hEorpa, an
 Chomhairle agus an Coimisiún leis in Iúil 2012[18]
 tá prionsabail leagtha amach um shocruithe rialachais gníomhaireachtaí mar
 Europol agus CEPOL. Tugtar an méid seo a leanas faoi deara sa Chur Chuige
 Coiteann: "merging agencies should be considered in cases where their
 respective tasks are overlapping, where synergies can be contemplated or when
 agencies would be more efficient if inserted in a bigger structure".
 Dá ndéanfaí Europol agus CEPOL a chumasc in
 aon ghníomhaireacht amháin, a bheadh suite i gceanncheathrú reatha Europol sa
 Háig, , chruthófaí sineirgí tábhachtacha agus gnóthachain éifeachtachta. Dá
 gcuirfí le chéile fios gnó Europol i leith chomhar oibriúcháin póilíní agus
 saineolas oideachais CEPOL neartófaí na naisc agus chruthófaí sineirgí idir an
 dá réimse. Chabhródh teagmháil idir na baill foirne oibriúcháin agus oiliúna a
 bheadh ag obair in aon ghníomhaireacht amháin le riachtanais oiliúna a aithint,
 ar an mbealach sin dhéanfaí ábharthacht agus díriú oiliúint an AE a mhéadú,
 agus bhainfeadh comhar póilíní an AE ar an iomlán leas as. Bheifí in ann
 dúbláil feidhmeanna tacaíochta sa dá ghníomhaireacht a sheachaint, agus
 d’fhéadfaí coigiltis dá bharr sin a ath-imlonnú agus a infheistiú i
 bhfeidhmeanna lárnacha oibriúcháin agus oiliúna. Tá sé sin tábhachtach go
 háirithe i bhfianaise an gheilleagair, nuair a bhíonn acmhainní náisiúnta agus
 an AE tearc agus nuair a d’fhéadfadh nach mbeadh acmhainní chun oiliúint an AE
 ar fhorfheidhmiú an dlí a neartú ar fáil murach sin.
 Mar sin déantar foráil sa togra seo um
 rialachán le haghaidh creat dlí nua le haghaidh Europol nua a thiocfaidh i
 ndiaidh agus a rachaidh in ionad Europol mar a bunaíodh ag Cinneadh
 2009/371/CGB an 6 Aibreán 2009 ón gComhairle lenar bunaíodh an Oifig Eorpach
 Póilíní (Europol), agus CEPOL mar a bunaíodh ag Cinneadh 2005/681/CGB ón
 gComhairle lenar bunaíodh an Coláiste Eorpach Póilíneachta (CEPOL).
 Tá an togra ag teacht le ceanglais Chonradh
 Liospóin, le hionchais Chlár Stócólm, leis na tosaíochtaí atá leagtha amach sa
 Straitéis Slándála Inmheánaí i nGníomh, agus sa Chur Chuige Coiteann i dtreo
 ghníomhaireachtaí díláraithe an AE.
 2. TORADH NA GCOMHAIRLIÚCHÁN
 LEIS NA PÁIRTITHE LEASMHARA AGUS NA MEASÚNUITHE TIONCHAIR
 Reáchtáladh agallaimh faoi ullmhú an leasaithe
 ar Europol, CEPOL agus ar oiliúint an AE ar fhorfheidhmiú an dlí i 2010 agus
 2011 idir an Coimisiún agus ionadaithe Pharlaimint na hEorpa, Chomhairle an
 Aontais Eorpaigh agus Bord Bainistíochta Europol agus Comhlacht Rialaitheach
 CEPOL, chomh maith le hionadaithe Parlaimintí náisiúnta.
 De réir a bheartais um “Rialáil Níos Fearr”,
 rinne an Coimisiún dhá mheasúnú tionchair ar roghanna eile beartais i ndáil le
 Europol agus CEPOL.[19]
 Bhí an measúnú tionchair ar Europol bunaithe
 ar an dá chuspóir beartais mar a bhí soláthar faisnéise do Europol ag na
 Ballstáit a mhéadú agus timpeallacht um próiseáil sonraí a shocrú a cheadaíonn
 do Europol cabhrú go hiomlán leis na Ballstáit coireacht thromchúiseach agus
 sceimhlitheoireacht a chosc. Maidir leis an gcéad chuspóir, rinneadh measúnú ar
 dhá rogha beartais: (i) oibleagáid dlí Ballstát chun sonraí a chur ar fáil do
 Europol a shoiléiriú, ag foráil do dhreasachtaí agus sásra tuairiscithe ar
 fheidhmíocht Ballstát aonair, agus (ii) rochtain a dheonú do Europol ar
 bhunachair sonraí náisiúnta ábhartha ar fhorfheidhmiú an dlí ar bhonn
 braite/neamhbhraite. Maidir leis an gcuspóir beartais ar thimpeallacht um
 próiseáil sonraí, rinneadh measúnú ar dhá rogha beartais: (i) an dá Chomhad
 Anailíse Oibre reatha a chumasc in aon chomhad amháin agus (ii) timpeallacht
 próiseála nua chun cosaintí nós imeachta a shocrú chun prionsabail um chosaint
 sonraí a chur i bhfeidhm agus béim faoi leith ar ‘phríobháideacht de réir
 deartha’.
 Bhí an measúnú tionchair ar CEPOL bunaithe ar
 an dá chuspóir beartais mar a bhí (i) cáilíocht níos fearr a áirithiú, oiliúint
 níos ceangailte agus níos comhsheasmhaí le haghaidh raoin níos leithne
 d’oifigigh fhorfheidhmithe i saincheisteanna coireachta trasteorann (ii) creat
 a bhunú chun é sin a bhaint amach de réir an Chuir Chuige Choitinn ar
 ghníomhaireachtaí díláraithe an AE. I bhfianaise chur i láthair Scéim Oiliúna
 ar Fhorfheidhmiú an Dlí, a mbeidh sé riachtanach acmhainní breise a chur i
 bhfeidhm lena haghaidh, scrúdaigh an Coimisiún roghanna éagsúla lenar áiríodh
 CEPOL a neartú agus a shruthlíniú mar ghníomhaireacht ar leithligh agus
 feidhmeanna CEPOL agus Europol a chumasc, go páirteach nó go hiomlán, i
 ngníomhaireacht Europol nua.
 Dar le modheolaíocht bhunaithe an Choimisiúin,
 rinneadh measúnú ar gach rogha beartais, le cabhair ó choiste stiúrtha
 idirseirbhíse, de réir a thionchair ar shlándáil, ar na costais (lenar áiríodh
 buiséad institiúidí an AE) agus a thionchar ar chearta bunúsacha.
 Mar thoradh ar an anailís ar an tionchar
 iomlán forbraíodh an rogha beartais ab fhearr atá cuimsithe sa togra reatha.
 Dar leis an measúnú, nuair a chuirfear i bhfeidhm é beidh Europol níos
 éifeachtaí mar ghníomhaireacht a chuirfidh tacaíocht chuimsitheach ar fáil
 d’oifigigh um fhorfheidhmiú an dlí san Aontas Eorpach.
 3. GNÉITHE DLÍ AN TOGRA
 Is iad Airteagal 88 agus Airteagal 87 (2)(b)
 den Chonradh ar Fheidhmiú an Aontais Eorpaigh atá mar bhoinn dlí don togra.
 Cuspóir agus ábhar an togra reachtaigh
 Tá sé mar aidhm ag an togra seo:
 ·
 Europol a ailíniú le ceanglais Chonradh Liospóin
 trí chreat reachtach Europol a bhunú sa rialachán agus sásra a thabhairt
 isteach chun gníomhaíochtaí Europol a rialú ag Parlaimint na hEorpa, i dteannta
 leis naParlaimintí náisiúnta. Ar an mbealach sin chuirfí feabhas ar
 dhlisteanacht dhaonlathach agus chuntasacht Europol don saoránach Eorpach.
 ·
 Cuspóir Chlár Stócólm a chomhlíonadh trí “mol um
 malartú faisnéise idir gníomhaireachtaí na mBallstát um fhorfheidhmiú an dlí“
 " a dhéanamh as Europol agus scéimeanna oiliúna agus cláir malairte
 Eorpacha a bhunú le haghaidh gach gairmí um fhorfheidhmiú an dlí ar leibhéal
 náisiúnta agus an AE.
 ·
 Freagrachtaí nua a leagan ar Europol ionas go
 bhféadann sé tacaíocht níos cuimsithí a thabhairt do ghníomhaireachtaí um fhorfheidhmiú
 an dlí sna Ballstáit. Áirítear leis sin dul i gceannas chúraimí reathaCEPOL i
 réimse na hoiliúna d’oifigigh um fhorfheidhmiú an dlí ag Europol agus Scéim
 Oiliúna ar Fhorfheidhmiú an Dlí a fhorbairt. I gceist leis sin freisin tá an
 deis do Europol forbairta dhéanamh ar ionaid saineolais an AE um chineálacha
 áirithe coireachta a chomhrac a thagann faoi chuspóirí Europol, Lárionad
 Cibearchoireachta na hEorpa go háirithe.
 ·
 Córas daingean um chosaint sonraí do Europol a
 áirithiú, go háirithe chun a áirithiú go bhfuil neamhspleáchas iomlán ag
 maoirseoir Europol um chosaint sonraí, go bhféadann sé gníomhú go héifeachtach
 agus go bhfuil leordhóthain cumhachtaí idirghabhála aige nó aici.
 ·
 Rialachas Europol a fheabhsú, trí héifeachtacht
 fheabhsaithe a lorg agus é a ailíniú leis na prionsabail atá leagtha síos sa
 Chur Chuige Coiteann ar ghníomhaireachtaí díláraithe an AE.
 Seo a leanas an bealach ina mbaineann an togra
 amach na haidhmeanna sin:
 1. Europol a ailíniú le ceanglais Chonradh
 Liospóin, a chuid cuntasachta a mhéadú
 Leis an rialachán sin cinntítear go bhfuil
 gníomhaíochtaí Europol faoi réir scrúdaithe ag ionadaithe shaoránaigh an AE
 arna dtoghadh go daonlathach. Tá na rialacha sonracha ar scrúdú ar aon dul
 leCumarsáid 2010 an Choimisiúin ar na nósanna imeachta um scrúdú
 ghníomhaíochtaí Europol ag Parlaimint na hEorpa, i dteannta le Parlaimintí
 náisiúnta[20].
 Maidir le Parlaimint na hEorpa agus na
 Parlaimintí náisiúnta go háirithe:
 ·
 faigheann siad faisnéis trí thuarascálacha
 gníomhaíochta bliantúil agus chuntais dheireanacha gach bliain.
 ·
 faigheann siad measúnuithe bagartha faisnéise,
 anailísí straitéiseacha agus tuarascálacha ginearálta suímh maidir le cuspóir
 Europol chomh maith le torthaí staidéar agus measúnachtaí arna gcoimisiúnú ag
 Europol, socruithe oibre ar aontaíodh orthu le húdaráis tríú tíortha chun
 comhaontuithe idirnáisiúnta a chur i bhfeidhm a thug an tAontas Eorpach chun
 críche leis an tríú tír sin;
 ·
 faigheann siad mar fhaisnéis an clár oibre
 ilbhliantúil agus bliantúil mar a glacadh leo;
 ·
 faigheann siad tuarascálacha ar mhéid agus
 cháilíocht na faisnéise arna cur ar fáil ag gach Ballstát do Europol agus ar
 fheidhmíocht a Aonaid Náisiúnta;
 ·
 féadfaidh siad ábhair maidir le Europol a phlé
 leis an Stiúrthóir Feidhmiúcháin agus le Cathaoirleach an Bhoird Bhainistíochta
 – agus oibleagáidí na discréide agus na rúndachta á dtógáil san áireamh -
 Ina theannta sin seo a leanas a dhéanann
 Parlaimint na hEorpa:
 ·
 comhlíonann sí feidhmeanna an údaráis bhuiséadaigh,
 go háirithe: faigheann sí ráitis faoi mheastacháin, faigheann sí an tuarascáil
 ar an mbainistíocht bhuiséadach agus airgeadais don bhliain airgeadais sin agus
 féadfaidh sí aon fhaisnéis a bheadh ag teastáil don nós imeachta scaoilte a
 iarraidh agus tugann sí scaoileadh don Stiúrthóir Feidhmiúcháin i dtaobh chur i
 bhfeidhm an bhuiséid; a.
 ·
 téitear i gcomhairle léi faoi chlár oibre
 ilbhliantúil Europol.
 ·
 faigheann sí mar fhaisnéis clár oibre bliantúil
 Europol
 ·
 féadfaidh sí cuireadh a thabhairt d’iarrthóir do
 Stiúrthóir Feidhmiúcháin Europol arna roghnú ag an mBord Bainistíochta le
 haghaidh éisteachta os comhair coiste parlaiminte inniúil;
 ·
 féadfaidh sí iarraidh ar an Stiúrthóir
 Feidhmiúcháin a cuid ceisteanna faoina chuid feidhmíochta a fhreagairt,
 Chun ligean do Pharlaimint na hEorpa an scrúdú
 a chleachtadh ach chun rúndacht faisnéise oibriúcháin a ráthú ag an am céanna,
 is gá do Europol agus do Pharlaimint na hEorpa socrú oibre a thabhairt chun
 críche faoi rochtain ar Fhaisnéis Rúnaicmithe an Aontais Eorpaigh agus ar
 fhaisnéis íogair neamh-rúnaicmithe arna próiseáil ag Europol nó tríd.
 2. Europol mar mhol um malartú faisnéise
 idir gníomhaireachtaí um fhorfheidhmiú an dlí sna Ballstáit
 Chun staid faisnéise Europol a fheabhsú, ionas
 go bhféadann níos mó tacaíochta a thabhairt doBhallstáit agus chun suíomh
 beartais an AE a threorú níos fearr, féachann an beartas chuig soláthar
 faisnéise ag na Ballstáit do Europol a fheabhsú. Déantar é sin trí neartú a
 dhéanamh ar an oibleagáid atá ar Bhallstáit sonraí ábhartha a sholáthar do
 Europol.. Táirgtear dreasacht tríd an deis a leathnú do sheirbhísí um fhorfheidhmiú
 an dlí chun tacaíocht a fháil d’imscrúdú trasteorann i réimse eile seachas
 góchumadh an euro. Tugtar isteach sásraí tuairiscithe chun monatóireacht a
 dhéanamh ar thabhairt sonraí chuig Europol ag na Ballstáit in Europol.
 Chun cur ar chumas Europol naisc níos fearr a
 bhunú idir sonraí atá i seilbh aige cheana féin agus anailís a dhéanamh orthu
 ina dhiaidh sin, tá ailtireacht phróiseála na gníomhaireachta athdheartha. Ní
 dhéanann sé bunachair ná córais sonraí a réamhshainiú a thuilleadh ach seachas
 sin glacann sé cur chuige ‘príobháideacht trí dhearadh’ agus trédhearcacht
 iomlán i dtreo an Oifigeach Cosanta Sonraí agus an Maoirseoir Eorpach ar
 Chosaint Sonraí, an EDPS. Baintear caighdeáin arda amach maidir le cosaint
 sonraí agus slándáil sonraí trí mheán cosaintí nós imeachta a bhfuil feidhm acu
 maidir le haon chineál sonrach faisnéise. Sa rialachán sin tá cuspóirí an
 phróiseáil sonraí (cros-seiceáil, anailís straitéiseach nó nádúr ginearálta
 eile, anailís oibriúcháin i gcásanna sonracha) leagtha amach, chomh maith leis
 na foinsí faisnéise agus na daoine a bhfuil cead acu rochtain a bheith acu ar
 shonraí. Chuirfeadh sé sin ar chumas Europol a ailtireacht TF a chur in
 oiriúint do na dúshláin atá le teacht agus do riachtanais ghníomhaireachtaí an
 AE um fhorfheidhmiú an dlí. Nuair a bheadh sé i bhfeidhm, ligfeadh sé do
 Europol píosaí ábhartha sonraí a nascadh lena chéile agus anailís a dhéanamh
 orthu, moilleanna a laghdú maidir le treochtaí agus patrúin a aithint agus
 ilstóráil sonraí a laghdú. Ag an am céanna, ráthófaí caighdeáin arda um
 chosaint sonraí. Dhéanfadh an Maoirseoir Eorpach ar Chosaint Sonraí maoirseacht
 ar chloí leis na caighdeáin sin.
 Ar an mbealach sin gheobhadh anailíseoirí
 Europol tuiscint níos leithne ar thromchoiriúlacht agus sceimhlitheoireacht san
 AE. Bheadh siad in ann treochtaí agus patrúin thar gach réimse coireachta a
 aithint go tapa agus d’fhorbródh siad tuairiscí faisnéise níos cuimsithí agus
 ábhartha chun tacú le gníomhaireachtaí na mBallstát um fhorfheidhmiú an dlí.
 3. Freagrachtaí nua: oiliúint a chur ar
 lárionaid AE agus iad a fhorbairt chun coireanna sonracha a chomhrac
 Chun sineirgí a áirithiú i dtacaíocht an AE
 don phóilíneacht, agus chun cur i bhfeidhm iomlán an Scéim Oiliúna an AE ar Fhorfheidhmiú
 an Dlí atá molta i gcomhthreo leis an rialachán seo[21] a cheadú, rachaidh an
 Europol nua i gceannas ar na tascanna a rinne CEPOL roimhe sin agus déanfaidh
 sé forbairt orthu. Le naisc níos dlúithe idir obair oiliúna agus oibriúcháin
 tiocfaidh oiliúint níos spriocdhírithe agus níos ábhartha d’oifigigh um fhorfheidhmiú
 an dlí chun cinn.
 Glacfaidh Europol, trí mheán roinne nua a
 dtabharfar Acadamh Europol air, freagracht as oiliúint a thacú, a fhorbairt, a
 sheachadadh agus a chomhordú d’oifigigh um fhorfheidhmiú an dlí ag an leibhéal
 straitéiseach, agus ní hamháin póilíní sinsearacha (mar is amhlaidh faoi
 Chinneadh reatha CEPOL). Rachaidh na gníomhaíochtaí sin i ngleic leis an ngá le
 feasacht agus eolas faoi ionstraimí idirnáisiúnta agus an Aontais, le spreagadh
 chomhar trasteorann, le saineolas i réimsí téamacha sonracha coireachta nó
 póilíneachta agus le hullmhú do rannpháirtíocht i misin póilíní sibhialtacha an
 AE i dtríú tíortha. Beidh sé freagrach as uirlisí oideachasúla a fhorbairt agus
 a mheasúnú atá ceangailte le ceanglais a aithneofar i measúnuithe rialta ar
 riachtanais oiliúna. Cuirfidh sé le taighde agus féachfaidh sé chuig
 comhpháirtíochtaí a bhunú le comhlachtaí an Aontais agus le hinstitiúidí
 acadúla príobháideacha mar is cuí.
 Léiríonn comhdhéanamh, feidhmeanna agus
 nósanna imeachta an Bhoird Bainistíochta freagrachtaí nua Europol as oiliúint
 ar fhorfheidhmiú an dlí, chomh maith leis an dea-chleachtas atá leagtha amach
 sa Chur Chuige Coiteann i dtreo gníomhaireachtaí díláraithe an AE.
 Cuirfidh Coiste Eolaíochta um Oiliúint
 comhairle ar an mBord Bainistíochta chun cáilíocht eolaíochta ghníomhaíochtaí
 oiliúna Europol a ráthú agus a threorú.
 Chun feabhas a dhéanamh ar chumas an AE
 aghaidh a thabhairt ar fheiniméin shonracha coireachta, a bhfuil iarracht
 choiteann ag teastáil dóibh siúd go háirithe, tugtar an deis do Europol
 forbairt a dhéanamh ar lárionaid chun foirmeacha sonracha coireachta a
 chomhrac, mar shampla Lárionad Cibearchoireachta na hEorpa.
 Trí lárionaid AE den sórt sin a chuimseodh
 cuir chuige éagsúla i dtreo an chineál sonrach coireachta a chomhrac chuirfí
 luach le gníomhartha na mBallstát. Mar shampla d’fhéadfaidís gníomhú mar
 phointí lárnacha eolais, saineolas a chur le chéile chun tacú leis na Ballstáit
 i bhforbairt acmhainne, tacú le himscrúduithe na mBallstát agus bheith mar
 ghuth comhchoiteann imscrúdaitheoirí na hEorpa thar fhorfheidhmiú an dlí sa
 réimse sonrach.
 4. Córas daingean um chosaint sonraí
 Déanann an togra atreisiú ar an gcóras um
 chosaint sonraí a bhaineann le gníomhaíochtaí Europol. Glactar na bearta seo a
 leanas go háirithe:
 ·
 Déantar córas neamhspleách reatha Europol um
 chosaint sonraí a neartú trí tharraingt cuid mhór ar na prionsabail a thacaíonn
 le Rialachán (CE) Uimh. 45/2001 ar chosaint an duine aonair maidir le próiseáil
 sonraí pearsanta ag institiúidí agus comhlachtaí an Chomhphobail agus ar
 shaorghluaiseacht na sonraí sin.[22]
 Toisc go n-aithníonn Dearbhú 21 a ghabhann leis an gConradh sainiúlacht na
 próiseála ar shonraí pearsanta i bhfianaise fhorfheidhmiú an dlí, cuireadh
 rialacha Europol um chosaint sonraí, áfach, ar aon dul le hionstraimí eile um
 chosaint sonraí atá bainteach i réimse chomhar na bpóilíní agus na mbreithiúna.
 Is iad sin, go háirithe, Coinbhinsiún Uimh. 108[23] agus Moladh Uimh. R
 (87) ó Chomhairle na hEorpa[24]
 agus Creatchinneadh 2008/977 ón gComhairle maidir le cosaint sonraí pearsanta
 arna bpróiseáil i gcreat chomhar na bpóilíní agus na mbreithiúna.[25] Cinnteoidh sé sin
 leibhéal ard de chosaint daoine aonair maidir le próiseáil sonraí pearsanta,
 agus sainiúlacht fhorfheidhmiú an dlí á chur san áireamh.
 ·
 Déantar rochtain ag na Ballstáit ar shonraí
 pearsanta a bhaineann le hanailís oibriúcháin srianta do rochtain indíreach ar
 bhonn chóras braite/neamhbhraite; nuair a dhéantar uathchomparáid cruthaítear
 ‘braith’ gan ainm má mheaitseálann na sonraí atá i seilbh an Bhallstáit a
 d’iarr sonraí atá i seilbh Europol Ní sholáthraítear na sonraí bainteacha
 pearsana no cáis ach mar fhreagra ar iarraidh leantach ar leithligh.
 ·
 Tá cosc ar phróiseáil sonraí pearsanta ar
 íospartaigh, fhinnéithe, daoine difriúil le hamhrastaigh, agus mhionaoisigh ach
 má tá dearbhghá léi. Baineann an teorainn sin freisin le bunadh ciníoch nó
 eitneach, tuairimí polaitiúla, reiligiúin nó creidimh, ballraíocht ar
 cheardchumann agus sonraí a bhaineann le sláinte nó saol gnéis (sonraí íogaire
 pearsanta). Sa bhreis air sin, ní fhéadann sonraí pearsanta íogaire a
 phróiseáil ach áit a fhorlíonann siad sonraí pearsanta eile a phróiseáil
 Europol cheana féin. Tá sé mar oibleagáid ar Europol forbhreathnú a thabhairt
 don EDPS gach sé mhí ar na sonraí pearsanta íogaire go léir. Sa deireadh, ní
 féidir aon chinneadh a mbeidh éifeachtaí dlí aige maidir le duine is ábhar do
 shonraí a ghlacadh ar bhonn uathphróiseáil sonraí pearsanta íogaire amháin, ach
 amháin má tá sé údaraithe ag dlí an AE nó an dlí náisiúnta nó ag an EDPS.
 ·
 Chun trédhearcacht a mhéadú, déantar ceart an duine
 aonair chun rochtana ar shonraí pearsanta i seilbh Europol a atreisiú. Tá an
 fhaisnéis nach mór do Europol a chur ar fáil do dhuine a iarrann rochtain ar a
 chuid sonraí liostaithe sa Rialachán. .
 ·
 Sa togra tá rialacha soiléire leagtha amach maidir
 le roinnt freagrachta in ábhair cosanta sonraí, leagann sé freagracht go
 háirithe ar Europol as an athbhreithniú ar an ngá leanúnach leis na sonraí
 pearsanta a stóráil ag eatraimh rialta.
 ·
 Déantar an oibleagáid maidir le logáil agus
 taifeadadh a shíneadh ó rochtain í a chlúdach ar réimse níos leithne de
 ghníomhaíochtaí um próiseáil sonraí: bailiú, athrú, rochtain, nochtadh,
 meascadh agus scriosadh. Chun smacht níos fearr ar úsáid sonraí a áirithiú
 chomh maith le soiléireacht faoin té a bhí á bpróiseáil, déantar athrú na logaí
 a thoirmeasc.
 ·
 Féadann aon duine aonair cúiteamh a lorg ó Europol
 as próiseáil mhídhleathach sonraí tá bhfuil Europol agus Ballstáit ar tharla
 dochar ann faoi dhliteanas i gcomhpháirt agus go leithleach (Europol ar bhonn
 Airteagal 340 den Chonradh agus an Ballstát ar bhonn a dhlí náisiúnta).
 ·
 Treisítear ról údarás maoirseachta seachtrach
 Europol um chosaint sonraí. Beidh an Maoirseoir Eorpach ar Chosaint Sonraí
 inniúil um maoirseacht a dhéanamh ar phróiseáil sonraí pearsanta ag Europol.
 Áirithítear leis sin comhlíonadh iomlán na gcritéar neamhspleáchais atá
 socraithe i gcásdlí na Cúirte Breithiúnais agus, de thoradh chumhachtaí
 forfheidhmithe an EDPS, éifeachtacht na maoirseachta ar chosaint sonraí.
 ·
 Tá na húdaráis náisiúnta um chosaint sonraí fós
 inniúil, áfach, um maoirseacht ar ionchur, um aisghabháil agus aon chur in iúl
 sonraí pearsanta do Europol ag an mBallstát atá i gceist. Freisin tá siad
 freagrach fós as scrúdú cibé acu an sáraítear cearta an duine is ábhar do na
 sonraí leis an ionchur, an aisghabháil, nó an cur in iúl sin.
 ·
 Leis an Rialachán tugtar isteach gnéithe de
 “chomh-mhaoirseacht” ar shonraí arna n-aistriú chuig Europol nó arna bpróiseáil
 ann. Maidir le saincheisteanna sonracha a bhfuil rannpháirtíocht náisiúnta ag
 teastáil lena n-aghaidh agus chun cur i bhfeidhm comhtháite an rialacháin seo a
 áirithiú ar fud an Aontais Eorpaigh, ba cheart don Mhaoirseoir Eorpach ar
 Chosaint Sonraí agus do na húdaráis mhaoirseachta náisiúnta, agus ceachtar acu
 ag gníomhú de réir a gcuid inniúlachtaí, comhoibriú a dhéanamh lena chéile.
 5. Rialachas feabhsaithe
 Cuireann an togra feabhas ar rialachas
 Europol, trí ghnóthachain éifeachtúlachta a lorg, nósanna imeachta a
 shruthlíniú, go háirithe maidir leis an mBord Bainistíochta agus an Stiúrthóir
 Feidhmiúcháin agus trí Europol a ailíniú leis na prionsabail atá leagtha síos
 sa Chur Chuige Coiteann i dtreo ghníomhaireachtaí díláraithe an AE.
 Déantar ionadaíocht ar an gCoimisiún agus na
 Ballstáit ar Bhord Bainistíochta Europol chun a chuid córas feidhmiúcháin a
 rialú. Chun dé-shainordú na Gníomhaireachta nua – tacaíocht oibriúcháin agus
 oiliúint um fhorfheidhmiú an dlí – a léiriú, ceaptar comhaltaí iomlána an
 Bhoird Bhainistíochta ar bhonn a gcuid eolais ar chomhar i bhforfheidhmiú an
 dlí, agus ceaptar comhaltaí ailtéarnacha ar bhonn a gcuid eolais faoi oiliúint
 um oifigigh i bhforfheidhmiú an dlí Gníomhóidh na comhaltaí ailtéarnacha mar
 chomhaltaí iomlána pé uair a dhéantar plé nó cinntí faoi oiliúint. Cuirfidh
 coiste eolaíochta comhairle ar an mBord Bainistíochta faoi shaincheisteanna i
 leith oiliúna teicniúla (An Coiste Eolaíochta um Oiliúint).
 Tugtar na cumhachtaí riachtanacha don Bhord
 Bainistíochta, go háirithe chun an buiséad a bhunú, chun cur i ngníomh an
 bhuiséid a fhíorú, chun na rialacha airgeadais agus na doiciméid phleanála chuí
 a ghlacadh, chun nósanna imeachta oibre trédhearcacha a bhunú do
 chinnteoireacht ag Stiúrthóir Feidhmiúcháin Europol, an tuarascáil
 gníomhaíochta bhliantúil a ghlacadh, agus Stiúrthóir Feidhmiúcháin a cheapadh.
 Chun an próiseas cinnteoireachta a
 shruthlíniú, féadfaidh an Bord Bainistíochta cinneadh Bord Feidhmiúcháin a
 bhunú. D’fhéadfadh Bord Feidhmiúcháin beag den sórt sin, agus ionadaí ón
 gCoimisiún i láthair air, ról níos lárnaí a ghlacadh i maoirseacht ar
 ghníomhaíochtaí Europol agus é mar aidhm maoirseacht ar bhainistíocht
 riaracháin agus bhuiséadach a atreisiú, go háirithe maidir le hábhair iniúchta.
 Chun feidhmiú éifeachtach laethúil Europol a
 áirithiú, tá an Stiúrthóir Feidhmiúcháin mar ionadaí dlí agus bhainisteoir air.
 Tá an Stiúrthóir Feidhmiúcháin go hiomlán neamhspleách i bhfeidhmiú a chuid
 dualgas agus cinntíonn sé ndéanann Europol na cúraimí a bhfuiltear ag súil leo
 sa Rialachán seo. Go háirithe, tá sé freagrach as doiciméid bhuiséadacha agus
 phleanála a ullmhú a chuirtear isteach um chinneadh ag an mBord Bainistíochta,
 as cláir oibre bliantúla agus ilbhliantúla Europol agus doiciméid phleanála
 eile a chur i bhfeidhm.
 4. AN IMPLEACHT BHUISÉADACH
 Mar thoradh ar chumasc
 iomlán CEPOL agus EUROPOL tiocfaidh sinéirgí agus gnóthachain éifeachtúlachta
 chun cinn. Déantar na coigiltis a bhaintear amach a mheas ag leibhéal de €17.2
 milliún thar an tréimhse 2015-2020 agus 14 bhall foirne coibhéise lánaimseartha
 (FTE).
 Cé go mbainfidh an togra seo leas as na
 coigiltis sin agus go dtógfaidh sé ar acmhainní reatha, beidh acmhainní breise
 ag teastáil um chur i bhfeidhm na gcúraimí nua a bhaineann le hoifigigh um fhorfheidhmiú
 an dlí, agus chun próiseáil agus anailís a dhéanamh ar an méadú ionchais ar
 shreabhadh faisnéise, lena n-áirítear trí Lárionad Cibearchoireachta na hEorpa.
 Is iad oibriú agus forbairt bhreise Lárionad
 Cibearchoireachta na hEorpa is mó a mbíonn tionchar acu ar acmhainní. I
 gcomhthreo leis na riachtanais sin d’acmhainní nua, glacann CEPOL agus Europol
 páirt freisin sa laghdú reatha de 5% ar líon na mball foirne ar fud gach
 gníomhaireacht AE, agus cuireann siad poist foirne le linn le haslonnú i
 ngníomhaireachtaí AE i bhfabhar cúraimí nua agus gníomhaireachtaí ag an gcéim
 thosaithe.
 Beidh 12 FTE breise ag teastáil chun na
 cúraimí nua a chur i bhfeidhm a bhaineann le hoiliúint oifigeach um fhorfheidhmiú
 an dlí i.e. na gníomhaíochtaí atá riachtanach chun
 Scéim Oiliúna na hEorpa ar Fhorfheidhmiú an Dlí a chur i bhfeidhm atá molta i
 gcomhthreo leis an Rialachán seo. Gheofar na hacmhainní daonna le haghaidh na
 ngníomhaíochtaí oiliúna nua mar thoradh ar chumasc CEPOL go Europol, arb é an
 toradh a bheidh air ná coigiltis comhionann le 14 phost, atá comhionann le
 €10.1m thar an tréimhse 2015-2020. Trí 14 phost a scor, ba cheart go gcloífeadh
 CEPOL leis an iarratas chun líon na mball foirne a laghdú faoi 5% agus chun cur
 leis an linn aslonnaithe. Ina theannta sin, sábhálfar méid measta de €7.1m mar
 thoradh ar chostais níos ísle as speansais foirgnimh, trealaimh agus an bhoird
 bainistíochta thar an tréimhse chéanna. Meastar go dtiocfaidh costais teoranta
 aonuaire, atá measta ag €30 000, chun cinn mar thoradh ar aslonnú thart ar 40
 ball foirne ó shuíomh reatha CEPOL i Bramshill, an RA, chuig suíomh Europol sa
 Háig, an Ísiltír. Tá sé fógartha ag an RA, áfach, go bhfuil sé ar intinn aige
 suíomh Bramshill a dhúnadh, mar sin beidh sé riachtanach CEPOL a bhogadh, pé
 scéal é.
 Beidh FTE breise ag teastáil le haghaidh na
 riachtanas méadaithe i ndáil le próiseáil faisnéise a
 eascróidh ón méadú ionchais ar mhéid na faisnéise arna soláthar do Europol mar
 thoradh ar an togra seo (a chuireann le chéile oibleagáid neartaithe ar
 Bhallstáit chun sonraí ábhartha a sholáthar do Europol, tacaíocht airgeadais
 d’imscrúduithe aonair agus tuarascálacha maoirseachta) . Earcófar iad
 siúd diaidh ar ndiaidh idir 2015 agus 2017 agus mar thoradh air sin tiocfaidh
 €1.8m ó thaobh costas foirne chun cinn thar an tréimhse 2015-2020. Déanfar
 thart ar dhá thrian de na sin a chúiteamh, áfach, ag na coigiltis ag eascairt ó
 chumasc CEPOL: gheofar dhá (2) FTE ón 2 phost a
 bheidh fágtha as na 14 a shábhálfar mar thoradh ar chumasc CEPOL.
 Do Lárionad Cibearchoireachta na hEorpa,
 earcófar 41 FTE breise thar an tréimhse 2015-2020 .Tá
 na cúraimí a bhfuil na baill foirne sin ag teastáil dóibh aitheanta i
 nDoiciméad Oibre Bhall Foirne an Choimisiúin a ghabhann leis seo. Tá costais
 neamhfhoirne Lárionad Cibearchoireachta na hEorpa measta ag €16.6m thar an
 tréimhse chéanna. I 2013, bhí 44 FTE sannta cheana féin do Lárionad
 Cibearchoireachta na hEorpa trí haslonnú inmheánach laistigh de Europol agus
 d’iarr Europol 17 FTE breise mar chuid de Dhréachtbhuiséad 2014.
 Chun cloí leis an iarratas
 chun líon na mball foirne a laghdú faoi 5% agus cur leis an linn aslonnaithe,
 ba cheart 34 FTE a scor laistigh de Europol idir 2015 agus 2018 anuas ar na 12
 FTE atá le scor cheana féin i 2014.
 Sa deireadh, le haghaidh
 an togra seo beidh acmhainní breise ag teastáil don Mhaoirseoir Eorpach ar
 Chosaint Sonraí atá measta ag 1 FTE. Cruthóidh an t-athrú ar shocruithe
 maoirseachta um chosaint sonraí coigiltis de €3m le haghaidh Europol idir 2015
 agus 2020, ní bheidh sé riachtanach dó tacaíocht a thabhairt don Chomhchoiste
 Maoirseachta, agus costais bhreise de €1.5m don EDPS thar an tréimhse chéanna.
 Mar sin, is é tionchar
 buiséadach iomlán an togra reachtaigh ná €623m don ghníomhaireacht chumaiscthe
 thar an tréimhse 2015-2020, chomh maith leis an €1.5m a theastaíonn don EDPS.[26]
 2013/0091 (COD)
 Togra le haghaidh
 RIALACHÁIN Ó PHARLAIMINT NA hEORPA AGUS
 ÓN gCOMHAIRLE
 maidir le Gníomhaireacht an Aontais Eorpaigh
 um Chomhar agus Oiliúint na Seirbhísí Forfheidhmithe Dlí (Europol) agus lena
 n-aisghairtear Cinneadh 2009/371/CGB agus Cinneadh 2005/681/CGB
 TÁ
 PARLAIMINT NA hEORPA AGUS COMHAIRLE AN AONTAIS EORPAIGH,
 Ag féachaint don
 Chonradh ar Fheidhmiú an Aontais Eorpaigh, agus go háirithe Airteagal 88 agus
 Airteagal 87(2) (b) de,
 Ag féachaint don
 togra ón gCoimisiún Eorpach,
 Tar éis dóibh an
 dréachtghníomh reachtach a chur chuig na parlaimintí náisiúnta,
 Tar éis dóibh dul i
 gcomhairle leis an Maoirseoir Eorpach ar Chosaint Sonraí,
 Ag gníomhú dóibh i
 gcomhréir leis an ngnáthnós imeachta reachtach,
 De bharr an méid seo
 a leanas:
 (1) Bunaíodh Europol le Cinneadh
 2009/371/CGB[27]
 mar eintiteas den Aontas arna chistiú ó bhuiséad ginearálta an Aontais chun tacú
 le beart údaráis inniúla na mBallstát agus chun í a neartú chomh maith lena
 gcomhar frithpháirteach maidir le coireacht eagraithe agus sceimhlitheoireacht
 a chosc agus a chomhrac i dteannta le cineálacha eile coireachta tromchúisí a dhéanann
 difear do dhá Bhallstát nó níos mó. Tháinig Cinneadh 2009/371/CGB in ionad an
 Choinbhinsiúin a bhí bunaithe ar Airteagal K.3 den Chonradh ar an Aontas
 Eorpach, maidir le bunú na hOifige Eorpaí Póilíní (Coinbhinsiún Europol).[28]
 (2) Déantar foráil in Airteagal
 88 den Chonradh go ndéanfar Europol a rialáil le rialachán a ghlacfar i
 gcomhréir leis an ngnáthnós imeachta reachtach. Ceanglaítear ann freisin go
 mbunófaí nósanna imeachta chun grinnscrúdú a dhéanamh ar ghníomhaíochtaí
 Europol ag Parlaimint na hEorpa, i dteannta leis na parlaimintí náisiúnta. Mar
 sin, tá sé riachtanach rialachán lena leagtar síos rialacha maidir le grinnscrúdú
 parlaiminte a chur in ionad Chinneadh 2009/371/CGB.
 (3) Bunaíodh an Oifig Eorpach
 Póilíní (‘CEPOL’) le Cinneadh 2005/681/CGB[29]
 chun comhar a éascú idir fórsaí póilíneachta náisiúnta trí ghníomhaíochtaí
 oiliúna a bhfuil gné póilíneachta Eorpaí ag baint leo a eagrú agus a chomhordú.
 (4) I 'gClár Stócólm - Eoraip atá
 oscailte agus slán, agus a thugann seirbhís agus cosaint dá saoránaigh'[30] iarrtar ar Europol
 forbairt a dhéanamh agus bheith mar “mhol um malartú faisnéise idir údaráis um fhorfheidhmiú
 an dlí na mBallstát, mar sholáthraí seirbhíse agus mar ardán do sheirbhísí um fhorfheidhmiú
 an dlí.” Ar bhonn measúnú ar fheidhmiú Europol, teastaíonn tuilleadh feabhais
 ar a éifeachtacht oibriúcháin sa chomhthéacs sin chun an cuspóir sin a bhaint
 amach. Freisin, tá sé mar aidhm ag Clár Stócólm fíorchultúr Eorpach um fhorfheidhmiú
 an dlí a chruthú trí scéimeanna oiliúna Eorpacha agus cláir mhalartaithe a
 bhunú le haghaidh gach gairmí ábhartha i bhforfheidhmiú an dlí ar leibhéal
 náisiúnta agus ar leibhéal an Aontais.
 (5) Tá gréasáin mhóra coirpeach
 agus sceimhlitheoirí ina bhagairt mhór do shlándáil inmheánach an Aontais agus
 do shábháilteacht agus shlí beatha a chuid saoránach. Nochtar sna measúnuithe
 bagartha atá ar fáil go bhfuil grúpaí coiriúla ag éirí níos ilchoiriúla agus ag
 feidhmiú trasna teorainneacha níos mó agus iad i mbun a gcuid gníomhaíochtaí. Dá
 bhrí sin, is gá d’údaráis náisiúnta um fhorfheidhmiú an dlí comhoibriú níos
 dlúithe a dhéanamh lena gcontrapháirtithe sna Ballstáit eile. I bhfianaise an
 méid sin, is gá Europol a ullmhú chun níos mó tacaíochta a thabhairt do na
 Ballstáit agus iad i mbun an choireacht a chosc, agus i mbun anailíse agus
 imscrúduithe ar fud an Aontais. Dearbhaíodh é sin freisin sna meastóireachtaí a
 rinneadh ar Chinneadh 2009/371/CGB agus ar Chinneadh 2005/681/CGB.
 (6) Mar gheall ar na naisc idir
 cúraimí Europol agus CEPOL, dá ndéanfaí feidhmeanna an dá ghníomhaireacht a
 chomhtháthú agus a réasúnú chuirfí feabhas ar éifeachtacht na gníomhaíochta
 oibriúcháin, ar ábharthacht na hoiliúna agus ar éifeachtúlacht chomhar póilíní
 an Aontais.
 (7) Ba cheart, dá bhrí sin, Cinneadh
 2009/371/CGB agus Cinneadh 2005/681/CGB a aisghairm agus ba cheart an rialachán
 seo a chur ina n-ionad, rialachán a tharraingíonn ar na ceachtanna a
 foghlaimíodh ó chur chun feidhme an dá Chinneadh.. Ba cheart go dtiocfadh
 Europol mar a bhunaítear leis an rialachán seo in ionad Europol agus CEPOL mar
 a bunaíodh leis an dá Chinneadh aisghairthe, agus ba cheart go nglacadh sé a
 gcuid feidhmeanna chuige féin.
 (8) Toisc gur minic go dtarlaíonn
 coireacht thar theorainneacha inmheánacha, ba cheart do Europol tacú le bearta na
 mBallstát agus a gcomhar agus iad a neartú chun coireacht thromchúiseach a
 théann i bhfeidhm ar dhá Bhallstát nó níos mó a chosc agus a chomhrac. Toisc go
 bhfuil sceimhlitheoireacht ar cheann de na bagairtí is mó roimh shlándáil an
 Aontais, ba cheart do Europol cabhrú leis na Ballstáit agus iad ag tabhairt
 aghaidhe ar na dúshláin choiteanna sin. Mar ghníomhaireacht an AE um fhorfheidhmiú
 an dlí, ba cheart do Europol freisin tacú le bearta agus comhar chun dul i
 ngleic le cineálacha coireachta a dhéanann difear do leas an AE agus iad a
 neartú. Ba cheart dó freisin tacaíocht a thairiscint maidir le ciontaí coiriúla
 bainteacha a chosc agus a chomhrac a dhéantar chun modh a fháil saoirse ó
 phionós gníomhartha a bhfuil Europol inniúil ina dtaobh a áirithiú nó chun an
 méid sin a éascú nó a dhéanamh.
 (9) Ba cheart do Europol oiliúint
 de chaighdeán níos fearr atá comhleanúnach agus comhsheasmhach a áirithiú le
 haghaidh oifigeach um fhorfheidhmiú an dlí i ngach rang laistigh de chreat
 soiléir i gcomhréir le riachtanais oiliúna aitheanta.
 (10) Ba cheart go mbeadh Europol in
 ann iarraidh ar na Ballstáit imscrúduithe coiriúla a thionscain, a dhéanamh nó
 a chomhordú i gcásanna sonracha áit nach gcuirfeadh comhar trasteorann luach
 leo. Ba cheart do Europol Eurojust a chur ar a eolas faoi iarrataí den sórt
 sin.
 (11) Chun éifeachtacht Europol mar
 mhol um malairt faisnéise san Aontas a mhéadú ba cheart oibleagáidí soiléire a
 leagan síos do Bhallstáit chun na sonraí a chur ar fáil do Europol atá
 riachtanach dó chun a chuid cuspóirí a chomhlíonadh. Agus na hoibleagáidí sin á
 gcur chun feidhme bhfeidhm, ba cheart do Bhallstáit aird faoi leith a thabhairt
 ar shonraí a sholáthar atá ábhartha don chomhrac i gcoinne coireanna, a
 mheastar mar thosaíochtaí straitéiseacha agus oibriúcháin laistigh d’ionstraimí
 beartais ábhartha an Aontais.. Ba cheart do Bhallstáit cóip a chur ar fáil do
 Europol de na malairtí déthaobhacha agus iltaobhacha faisnéise leis na
 Ballstáit eile ar choireacht a thagann faoi chuspóirí Europol. Ag an am céanna,
 ba cheart do Europol méadú a dhéanamh ar a leibhéal tacaíochta do Bhallstáit,
 chun comhar lena chéile agus roinnt faisnéise a fheabhsú. Ba cheart do Europol
 tuarascáil bhliantúil a chur faoi bhráid gach institiúid Aontais agus
 Parlaimintí náisiúnta maidir lena mhéid a gcuireann Ballstáit aonair eolas ar
 fáil dó.
 (12) Chun comhar éifeachtach a
 áirithiú idir Europol agus na Ballstáit, ba cheart aonad náisiúnta a bhunú i
 ngach Ballstát. Ba cheart go mbeadh sé mar phríomh-idirchaidreamh idir údaráis
 ábhartha um fhorfheidhmiú an dlí agus institiúidí oiliúna ábhartha agus, ar an
 taobh eile, Europol. Chun malairt leanúnach, éifeachtach faisnéise idir Europol
 agus aonaid náisiúnta a áirithiú agus chun a gcomhar a éascú, ba cheart do gach
 aonad náisiúnta oifigeach idirchaidrimh amháin ar a laghad a thabhairt ar
 iasacht do Europol.
 (13) Ag tógáil san áireamh
 struchtúr díláraithe roinnt Ballstát agus an gá le malairt thapa faisnéise a
 chinntiú i roinnt cásanna, ba cheart go mbeadh cead ag Europol comhoibriú go
 díreach le húdaráis um fhorfheidhmiú an dlí sna Ballstáit in imscrúduithe
 aonair, agus aonaid náisiúnta Europol á gcoimeád ar a n-eolas.
 (14) Chun áirithiú go bhfuil
 oiliúint ar fhorfheidhmiú an dlí ar leibhéal an Aontais de chaighdeán ard,
 comhtháite agus comhsheasmhach, ba cheart do Europol agus Eurojust gníomhú i
 gcomhréir le beartas an Aontais ar oiliúint ar fhorfheidhmiú an dlí. . Ba
 cheart go mbeadh oiliúint ar leibhéal an Aontais ar fáil d’oifigigh um fhorfheidhmiú
 an dlí i ngach rang. Ba cheart do Europol áirithiú go ndéantar measúnú ar
 oiliúint agus go bhfuil conclúidí ó mheasúnuithe riachtanas oiliúna mar chuid
 de phleanáil chun dúbláil a laghdú. Ba cheart do Europol aithint na hoiliúna
 arna soláthar ar leibhéal an Aontais a chur chun cinn sna Ballstáit.
 (15) Tá sé riachtanach freisin
 rialachas Europol a fheabhsú, trí ghnóthachain éifeachtacha a lorg agus trí
 nósanna imeachta a shruthlíniú.
 (16) Ba cheart go ndéanfaí
 ionadaíocht ar an gCoimisiún agus na Ballstáit ar Bhord Bainistíochta Europol
 chun a chuid córas feidhmithe a mhaoirsiú go héifeachtach. Chun dé-mhandáid na
 gníomhaireachta nua a léiriú – tacaíocht oibriúcháin agus oiliúint d’fhorfheidhmiú
 an dlí – ba cheart na comhaltaí iomlána den Bhord Bainistíochta a cheapadh ar
 bhonn a gcuid eolais faoi chomhar i bhforfheidhmiú an dlí, agus ba cheart
 comhaltaí ailtéarnacha a cheapadh ar bhonn a gcuid eolais ar oiliúint le haghaidh
 oifigeach um fhorfheidhmiú an dlí. Ba cheart do chomhaltaí ailtéarnacha gníomhú
 mar chomhaltaí iomlána in éagmais an chomhalta iomláin agus i gcás ar bith ina
 dhéantar plé nó cinntí faoi oiliúint. Ba cheart do choiste eolaíochta comhairle
 a chur ar an mBord Bainistíochta faoi shaincheisteanna oiliúna teicniúla.
 (17) Ba cheart na cumhachtaí
 riachtanacha a thabhairt don Bhord Bainistíochta, go háirithe chun an buiséad a
 shocrú, chun cur i ngníomh an bhuiséid a fhíorú, chun na rialacha airgeadais
 agus na doiciméid phleanála chuí a ghlacadh, chun nósanna imeachta oibre
 trédhearcacha a bhunú do chinnteoireacht ag Stiúrthóir Feidhmiúcháin Europol
 agus chun an tuarascáil gníomhaíochta bhliantúil a ghlacadh. Ba cheart dó
 cumhachtaí údaráis ceapacháin a fheidhmiú i dtreo bhaill foirne na
 gníomhaireachta lena n-áirítear an Stiúrthóir Feidhmiúcháin. Chun an próiseas
 cinnteoireachta a shruthlíniú, agus chun maoirseacht ar bhainistíocht
 riaracháin agus bhuiséadach a atreisiú, ba cheart go mbeadh sé de theideal ag
 an mBord Bainistíochta freisin Bord Feidhmiúcháin a bhunú.
 (18) Chun feidhmiú éifeachtacht
 laethúil Europol a áirithiú, ba cheart go mbeadh an Stiúrthóir Feidhmiúcháin
 mar ionadaí dlí agus bhainisteoir air, ag gníomhú go hiomlán neamhspleách i
 bhfeidhmiú na gcúraimí go léir agus ag áirithiú go bhfuil na ndéanann Europol
 na cúraimí a bhfuiltear ag súil leo sa Rialachán.. Ba cheart go mbeadh an
 Stiúrthóir Feidhmiúcháin freagrach go háirithe as doiciméid bhuiséadacha agus
 phleanála a ullmhú le cur isteach um chinneadh an Bhoird Bainistíochta, as
 cláir oibre bliantúla agus ilbhliantúla Europol agus doiciméid phleanála eile a
 chur chun feidhme.
 (19) Chun
 críocha coireacht a chosc agus a chomhrac, rud a thagann faoina chuid cuspóirí,
 tá sé riachtanach go mbeadh an fhaisnéis is iomláine agus is deireanaí is
 féidir ag Europol. Mar sin, ba cheart go mbeadh Europol in ann próiseáil a
 dhéanamh ar shonraí arna soláthar dó ag na Ballstáit, tríú tíortha,
 eagraíochtaí idirnáisiúnta, comhlachtaí an Aontais agus páirtithe príobháideacha,
 agus a thagann ó fhoinsí atá ar fáil don phobal chomh maith chun tuiscint a
 fháil ar fheiniméin agus threochtaí coiriúla, chun faisnéis a bhailiú faoi
 ghréasáin choiriúla agus chun naisc a bhraith idir ciontaí éagsúla..
 (20) Chun éifeachtacht Europol a
 mhéadú maidir le hanailís chruinn ar choireacht a chur ar fáil d’údaráis um fhorfheidhmiú
 an dlí, ba cheart dó teicneolaíochtaí nua a úsáid chun sonraí a phróiseáil. Ba
 cheart go mbeadh Europol in ann naisc a bhrath go tapa idir imscrúduithe agus modi
 operandi coiteanna thar ghrúpaí coiriúla éagsúla, chun crosmheaitseanna
 sonraí a sheiceáil agus chun léargas soiléir a fháil ar threochtaí, agus
 leibhéal ard de chosaint sonraí le haghaidh daoine aonair á choimeád.. Mar sin,
 níor cheart go mbeadh bunachair sonraí Europol réamhshainithe, chun gur féidir
 le Europol an struchtúr TF is éifeachtaí a roghnú. Chun leibhéal ard de
 chosaint sonraí a áirithiú, ba cheart cuspóir na n-oibríochtaí próiseála agus
 na cearta rochtana chomh maith le cosaintí sonracha breise a leagan síos.
 (21) Chun úinéireacht sonraí agus
 cosaint na faisnéise a urramú, ba cheart go mbeadh na Ballstáit agus údaráis i
 dtríú tíortha agus eagraíochtaí idirnáisiúnta in ann an cuspóir a shainiú a
 bhféadfaidh Europol na sonraí a chuireann siad ar fáil a phróiseáil agus cearta
 rochtana a shrianadh lena aghaidh.
 (22) Chun áirithiú nach dtugtar
 rochtain ach dóibh siúd a bhfuil rochtain riachtanach dóibh chun a gcuid
 cúraimí a chomhlíonadh, ba cheart go leagfadh an Rialachán seo síos rialacha
 sonracha faoi chéimeanna éagsúla den cheart chun rochtana ar shonraí arna
 bpróiseáil ag Europol. Ba cheart go mbeadh rialacha den sórt sin gan dochar do
 shrianta ar rochtain arna leagan ag soláthraithe sonraí, toisc gur cheart
 prionsabal úinéireacht na sonraí a urramú. Chun méadú a dhéanamh ar
 éifeachtacht chosc agus chomhrac na coireachta, a thagann faoi chuspóirí
 Europol, ba cheart do Europol fógra a thabhairt do Bhallstáit faoi fhaisnéis a
 bhaineann leis an mBallstát sin.
 (23) Chun comhar oibriúcháin idir
 na gníomhaireachtaí a fheabhsú, agus go háirithe chun naisc a shocrú idir
 sonraí atá i seilbh na ngníomhaireachtaí éagsúla cheana féin, ba cheart do
 Europol cur ar chumas Eurojust agus an Oifig Frith-chalaoise Eorpach (OLAF)
 rochtain a bheith acu ar shonraí atá ar fáil i Europol agus cuardach a dhéanamh
 ina gcoinne.
 (24) Ba cheart do Europol caidreamh
 comhoibritheach a choimeád le comhlachtaí eile an Aontais, le húdaráis um fhorfheidhmiú
 an dlí agus le hinstitiúidí oiliúna um fhorfheidhmiú an dlí i dtríú tíortha, le
 heagraíochtaí idirnáisiúnta, agus le páirtithe príobháideacha a mhéid is a
 theastaíonn chun a chuid cúraimí a chomhlíonadh.
 (25) Chun éifeachtacht oibriúcháin
 a chinntiú, ba cheart go mbeadh Europol in ann an fhaisnéis go léir a mhalartú,
 ach amháin sonraí pearsanta, le comhlachtaí eile an Aontais, le húdaráis um fhorfheidhmiú
 an dlí agus le hinstitiúidí oiliúna um fhorfheidhmiú an dlí i dtríú tíortha, le
 heagraíochtaí idirnáisiúnta, agus le páirtithe príobháideacha a mhéid is a
 theastaíonn chun a chuid cúraimí a chomhlíonadh. Ós rud é go bhfuil saineolas
 agus sonraí ag cuideachtaí, comhlachtaí, comhlachais ghnó, eagraíochtaí
 neamhrialtais agus páirtithe príobháideacha eile atá ábhartha go díreach do
 chosc agus chomhrac na coireachta tromchúiseachí agus na sceimhlitheoireachta,
 ba cheart go mbeadh Europol in ann freisin sonraí den sórt sin a mhalartú le
 páirtithe príobháideacha. Chun cibearchoireacht, mar a bhaineann le teagmhais
 de shlándáil líonra agus faisnéise, a chosc agus a chomhrac, ba cheart do
 Europol, de bhun Treoir [ainm na Treorach glactha] ó Pharlaimint na hEorpa agus
 ón gComhairle maidir le bearta chun leibhéal coiteanna de shlándáil líonra agus
 faisnéise a chinntiú ar fud an Aontais,[31]
 comhar a dhéanamh agus faisnéis a mhalartú, ach amháin sonraí pearsanta, le
 húdaráis náisiúnta atá inniúil um shlándáil chórais líonra agus faisnéise.
 (26) Ba cheart go mbeadh Europol in
 ann na sonraí pearsanta go léir a mhalartú le comhlachtaí eile an Aontais a
 mhéad is gá chun a chuid cúraimí a chomhlíonadh.
 (27) Is minic go mbíonn naisc thar
 chríoch an AE ag coireacht thromchúiseach agus sceimhlitheoireacht. Mar sin ba
 cheart go mbeadh Europol in ann sonraí pearsanta a mhalartú le húdaráis um fhorfheidhmiú
 an dlí i dtríú tíortha agus le heagraíochtaí idirnáisiúnta mar Interpol a mhéad
 is gá chun a chuid cúraimí a chomhlíonadh.
 (28) Ba cheart
 go mbeadh Europol in ann sonraí pearsanta a aistriú chuig údarás trí tíre nó
 chuig eagraíocht idirnáisiúnta ar bhonn chinnidh ón gCoimisiún ina fhaightear
 go n-áirithíonn an tír nó an eagraíocht idirnáisiúnta atá i gceist leibhéal
 dóthanach de chosaint sonraí, nó in éagmais chinneadh leordhóthanachta,
 comhaontú idirnáisiúnta arna dtabhairt chun críche ag an Aontas de bhun
 Airteagail 218 den Chonradh, nó comhaontú comhair arna thabhairt chun críche
 idir Europol agus an tríú tír sin roimh theacht i bhfeidhm an Rialacháin seo. Ag féachaint d’Airteagal 9 de Phrótacal 36 ar fhorálacha
 idirthréimhseacha a ghabhann leis an gConradh, ba cheart éifeachtaí dlí
 comhaontuithe den sórt sin a chaomhnú go ndéantar na comhaontuithe sin a
 aisghairm, a neamhní nó a leasú agus an Conradh á chur chun feidhme.
 (29) Áit nach
 féidir aistriú sonraí pearsanta a bhunú ar chinneadh leordhóthanachta arna
 ghlacadh ag an gCoimisiún, ná ar chomhaontú idirnáisiúnta arna thabhairt chun
 críche ag an Aontas, ná ar chomhaontú comhair reatha, ba cheart go dtabharfaí
 cead don Bhord Bainistíochta agus don Mhaoirseoir Eorpach ar Chosaint Sonraí
 aistriú nó sraith aistrithe a údarú, ar choinníoll go n-áirithítear dóthain
 cosaintí. Áit nach bhfuil feidhm ag aon chuid den mhéid
 thuas, ba cheart go dtabharfaí cead don Stiúrthóir Feidhmiúcháin aistriú sonraí
 a údarú i gcásanna eisceachtúla ar bhonn cáis aonair, más gá sin chun leas
 bunúsach Ballstáit a chosaint, chun garchontúirt a
 bhaineann le coireacht nó sceimhlitheoireacht a chosc, nó má tá an t-aistriú
 riachtanach ar chúis eile nó ina cheangal dlí ar fhorais phoiblí thábhachtacha,
 má thug an duine is ábhar do na sonraí cead. nó má tá leas ríthábhachtach an
 duine is ábhar do na sonraí i gceist.
 (30) Ba cheart
 nach mbeadh Europol in ann próiseáil a dhéanamh ar shonraí pearsanta de
 thionscnamh páirtithe príobháideacha agus daoine príobháideacha ach amháin má
 aistrítear chuig Europol iad ag aonad náisiúnta de chuid Europol nó ag Ballstát
 i gcomhréir lena dhlí náisiúnta nó, ag pointe teagmhála i dtríú tír a bhfuil
 comhar bunaithe ar siúl leis trí chomhaontú comhair arna thabhairt chun críche i
 gcomhréir le hAirteagal 23 de Chinneadh 2009/371/JHA roimh theacht i bhfeidhm an
 Rialacháin seo nó ag údarás tríú tíre nó eagraíocht idirnáisiúnta a bhfuil
 comhaontú idirnáisiúnta tugtha chun críche ag an Aontas leo de bhun Airteagail
 218 den Chonradh.
 (31) Maidir le haon fhaisnéis a
 bhfuil sé soiléir go bhfuair tríú tír nó eagraíocht idirnáisiúnta í agus cearta
 daonna á sárú ní dhéanfar próiseáil uirthi
 (32) Ba cheart rialacha ar chosaint
 sonraí i Europol a neartú agus ba cheart go dtarraingeoidís ar na prionsabail a
 thacaíonn le Rialachán (CE) Uimh. 45/2001[32]
 chun leibhéal ard de chosaint daoine aonair a áirithiú maidir le próiseáil
 sonraí pearsanta. Toisc go n-aithníonn Dearbhú 21 a ghabhann leis an gConradh
 sainiúlacht na próiseála ar shonraí pearsanta i bhfianaise fhorfheidhmiú an
 dlí, ba cheart go mbeadh rialacha Europol ar chosaint sonraí neamhspleách agus
 go mbeidís ailínithe le hionstraimí ábhartha eile um chosaint sonraí a bhfuil
 feidhm acu i réimse chomhar na bpóilíní san Aontas, go háirithe Coinbhinsiún Uimh. 108[33]
 agus Moladh Uimh. R(87) ó Chomhairle na hEorpa[34]
 agus Creatchinneadh 2008/977/JHA ón gComhairle ar chosaint sonraí pearsanta
 arna bpróiseáil i gcreat chomhar na bpóilíní agus na mbreithiúna in ábhair
 choiriúla[35]
 [rachaidh an Treoir ábhartha ina ionad nuair a ghlacfar léi].
 (33) An oiread
 is féidir ba cheart sonraí pearsanta a idirdhealú de réir leibhéal a gcruinnis
 agus a nniontaofachta/ Ba cheart idirdhealú a dhéanamh idir fíricí agus
 measúnuithe pearsanta, chun cosaint daoine aonair a áirithiú chomh maith le
 cáilíocht agus iontaofacht na faisnéise arna bpróiseáil ag Europol.
 (34) Déantar
 sonraí pearsanta a bhaineann le catagóirí éagsúla de dhaoine is ábhar do
 shonraí a phróiseáil i réimse chomhar na bpóilíní. Ba cheart do Europol
 deighiltí idir sonraí pearsanta catagóirí difriúla de dhaoine is ábhar do
 shonraí a dhéanamh chomh soiléir is féidir. Ba cheart go háirithe sonraí
 pearsanta daoine mar íospartaigh, fhinnéithe, daoine a bhfuil faisnéis ábhartha
 acu chomh maith le sonraí pearsanta mionaoiseach a chosaint. Mar sin, níor
 cheart do Europol iad a phróiseáil ach má tá dearbhghá leis sin chun coireacht
 a chosc agus a chomhrac laistigh dá chuid cuspóirí, agus má fhorlíonann na
 sonraí sin sonraí pearsanta eile atá próiseáilte ag Europol cheana féin.
 (35) I
 bhfianaise na gceart bunúsach chun cosaint sonraí pearsanta, níor cheart do
 Europol sonraí pearsanta a stóráil ar feadh tréimhse ama atá níos faide ná an
 tréimhse a theastaíonn chun a chuid cúraimí a chomhlíonadh.
 (36) Chun
 slándáil sonraí pearsanta a ráthú, ba cheart do Europol bearta teicniúla agus
 eagrúcháin oiriúnacha a chur chun feidhme.
 (37) Ba cheart
 go mbeadh ceart ag aon duine chun rochtana ar shonraí pearsanta a bhaineann
 leo, chun cur faoi deara sonraí míchruinne a bhaineann leo a cheartú, chun
 sonraí a bhaineann leo a scriosadh nó a bhacadh, mura bhfuil siad ag teastáil a
 thuilleadh. Níor cheart go rachadh na cearta a thugtar don duine is ábhar do na
 sonraí agus cleachtadh na gceart sin i bhfeidhm ar na hoibleagáidí arna gcur ar
 Europol agus ba cheart go mbeidís faoi réir srianta atá leagtha síos sa Rialachán
 seo.
 (38) Chun
 ceart agus saoirse daoine is ábhair do na sonraí a chosaint teastaíonn sannadh
 soiléir freagrachtaí faoin Rialachán seo. Go háirithe, ba cheart go mbeadh na Ballstáit
 freagrach as cruinneas sonraí atá aistrithe chuig Europol acu, as na sonraí sin
 a choimeád cothrom le dáta agus as dlíthiúlacht an aistrithe sin. Ba cheart go
 mbeadh Europol freagrach as cruinneas sonraí arna soláthar ag soláthraithe
 sonraí eile agus as na sonraí a choimeád suas le dáta. Ba cheart do Europol
 áirithiú freisin go ndéantar sonraí a phróiseáil go cóir agus go dleathach, go
 mbailítear agus go bpróiseáiltear le haghaidh cuspóra shonraigh iad, go bhfuil
 siad leordhóthanach, ábhartha, díréireach agus nach stóráiltear iad ar feadh
 tréimhse níos faide ná an tréimhse atá riachtanach don chuspóir a ndéantar
 próiseáil orthu dó.
 (39) Ba cheart do Europol taifid a
 choimeád faoi bhailiú, athrú, rochtain, nochtadh, meascadh nó scriosadh sonraí
 pearsanta chun críocha dlíthiúlacht na próiseála sonraí, na féinmhonatóireachta
 a fhíorú agus chun sláine agus slándáil cheart sonraí a áirithiú. Ba cheart go
 mbeadh sé mar oibleagáid ar Europol comhoibriú leis an Maoirseoir Eorpach ar
 Chosaint Sonraí agus na logaí nó na doiciméid a chur ar fáil arna iarraidh sin,
 ionas gur féidir iad a úsáid le haghaidh oibríochtaí próiseála monatóireachta.
 (40) Ba cheart
 do Europol oifigeach cosanta sonraí a shannadh chun cabhrú leis monatóireacht a
 dhéanamh ar chomhlíonadh fhorálacha an Rialacháin seo. Ba cheart go mbeadh sé
 de chumas ag an oifigeach cosanta sonraí a chuid cúraimí a chomhlíonadh go
 neamhspleách agus go héifeachtach.
 (41) Ba cheart
 d’údaráis inniúla náisiúnta um maoirseacht ar phróiseáil sonraí pearsanta
 monatóireacht a dhéanamh ar dhlíthiúlacht phróiseáil na sonraí pearsanta ag na
 Ballstáit. Ba cheart don Mhaoirseoir Eorpach ar Chosaint Sonraí monatóireacht a
 dhéanamh le neamhspleáchas iomlán ar ghníomhaíochtaí próiseála sonraí arna
 ndéanamh ag Europol.
 (42) Maidir le
 saincheisteanna sonracha a bhfuil rannpháirtíocht náisiúnta ag teastáil lena
 n-aghaidh agus chun cur i bhfeidhm comhtháite an Rialacháin seo ar fud an
 Aontais Eorpaigh a áirithiú, ba cheart don Mhaoirseoir Eorpach ar Chosaint
 Sonraí agus do na húdaráis mhaoirseachta náisiúnta comhoibriú lena chéile.
 (43) Toisc go
 bhfuil próiseáil á déanamh ag Europol ar shonraí pearsanta neamhoibriúcháin
 nach mbaineann le haon imscrúduithe coiriúla, ba cheart go mbeadh próiseáil na
 sonraí sin faoi réir Rialachán (CE) Uimh. 45/2001.
 (44) Ba
 cheart don Mhaoirseoir Eorpach ar Chosaint Sonraí éisteacht le gearáin arna
 lóisteáil ag daoine is ábhair do na sonraí agus an scéal a fhiosrú. Ba cheart
 an fiosrúchán de thoradh gearáin a dhéanamh, faoi réir athbhreithnithe
 bhreithiúnaigh, a mhéid atá oiriúnach sa chás faoi leith. Ba cheart don údarás
 maoirseachta an duine is ábhar do na sonraí a chur ar a eolas laistigh de
 thréimhse réasúnta faoi dhul chun cinn i ndáil leis an ngearán chomh maith le
 toradh an ghearáin.
 (45) Ba cheart
 go mbeadh sé de cheart ag aon duine aonair chun leighis bhreithiúnaigh i
 gcoinne chinntí an Mhaoirseora Eorpaigh ar Chosaint Sonraí a bhaineann
 leis/léi.
 (46) Ba cheart
 go mbeadh Europol faoi réir rialacha ginearálta ar dhliteanas conarthach nó
 neamhchonarthach atá infheidhme d’institiúidí, do ghníomhaireachtaí agus do
 chomhlachtaí an AE, ach amháin dliteanas as próiseáil neamhdhleathach sonraí.
 (47) D’fhéadfadh nach mbeadh sé
 soiléir don duine atá i gceist cibé acu ar tharla an dochar a d’fhulaing sé mar
 gheall ar phróiseáil neamhdhleathach de thoradh birt arna dhéanamh ag Europol
 nó ag Ballstát. Ba cheart go mbeadh Europol agus an Ballstát áit inar tharla an
 imeacht as ar eascair an dochar faoi dhliteanas i gcomhpháirt agus go
 leithleach, dá bhrí sin.
 (48) Chun áirithiú go bhfuil
 Europol ina eagraíocht atá go hiomlán cuntasach agus trédhearcach, tá sé
 riachtanach, i bhfianaise Airteagail 88 den Chonradh ar Fheidhmiú an Aontais
 Eorpaigh, nósanna imeachta a leagan síos chun scrúdú a dhéanamh ag Parlaimint
 na hEorpa i dteannta le Parlaimintí náisiúnta ar ghníomhaíochtaí Europol, agus
 an gá le rúndacht faisnéise oibriúcháin a chosaint.
 (49) Ba cheart go mbeadh feidhm ag
 Rialacháin Foirne Oifigigh na gComhphobal Eorpach agus Coinníollacha
 Fostaíochta Sheirbhísigh Eile na gComhphobal Eorpach atá leagtha síos i
 Rialachán (CEE, Euratom, CEGC) Uimh. 259/68[36]
 do bhaill foirne Europol. Ba cheart go mbeadh Europol in ann baill foirne ó
 údaráis inniúla na mBallstát a fhostú mar ghníomhairí sealadacha ar cheart a
 dtréimhse seirbhíse a theorannú chun prionsabal na huainíochta a choimeád,
 toisc go n-éascóidh athimeascadh ball foirne i seirbhís a n-údaráis inniúil
 dlúthchomhar idir Europol agus údaráis inniúla na mBallstát. Ba cheart do
 Bhallstáit aon bheart is gá a ghlacadh chun áirithiú go bhféadann baill foirne
 atá fostaithe i Europol mar ghníomhairí sealadacha, ag deireadh na seirbhíse
 sin do Europol, filleadh ar an státstseirbhís a mbaineann siad léi.
 (50) Mar gheall ar nádúr dhualgais
 Europol agus ról an Stiúrthóra Feidhmiúcháin, sula gceaptar é, agus sula
 ndéantar síneadh féideartha ar a thréimhse oifige, féadfar iarraidh ar an
 Stiúrthóir Feidhmiúcháin ráiteas a dhéanamh agus ceisteanna a fhreagairt do
 choiste inniúil Pharlaimint na hEorpa. Ba cheart don Stiúrthóir Feidhmiúcháin
 an tuarascáil bhliantúil a chur faoi bhráid Pharlaimint na hEorpa agus na
 Comhairle. Sa bhreis air sin, ba cheart go mbeadh Parlaimint na hEorpa in ann
 iarraidh ar an Stiúrthóir Feidhmiúcháin tuairisc a thabhairt faoi fheidhmiú a
 chuid dualgas.
 (51) Chun uathriail agus
 neamhspleáchas iomlán Europol a áirithiú, ba cheart buiséad neamhspleách a
 dheonú dó a eascraíonn a chuid ioncaim go bunúsach ó ranníocaíocht ó bhuiséad
 an Aontais Eorpaigh. Ba cheart go mbeadh nós imeachta buiséadach an Aontais
 infheidhmithe fad is atá ranníocaíocht an Aontais agus aon fhóirdheontais eile
 inmhuirir do bhuiséad ginearálta an Aontais i gceist. Ba cheart don Chúirt
 Iniúchóirí tabhairt faoi iniúchadh na gcuntas.
 (52) Ba cheart go mbeadh feidhm ag
 Rialachán (AE, EURATOM) Uimh. 966/2012 ar na rialacha airgeadais atá infheidhme
 do bhuiséad ginearálta an Aontais agus a aisghaireann Rialachán (CE, Euratom)
 Uimh. 1605/2002 ón gComhairle (an Rialachán Airgeadais)[37] le Europol.
 (53) Ba cheart go mbeadh feidhm ag
 Rialachán (CE) Uimh 1073/1999 an 25 Bealtaine 1999 ó Pharlaimint na hEorpa agus
 ón gComhairle maidir le himscrúduithe arna ndéanamh ag an Oifig Frithchalaoise
 Eorpach (OLAF)[38]
 le Europol.
 (54) Tá
 Europol ag déanamh próiseála ar shonraí a bhfuil cosaint faoi leith ag teastáil
 dóibh toisc go gcuimsíonn siad faisnéis rúnaicmithe an AE (FRAE) agus faisnéis
 íogair neamh-rúnaicmithe. Mar sin ba cheart do Europol rialacha a bhunú faoi
 rúndacht agus phróiseáil na faisnéise sin, agus é ag tógáil san áireamh
 prionsabail bhunúsacha agus íoschaighdeáin atá leagtha síos i gCinneadh
 2011/292/AE ón gComhairle ar na rialacha slándála chun faisnéis rúnaicmithe an
 AE a chosaint.[39]
 (55) Tá sé oiriúnach measúnú rialta
 a dhéanamh ar chur i bhfeidhm an Rialacháin seo.
 (56) Ba cheart na forálacha
 riachtanacha a leagan síos i gcomhaontú ceanncheathrún maidir le cóiríocht do
 Europol sa Bhallstáit a mbeidh a cheanncheathrú aige ann agus na rialacha
 sonracha atá infheidhme do bhaill foirne go léir Europol. Sa bhreis air sin, ba
 cheart don Bhallstát aíochta na coinníollacha is fearr is féidir a chur ar fáil
 chun áirithiú go bhfuil an Oifig Tacaíochta ag feidhmiú i gceart, lena
 n-áirítear scoileanna le haghaidh leanaí agus iompar, chun acmhainní daonna
 ardchaighdeáin a tharraingt ó cheantar geografach chomh leathan agus is féidir.
 (57) Toisc go dtéann Europol mar a
 bhunaítear leis an Rialachán seo in ionad Europol mar a bunaíodh ar bhonn
 Chinneadh 2009/371 CGB ón gComhairle agus CEPOL mar a bunaíodh ar bhonn
 Chinneadh 2005/681/CGB ón gComhairle agus go dtagann sé ina ndiaidh, ba cheart
 go mbeadh sé mar chomharba dlíthiúil dá gcuid conarthaí go léir, lena
 n-áirítear na conarthaí fostaíochta, na dliteanais agus na haonaid réadmhaoine
 a fuarthas. Beidh comhaontuithe idirnáisiúnta a tugadh chun críche ag Europol
 mar a bunaíodh ar bhonn Chinneadh 2009/371/CGB ón gComhairle agus CEPOL mar a
 bunaíodh ar bhonn Chinneadh 2005/681/CGB ón gComhairle fós i bhfeidhm, ach
 amháin an Comhaontú Ceanncheathrún a tugadh chun críche ag CEPOL.
 (58) Chun cur ar chumas Europol
 leanúint ar aghaidh ag comhlíonadh chúraimí Europol mar a bunaíodh ar bhonn Chinneadh
 2009/371/CGB agus CEPOL mar a bunaíodh ag Cinneadh 2005/681/CGB chomh maith is
 féidir leis, ba cheart bearta idirthréimhseacha a leagan síos, go háirithe
 maidir leis an mBord Bainistíochta, an Stiúrthóir Feidhmiúcháin, agus maidir le
 fálú a dhéanamh ar chuid de bhuiséad Europol le haghaidh oiliúna ar feadh trí
 bliana tar éis teacht i bhfeidhm an Rialacháin seo.
 (59) Ós rud é nach féidir leis na
 Ballstáit cuspóir an Rialacháin seo, is é sin ná eintiteas a bhunú atá
 freagrach as comhar agus oiliúint maidir le fhorfheidhmiú an dlí ar leibhéal an
 Aontais, a bhaint amach go sásúil agus mar sin, mar gheall ar scála agus
 éifeachtaí an ghnímh, gur fearr é a bhaint amach ar leibhéal an Aontais,
 féadfaidh an tAontas glacadh le bearta, i gcomhréir le prionsabal na
 coimhdeachta mar atá leagtha amach in Airteagal 5 de Chonradh an Aontais
 Eorpaigh. I gcomh réir phrionsabal na comhréireachta mar atá leagtha amach san
 Airteagal sin, ní shíneann an Rialachán seo thar an méid atá riachtanach chun
 an cuspóir sin a bhaint amach.
 (60) [I
 gcomhréir le hAirteagal 3 den Phrótacal (Uimh. 21) maidir le seasamh na Ríochta
 Aontaithe agus na hÉireann i dtaca leis an limistéar Saoirse, Slándála agus
 Ceartais, atá i gceangal le Conradh an Aontais Eorpaigh agus an Conradh ar
 Fheidhmiú an Aontais Eorpaigh, tá fógra tugtha ag na Ballstáit sin gur mian leo
 páirt a ghlacadh i nglacadh agus i gcur i bhfeidhm an Rialacháin seo] NÓ [Gan
 dochar d’Airteagal 4 de Phrótacal (Uimh. 21) maidir le seasamh na Ríochta
 Aontaithe agus na hÉireann i dtaca leis an limistéar Saoirse, Slándála agus
 Ceartais, atá i gceangal le Conradh an Aontais Eorpaigh agus an Conradh ar
 Fheidhmiú an Aontais Eorpaigh, ní ghlacfaidh na Ballstáit sin páirt i nglacadh
 an Rialacháin sin agus ní bheidh siad faoina cheangal nó faoi réir a chur i
 bhfeidhm].
 (61) I gcomhréir
 le hAirteagal 1 agus Airteagal 2 den Phrótacal (No 22) ar sheasamh na
 Danmhairge atá i gceangal le Conradh an Aontais Eorpaigh agus leis an gConradh
 ar Fheidhmiú an Aontais Eorpaigh, níl an Danmhairg chun páirt a ghlacadh i
 nglacadh an Rialacháin seo agus ní bheidh sí faoina cheangal nó faoi réir a
 chur i bhfeidhm.
 (62) Déanann an Rialachán seo na
 cearta bunúsacha a urramú agus cloíonn sé leis na prionsabail atá aitheanta go
 háirithe i gCairt um Chearta Bunúsacha an Aontais Eorpaigh, go háirithe an
 ceart chun cosaint sonraí pearsanta agus an ceart chun príobháideachta mar atá
 cosanta ag Airteagal 8 agus 7 den Chairt, chomh maith le hAirteagal 16 den
 Chonradh.
 TAR ÉIS AN RIALACHÁN SEO A GHLACADH:
 Caibidil I
 FORÁLACHA AGUS CUSPÓIRÍ GINEARÁLTA
 EUROPOL
 Airteagal 1
 Gníomhaireacht an Aontais Eorpaigh um
 Chomhar agus Oiliúint na Seirbhísí Forfheidhmithe Dlí a bhunú
 1. Leis seo bunaítear
 Gníomhaireacht an Aontais Eorpaigh um Chomhar agus Oiliúint na Seirbhísí Forfheidhmithe
 Dlí (Europol) chun feabhas a chur ar chomhar údaráis um fhorfheidhmiú an dlí
 lena chéile san Aontas Eorpach, chun a gcuid beart a neartú agus a thacú agus
 chun beartas oiliúna comhtháite Eorpach a sheachadadh.
 2. Rachaidh Europol, mar a
 bhunaítear leis an Rialachán seo, in ionad Europol mar a bunaíodh le Cinneadh
 2009/371/CGB agus CEPOL mar a bunaíodh ag Cinneadh 2005/681/CGB.
 Airteagal 2
 Sainmhínithe
 Chun críocha an Rialacháin seo:
 (a)
 ciallaíonn 'údaráis inniúla na mBallstát gach
 údarás póilíní agus seirbhísí eile um fhorfheidhmiú an dlí sna Ballstáit atá
 freagrach faoin dlí náisiúnta as ciontaí coiriúla a chosc agus a chomhrac;
 (b)
 ciallaíonn ‘anailís’ cur le
 chéile, próiseáil nó úsáid sonraí agus é mar aidhm cabhrú le himscrúduithe
 coiriúla;
 (c)
 ciallaíonn ‘comhlachtaí an Aontais’ institiúidí,
 eintitis, misin, oifigí agus gníomhaireachtaí arna mbunú ag Conradh an Aontais
 Eorpaigh agus ag an gConradh ar Fheidhmiú an Aontais Eorpaigh nó ar bhonn na
 gconarthaí sin;
 (d)
 ciallaíonn ‘oifigigh um fhorfheidhmiú an dlí’
 oifigigh ó sheirbhísí póilíneachta, custaim agus sheirbhísí ábhartha eile, lena
 n-áirítear comhlachtaí an Aontais, atá freagrach as coireacht thromchúiseach a
 théann i bhfeidhm ar dhá Bhallstát nó níos mó a chosc agus a chomhrac, chomh
 maith le sceimhlitheoireacht agus foirmeacha coireachta eile a théann i
 bhfeidhm ar chomhleas atá clúdaithe ag beartas Aontais agus as bainistíocht ar
 ghéarchéimeanna agus póilíneacht idirnáisiúnta ar imeachtaí móra;
 (e)
 ciallaíonn ‘tríú tíortha’ tíortha nach Ballstáit
 den Aontas Eorpach iad;
 (f)
 ciallaíonn ‘eagraíochtaí’ eagraíochtaí
 idirnáisiúnta agus a gcuid fochomhlachtaí a bhunaítear ag comhaontú idir dhá
 thír nó níos mó nó ar bhonn an chomhaontaithe sin;
 (g)
 ciallaíonn ‘páirtithe príobháideacha’ eintitis agus
 comhlachtaí arna mbunú faoi dhlí Ballstáit nó tríú tíre, go háirithe
 comhlachtaí agus gnólachtaí, comhlachais ghnó, eagraíochtaí neamhbhrabúis agus
 daoine dlíthiúla eile, nach dtagann faoi phointe (f)den Airteagal seo;
 (h)
 ciallaíonn ‘daoine príobháideacha’ gach duine
 nádúrtha.
 (i)
 ciallaíonn ‘sonraí pearsanta’
 aon fhaisnéis a bhaineann le duine nádúrtha aitheanta nó inaitheanta a
 thagrófar dó ina dhiaidh seo mar “an duine is ábhar do na sonraí”; is é atá i
 nduine inaitheanta ná duine ar féidir a aithint go díreach nó go hindíreach, go
 háirithe trí thagairt d’uimhir aitheantais nó chuig fachtóir amháin nó níos mó
 atá sonrach dá aitheantas fisiceach, fiseolaíoch, meabhrach, eacnamaíochta,
 cultúrtha nó sóisialta;
 (j)
 ciallaíonn ‘próiseáil sonraí pearsanta’ a thagrófar
 di ina dhiaidh seo mar ‘phróiseáil’ aon oibríocht nó sraith oibríochtaí a
 dhéantar ar shonraí pearsanta, cibé acu go ndéantar nó nach ndéantar trí mhodh
 uathoibríoch é, mar bhailiú, thaifeadadh, eagrú, stóráil, leasú nó athrú,
 aisghabháil, breathnú orthu, úsáid, nochtadh trí tharchur, scaipeadh nó iad a
 chur ar fáil ar bhealach eile, ailíniú, meascadh, bacadh, léirscriosadh nó
 scriosadh;
 (k)
 ciallaíonn ‘faighteoir’ duine nádúrtha nó
 dlítheanach, údarás poiblí, gníomhaireacht nó aon chomhlacht eile a nochtar
 sonraí dóibh, cibé acu go bhfuil nó nach bhfuil siad ina dtríú páirtí, ní
 mheasfar, áfach, gur faighteoirí iad údaráis a fhéadann sonraí a fháil i gcreat
 fiosrúcháin ar leith;
 (l)
 ciallaíonn ‘aistriú sonraí pearsanta’ cur in iúl
 sonraí pearsanta, a chuirtear ar fáil go gníomhach, idir líon teoranta de
 pháirtithe aitheanta, agus é ar eolas ag an seoltóir nó é de rún acu rochtain
 ar na sonraí pearsanta a thabhairt don fhaighteoir;
 (m)
 ciallaíonn ‘córas um chomhdú sonraí pearsanta’ a
 thagrófar dó ina dhiaidh seo mar ‘chóras comhdaithe’ aon sraith struchtúrtha de
 shonraí pearsanta atá inrochtana de réir critéar sonrach, cibé acu an bhfuil sí
 láraithe nó díláraithe nó an scaiptear ar bhonn feidhmiúil nó geografach í;
 (n)
 ciallaíonn ‘cead an duine is ábhar do na sonraí’
 aon chomhartha sonrach agus eolasach ar a chuid mianta arna thabhairt gan
 srianadh trína dtugann an duine is ábhar do na sonraí le fios go bhfuil sé
 sásta go ndéanfaí próiseáil ar shonraí pearsanta a bhaineann leis/léi;
 (o)
 ciallaíonn ‘sonraí pearsanta riaracháin’ na sonraí
 pearsanta go léir á bpróiseáil ag Europol seachas iad siúd a phróiseáiltear
 chun na cuspóirí a chomhlíonadh atá leagtha síos in Airteagal
 3(1) agus (2).
 Airteagal 3
 Cuspóirí
 1. Tacóidh agus neartóidh sé
 gníomh ag údaráis inniúla na mBallstát chomh maith lena gcomhar lena chéile
 chun coireacht thromchúiseach a théann i bhfeidhm ar dhá Bhallstát nó níos mó a
 chosc agus a chomhrac, i dteannta le sceimhlitheoireacht agus cineálacha eile
 coireachta a théann i bhfeidhm ar chomhleas atá clúdaithe ag beartas Aontais,
 mar atá sonraithe in Aguisín 1.
 2. Tacóidh agus neartóidh
 Europol chomh maith gníomh ag údaráis inniúla na mBallstát a agus a gcomhar
 lena chéile chun cionta eile a bhaineann leis na cionta a bhfuil tagairt dóibh
 faoi phointe (a). Breathnófar ar na cionta seo a leanas mar chionta coiriúla:
 (a)
 cionta coiriúla a dhéantar chun an modh a fháil
 chun gníomhartha a dhéanamh a bhfuil Europol inniúil ina dtaobh
 (b)
 cionta coiriúla a dhéantar chun gníomhartha a
 bhfuil Europol inniúil ina dtaobh a éascú nó a dhéanamh;
 (c)
 cionta coiriúla a dhéantar chun áirithiú go bhfuil
 gníomhartha a bhfuil Europol inniúil ina dtaobh gan baol pionóis
 3. 3. Déanfaidh Europol
 gníomhaíochtaí oiliúna eile le haghaidh oifigeach um fhorfheidhmiú an dlí a
 thacú, a fhorbairt, a sheachadadh agus a chomhordú.
 Caibidil II
 CÚRAIMÍ
 A BHAINEANN LE COMHAR I bhFORFHEIDHMIÚ AN DLÍ
 Airteagal 4
 Cúraimí
 1. Is é Europol an
 ghníomhaireacht Aontais Eorpaigh a chomhlíonfaidh na cúraimí seo a leanas i
 gcomhréir leis an Rialachán seo:
 (a)
 faisnéis a bhailiú, a stóráil, a phróiseáil,
 anailís a dhéanamh uirthi agus í a mhalartú;
 (b)
 fógra a thabhairt gan mhoill do na Ballstáit faoi
 fhaisnéis a bhaineann leo sin agus faoi aon cheangail idir ciontaí coiriúla;
 (c)
 gníomh imscrúdaitheach agus oibriúcháin, a eagrú
 agus a chur chun feidhme
 (i) a dhéantar i gcomhpháirt le húdaráis
 inniúla na mBallstát; nó
 (ii) i bhfianaise comhfhoirne
 imscrúdaitheacha, i gcomhréir le hAirteagal 5, áit ar cuí i gcomhar le
 Eurojust;
 (d)
 páirt a ghlacadh i gcomhfhoirne imscrúdaitheacha
 agus bunú na bhfoirne sin a mholadh de réir Airteagail 5;
 (e)
 tacaíocht fhaisnéise agus anailíse a chur ar fáil
 do Bhallstáit i gceangal le mórimeachtaí idirnáisiúnta;
 (f)
 measúnuithe bagartha, anailís straitéiseach agus
 oibriúcháin agus tuairiscí ginearálta staide a ullmhú;
 (g)
 saineolas faoi mhodhanna um chosc na coireachta,
 nósanna imeachta imscrúdaitheacha agus modhanna teicniúla agus fóiréinseacha a
 fhorbairt, a roinnt agus a chur chun cinn agus comhairle a chur ar fáil do
 Bhallstáit;
 (h)
 tacaíocht theicniúil agus airgeadais a chur ar fáil
 d’oibríochtaí agus d’imscrúduithe trasteorann Ballstát, lena n-áirítear
 comhfhoirne imscrúdaitheacha;
 (i)
 oiliúint d’oifigigh um fhorfheidhmiú an dlí a
 thacú, a chomhordú agus a chur chun feidhme i gcomhpháirt le líonra na
 n-institiúidí oiliúna sna Ballstát mar atá leagtha amach i gCaibidil III;
 (j)
 faisnéis choiriúil agus tacaíocht anailíse sna
 réimse a thagann faoina gcúram a chur ar fáil do chomhlachtaí an Aontais OLAF
 agus do na hinstitiúidí AE a bunaíodh ar bhonn Theidil V den Chonradh agus don
 Oifig Frith-Chalaoise Eorpach;
 (k)
 faisnéis agus tacaíocht a chur ar fáil do
 struchtúir bainistíochta géarchéime an AE, agus do mhisin bainistíochta
 géarchéime an AE arna mbunú ar bhonn an Chonartha ar an Aontas Eorpach
 (l)
 lárionaid saineolais Aontais a fhorbairt chun
 cineálacha áirithe coireachta a thagann faoi chuspóirí Europol a chomhrac,
 Lárionad Cibearchoireachta na hEorpa go háirithe.
 2. Cuirfidh Europol anailís
 straitéiseach agus measúnuithe bagartha ar fáil chun cabhrú leis an gComhairle
 agus an gCoimisiún tosaíochtaí straitéiseacha agus oibriúcháin an Aontais um
 chomhrac na coireachta a leagan síos. Cabhróidh Europol freisin le cur chun
 feidhme oibriúcháin na dtosaíochtaí sin.
 3. Cuirfidh Europol faisnéis
 straitéiseach ar fáil chun cabhrú le húsáid éifeachtach agus éifeachtúil na
 n-acmhainní atá ar fáil ar leibhéal náisiúnta agus Aontais le haghaidh
 gníomhaíochtaí oibriúcháin agus tacaíochta do na gníomhartha sin.
 4. Gníomhóidh Europol mar an
 Lároifig chun góchumadh an euro a chomhrac i gcomhréir le Cinneadh 2005/511/CGB
 an 12 Iúil 2005 ar an euro a chosaint i gcoinne góchumtha.[40] Freisin molfaidh
 Europol comhordú a dhéanamh ar na bearta a ghlactar chun góchumadh an euro a
 chomhrac ag údaráis inniúla na mBallstát nó i bhfianaise comhfhoirne
 imscrúdaithe, áit ar cuí i gcuibhreann le comhlachtaí an Aontais agus údaráis
 tríú tíortha.
 Airteagal 5
 Rannpháirtíocht i gcomhfhoirne imscrúdaitheacha
 1. Féadfaidh Europol páirt a
 ghlacadh i ngníomhaíochtaí comhfhoirne imscrúdaitheacha a dhéileálann le
 coireacht a thagann faoi chuspóirí Europol.
 2. Féadfaidh Europol, laistigh
 de na teorainneacha a bhfuil foráil déanta dóibh ag dlí na mBallstát a bhfuil
 an chomhfhoireann imscrúdaitheach ag oibriú laistigh díobh, cabhrú le gach
 gníomhaíocht agus le malartú faisnéise le gach ball den chomhfhoireann
 imscrúdaitheach.
 3. Áit a bhfuil cúiseanna ag
 Europol chun creidiúint go gcuirfí luach le himscrúdú dá mbunófaí comhfhoireann
 imscrúdaitheach, d’fhéadfadh sé é sin a mholadh do na Ballstáit atá i gceist
 agus bearta a ghlacadh chun cabhrú leo an chomhfhoireann imscrúdaitheach a
 bhunú.
 4. Ní chuirfidh Europol bearta
 comhéigneacha i bhfeidhm..
 Airteagal 6
 Iarrataí Europol ar imscrúduithe coiriúla a thionscain
 1. I gcásanna sonracha áit a
 measann Europol gur cheart imscrúdú coiriúil a thionscain ar choir a thagann
 faoina chuspóirí, cuirfidh sé Eurojust ar a eolas mar gheall air.
 2. Ag an am céanna, iarrfaidh
 Europol ar Aonaid Náisiúnta na mBallstát atá i gceist arna mbunú ar bhonn
 Airteagail 7(2) imscrúduithe coiriúla a thionscain, a dhéanamh nó a chomhordú.
 3. Cuirfidh na hAonaid Náisiúnta
 Europol a chur ar a eolas gan mhoill faoi thionscain an imscrúdaithe.
 4. Má chinneann údaráis inniúla
 na mBallstát atá i gceist gan an iarraidh a dhéanann Europol a chomhlíonadh,
 tabharfaidh siad na fáthanna leis an gcinneadh do Europol laistigh d’aon mhí
 amháin ón iarraidh a fháil. Féadfar gan na cúiseanna a thabhairt más amhlaidh
 dá dtabharfaí iad:
 (a)
 go ndéanfaí dochar do leasanna bunúsacha slándála
 náisiúnta; nó
 (b)
 go gcuirfí rath imscrúduithe atá ar siúl nó
 sábháilteacht daoine aonair i mbaol.
 5. Cuirfidh Europol Eurojust ar
 a eolas faoi chinneadh údaráis inniúil Ballstáit chun imscrúdú a thionscain nó
 chun diúltú imscrúdú a thionscain.
 Airteagal 7
 Comhar na mBallstát le Europol
 1. Comhoibreoidh na Ballstáit le
 Europol agus a chuid cúraimí á chomhlíonadh aige.
 2. Bunóidh agus sannfaidh gach
 Ballstát Aonad Náisiúnta a bheidh mar chomhlacht idirchaidrimh idir Europol
 agus na húdaráis inniúla sna Ballstáit agus le hinstitiúidí oiliúna le haghaidh
 oifigeach um fhorfheidhmiú an dlí. Ceapfaidh gach Ballstát oifigeach mar cheann
 an Aonaid Náisiúnta.
 3. Áiritheoidh na Ballstáit go
 bhfuil a gcuid Aonad Náisiúnta in ann na cúraimí mar atá leagtha amach sa
 Rialachán a chomhlíonadh, go háirithe go bhfuil rochtain acu ar bhunachair
 sonraí náisiúnta um fhorfheidhmiú an dlí.
 4. Féadfaidh Europol comhoibriú
 go díreach le húdaráis inniúla na mBallstát i dtaobh imscrúduithe aonair. Sa
 chás sin, cuirfidh Europol an tAonad Náisiúnta ar a eolas gan mhoill agus
 cuirfidh sé cóip ar fáil d’aon fhaisnéis arna malartú le linn teagmhála dírí
 idir Europol agus na húdaráis inniúla faoi seach.
 5. Déanfaidh Bhallstáit, trí
 mheán a nAonad Náisiúnta nó trí údaráis inniúil Ballstáit, an méid seo a leanas
 go háirithe:
 (a)
 cuirfidh siad an fhaisnéis ar fáil do Europol atá
 riachtanach dó chun a chuid cuspóirí a chomhlíonadh. Áirítear leis sin faisnéis
 maidir le réimsí coireachta a dtugann an tAontas tosaíocht dóibh a chur ar fáil
 gan mhoill. Áirítear leis freisin cóip de mhalairtí déthaobhacha nó iltaobhacha
 le Ballstát nó le Ballstáit eile a chur ar fáil a mhéid is go mbaineann an
 mhalairt do choireacht a thagann faoi chuspóirí Europol;
 (b)
 áiritheoidh siad cumarsáid agus comhar éifeachtach
 gach údaráis inniúil ábhartha sna Ballstáit agus na n-institiúidí oiliúna d’oifigigh
 um fhorfheidhmiú an dlí le Europol;
 (c)
 músclóidh siad feasacht faoi ghníomhaíochtaí
 Europol.
 6. Reáchtálfaidh cinn Aonad
 Náisiúnta cruinnithe rialta, go háirithe chun fadhbanna a phlé agus a réiteach
 a thagann chun cinn i bhfianaise a gcomhoibrithe oibriúcháin le Europol.
 7. Sannfaidh gach Ballstát
 eagraíocht agus baill foirne an Aonaid Náisiúnta i gcomhréir lena reachtaíocht
 náisiúnta.
 8. Is iad na Ballstáit a
 iompróidh na costais a thabhóidh Aonaid Náisiúnta agus costais údaráis inniúla
 sna Ballstáit i gcumarsáidí le Europol agus, seachas costas an cheangail, ní
 dhéanfar iad a mhuirearú do Europol.
 9. Cinnteoidh na Ballstáit
 íosleibhéal slándála i ngach córas a úsáidtear chun nascadh le Europol.
 10. Ceapfaidh Europol tuarascáil
 gach bliain faoi mhéid agus cháilíocht na faisnéise arna gcur ar fáil ag gach
 Ballstát de bhun mhír 5(a) agus ar fheidhmíocht a Aonaid Náisiúnta. Seolfar an
 tuarascáil bhliantúil chuig Parlaimint na hEorpa, chuig an gCoimisiún agus
 chuig parlaimintí náisiúnta.
 Airteagal 8
 Oifigigh idirchaidrimh
 1. Sannfaidh gach Aonad
 Náisiúnta oifigeach idirchaidrimh amháin ar a laghad do Europol. Ach amháin mar
 a leagtar a mhalairt síos sa Rialachán seo, beidh gach oifigeach idirchaidrimh
 faoi réir dhlí náisiúnta na mBallstát a mbeidh an t-oifigeach á shannadh acu.
 2. Beidh na biúrónna náisiúnta
 idirchaidrimh i Europol comhdhéanta d’oifigigh idirchaidrimh agus tabharfaidh a
 gcuid Aonad Náisiúnta laistigh de Europol treoir dóibh i gcomhréir le dlí
 náisiúnta an Bhallstáit tionscnaimh agus na bhforálacha atá infheidhme do riar
 Europol.
 3. Cabhróidh oifigigh
 idirchaidrimh le malartú faisnéise idir Europol agus na Ballstáit.
 4. Cabhróidh oifigigh
 idirchaidrimh le malartú faisnéise idir a chuid Ballstát agus oifigigh
 idirchaidrimh Ballstát eile i gcomhréir leis an dlí náisiúnta. Féadfar
 struchtúr Europol a úsáid, i gcomhréir leis an dlí náisiúnta, le haghaidh
 malairtí déthaobhacha den sórt sin chun coireanna atá lasmuigh de chuspóirí
 Europol a chlúdach. Saineoidh an Bord Bainistíochta cearta agus oibleagáidí
 oifigigh idirchaidrimh i ndáil le Europol.
 5. Beidh na pribhléidí agus na
 díolúintí ag oifigigh idirchaidrimh atá riachtanach chun a gcuid cúraimí a
 chomhlíonadh i gcomhréir le hAirteagal 65.
 6. Áiritheoidh Europol go bhfuil
 oifigigh idirchaidrimh go hiomlán ar a n-eolas faoina chuid gníomhaíochtaí, a
 mhéid is atá sé sin riachtanach chun a gcuid cúraimí a chomhlíonadh.
 7. Clúdóidh Europol na costais
 as na háitribh riachtanacha i bhfoirgneamh Europol a thabhairt do Bhallstáit
 chomh maith le dóthain tacaíochta a thabhairt d’oifigigh idirchaidrimh chun a
 gcuid dualgas a chomhlíonadh. Iompróidh an Ballstát sannta gach costas eile a
 thagann chun cinn maidir le hoifigigh idirchaidrimh a shannadh, lena n-áirítear
 costais as trealaimh d’oifigigh idirchaidrimh, ach má chinneann an t-údarás
 buiséadach a mhalairt de réir mholadh an Bhoird Bainistíochta.
 Caibidil
 III
 CÚRAIMÍ A BHAINEANN LE hOILIÚINT
 D’OIFIGIGH UM FHORFHEIDHMIÚ AN DLÍ
 Airteagal 9
 Acadamh Europol
 1. Déanfaidh rannóg laistigh de
 Europol, ar a dtabharfar Acadamh Europol, mar a bhunaítear leis an Rialachán
 seo, oiliúint le haghaidh oifigeach um fhorfheidhmiú an dlí a thacú, a
 fhorbairt, a sheachadadh agus a chomhordú, go háirithe laistigh de réimsí an
 chomhraic i gcoinne coireachta tromchúisí a théann i bhfeidhm ar dhá Bhallstát
 nó níos mó agus sceimhlitheoireacht, bainistíocht ar imeachtaí oird phoiblí
 agus spóirt a bhfuil riosca mór i gceist leo, pleanáil straitéiseach agus
 ceannas ar mhisin an Aontais nach misin mhíleata iad, chomh maith le ceannaireacht
 um fhorfheidhmiú an dlí agus scileanna teanga agus go háirithe chun:
 (a)
 feasacht agus eolas a mhéadú faoi na nithe seo a
 leanas:
 (i) ionstraimí idirnáisiúnta agus Aontais ar
 chomhar i bhforfheidhmiú an dlí;
 (ii) na comhlachtaí Aontais go háirithe
 Europol, Eurojust agus Frontex, a bhfeidhmiú agus a ról;
 (iii) gnéithe breithiúnacha de chomhar i bhforfheidhmiú
 an dlí agus eolas praiticiúil faoi rochtain ar chainéil fhaisnéise;
 (b)
 forbairt comhar réigiúnach agus déthaobhach a
 spreagadh i measc Ballstát agus idir Ballstáit agus tríú tíortha;
 (c)
 dul i ngleic le réimsí sonracha coiriúla nó réimsí
 téamacha póilíneachta áit a bhféadfadh oiliúint ar leibhéal an Aontais luach a
 chur leo;
 (d)
 comhchuraclaim shonracha a cheapadh le haghaidh
 oifigeach um fhorfheidhmiú an dlí chun oiliúint a chur orthu le haghaidh
 rannpháirtíochta i misin shibhialta an Aontais;
 (e)
 tacú leis na Ballstáit i ngníomhaíochtaí um
 forbairt acmhainne maidir le forfheidhmiú déthaobhach an dlí i dtríú tíortha;
 (f)
 oiliúint a chur ar na hoiliúnóirí agus cabhrú le
 dea-chleachtais fhoghlama a fheabhsú agus a mhalartú.
 2. Forbróidh agus nuashonróidh
 Acadamh Europol uirlisí agus modheolaíochtaí foghlama go rialta agus cuirfidh
 sé i bhfeidhm iad siúd ó thaobh na foghlama fadsaoil chun scileanna na
 n-oifigeach um fhorfheidhmiú an dlí a neartú. Déanfaidh Acadamh Europol
 measúnacht ar thorthaí na ngníomhartha sin agus é mar aidhm feabhas a chur ar
 cháilíocht, chomhtháiteacht agus éifeachtacht gníomhartha amach anseo.
 Airteagal 10
 Cúraimí Acadamh Europol
 1. Ullmhóidh Europol anailís
 straitéiseach ilbhliantúil ar riachtanais oiliúna straitéiseacha agus cláir
 fhoghlama ilbhliantúla.
 2. Forbróidh Acadamh Europol
 agus cuirfidh sé i bhfeidhm gníomhaíochtaí oiliúna agus táirgí foghlama, a
 d’fhéadfadh na gnéithe seo a leanas a áireamh:
 (a)
 cúrsaí, seimineáir, comhdhálacha, gníomhaíochtaí
 bunaithe ar an ngréasán agus gníomhaíochtaí r-fhoghlama;
 (b)
 comhchuraclaim chun feasacht a mhúscailt, dul i
 ngleic le bearnaí agus/nó cur chuige coiteann a éascú maidir le feiniméin
 choiriúla trasteorann;
 (c)
 modúil oiliúna atá céimnithe de réir céimeanna
 comhleanúnacha nó leibhéil chastachta scileanna a theastaíonn ón spriocghrúpa
 ábhartha agus atá dírithe ar cheantar geografach sainithe, réimse shonrach
 théamach de ghníomhaíocht choiriúil nó ar shraith shonrach de scileanna
 gairmiúla;
 (d)
 cláir mhalairte agus iasachta d’oifigigh um fhorfheidhmiú
 an dlí i bhfianaise cur chuige oiliúna atá bunaithe ar oibriúcháin;
 3. Chun beartas oiliúna
 comhtháite san Eoraip a áirithiú chun tacú le misin shibhialta agus forbairt
 acmhainne i dtríú tíortha seo a leanas a dhéanfaidh Acadamh Europol:
 (a)
 measúnacht ar thionchar bheartais agus thionscnaimh
 reatha an Aontais i ndáil le hoiliúint ar fhorfheidhmiú an dlí;
 (b)
 oiliúint a fhorbairt agus a chur ar fáil chun
 oifigigh um fhorfheidhmiú an dlí sna Ballstáit a ullmhú i gcomhair
 rannpháirtíochta i misin shibhialta, lena n-áirítear cur ar a gcumas scileanna
 teanga ábhartha a fháil;
 (c)
 oiliúint a fhorbairt agus a chur ar fáil le
 haghaidh oifigeach um fhorfheidhmiú an dlí as tríú tíortha, go háirithe as na
 tíortha ar iarrthóirí iad le haghaidh aontachais leis an Aontas;
 (d)
 bainistíocht ar chistí tiomanta Cúnaimh
 Sheachtraigh an AE chun cabhrú le tríú tíortha a n-acmhainn a fhorbairt sna
 réimsí beartais ábhartha, i gcomhréir le tosaíochtaí bunaithe an Aontais.
 4. Déanfaidh Acadamh Europol
 aitheantas frithpháirteach ar oiliúint na seirbhísí forfheidhmithe dlí sna Ballstáit
 agus caighdeáin cháilíochta reatha ábhartha na hEorpa a cur chun cinn.
 Airteagal 11
 Taighde atá ábhartha d’oiliúint
 1. Cuirfidh Acadamh Europol le
 forbairt taighde atá ábhartha do ghníomhaíochtaí oiliúna atá clúdaithe ag an
 gCaibidil seo.
 2. Déanfaidh Acadamh Europol
 comhpháirtíocht a chur chun cinn agus a bhunú le comhlachtaí Aontais agus le
 hinstitiúidí acadúla poiblí agus príobháideacha chomh maith agus spreagfaidh sé
 cruthú comhpháirtíochtaí níos láidre idir ollscoileanna agus institiúidí
 oiliúna sna Ballstáit
 Caibidil
 IV
 EAGRAÍOCHT EUROPOL
 Airteagal 12
 Struchtúr riaracháin agus bainistíochta Europol
 Seo a leanas a chuimseoidh struchtúr
 riaracháin agus bainistíochta Europol:
 (a)
 Bord Bainistíochta, a chomhlíonfaidh na feidhmeanna
 mar atá leagtha amach in Airteagal 14;
 (b)
 Stiúrthóir Feidhmiúcháin a chomhlíonfaidh sé na
 freagrachtaí mar atá leagtha amach in Airteagal 19;
 (c)
 Coiste Eolaíochta um Oiliúint i gcomhréir le hAirteagal
 20;
 (d)
 más cuí, aon chomhlacht comhairleach eile a
 bunaíodh ag an mBord Bainistíochta i gcomhréir le hAirteagal 14(1)(p);
 (e)
 más cuí, Bord Feidhmiúcháin i gcomhréir le hAirteagal
 21 agus le hAirteagal 22.
 ROINN 1
 AN BORD BAINISTÍOCHTA
 Airteagal 13
 Comhdhéanamh an Bhoird Bainistíochta
 1. Beidh an Bord Bainistíochta
 comhdhéanta d’ionadaí amháin ó gach Ballstát agus beirt ionadaithe ón
 gCoimisiún, agus cearta vótála acu go léir.
 2. Ceapfar comhaltaí an Bhoird
 Bainistíochta ar bhonn a dtaithí ar eagraíochtaí earnála poiblí nó príobháidí
 agus a gcuid eolais ar chomhar i bhforfheidhmiú an dlí.
 3. Déanfar ionadaíocht ar gach
 comhalta den Bhord Bainistíochta ag comhalta ailtéarnach nach mór a cheapadh ar
 bhonn a thaithí ar bhainistíocht ar eagraíochtaí earnála poiblí agus príobháidí
 agus a gcuid eolais ar an mbeartas náisiúnta ar oiliúint le haghaidh oifigeach
 um fhorfheidhmiú an dlí. Gníomhóidh an comhalta ailtéarnach mar chomhalta ar na
 saincheisteanna a bhaineann le hoiliúint oifigeach um fhorfheidhmiú an dlí.
 Déanfaidh an comhalta ailtéarnach ionadaíocht ar an gcomhalta agus é as
 láthair. Déanfaidh an comhalta ionadaíocht ar an gcomhalta ailtéarnach ar aon
 saincheisteanna a bhaineann le hoiliúint oifigeach um fhorfheidhmiú an dlí agus
 é as láthair.
 4. Ba cheart do gach páirtí a
 bhfuil ionadaíocht déanta orthu ar an mBord Bainistíochta iarracht a dhéanamh
 chun láimhdeachas a gcuid ionadaithe a theorannú, chun leanúnachas obair an
 Bhoird Bainistíochta a áirithiú. Díreoidh gach páirtí ar ionadaíocht chothrom a
 bhaint amach idir fir agus mná ar an mBord Bainistíochta.
 5. Mairfidh an tréimhse oifige
 do na comhaltaí agus na comhaltaí ailtéarnacha ar feadh ceithre bliana. Féadfar
 an tréimhse sin a shíneadh.. Nuair a thiocfaidh deireadh lena dtréimhse oifige
 nó i gcás éirí as oifig acu, fanfaidh comhaltaí san oifig go ndéanfar a gcuid
 ceapachán a athnuachan nó go gcuirfear comhaltaí nua ina n-ionad.
 Airteagal 14
 Feidhmeanna an Bhoird Bainistíochta
 1. Seo a leanas na cúraimí a bheidh
 ag an mBord Bainistíochta:
 (a)
 clár oibre Europol don bhliain dar gcionn a
 ghlacadh ag tromlach de dhá thrian dá chuid comhaltaí agus i gcomhréir le hAirteagal
 15;
 (b)
 clár oibre ilbhliantúil a ghlacadh, ag tromlach de
 dhá thrian dá chuid comhaltaí agus i gcomhréir le hAirteagal 15;
 (c)
 buiséad bliantúil Europol a ghlacadh ag tromlach de
 dhá thrian dá chuid comhaltaí agus feidhmeanna eile a chomhlíonadh i dtaobh
 bhuiséad Europol de bhun Chaibidil XI;
 (d)
 tuarascáil ghníomhaíochta bhliantúil chomhdhlúite
 ar ghníomhaíochtaí Europol a ghlacadh agus í a sheoladh, faoin 1 Iúil den
 bhliain dar gcionn, chuig Parlaimint na hEorpa, an gComhairle, an gCoimisiún,
 an gCúirt Iniúchóirí agus na Parlaimintí náisiúnta. Cuirfear an tuarascáil
 ghníomhaíochta bhliantúil chomhdhlúite ar fáil don phobal;;
 (e)
 na rialacha airgeadais atá infheidhme do Europol a
 ghlacadh i gcomhréir le hAirteagal 63;
 (f)
 faoin 31 Eanáir, tar éis tuairim an Choimisiúin a
 thógáil san áireamh, an plean ilbhliantúil ar bheartas foirne a ghlacadh;
 (g)
 straitéis fhrithchalaoise a ghlacadh, i gcomhréir
 leis na rioscaí calaoise ag tógáil san áireamh costais agus tairbhí na mbeart
 atá le cur chun feidhme;
 (h)
 rialacha a ghlacadh chun coinbhleachtaí leasa a
 chosc agus a bhainistiú i dtaobh a chuid comhaltaí, chomh maith le comhaltaí
 den Choiste Eolaíochta um Oiliúint;
 (i)
 i gcomhréir le mhír 2, i dtaobh bhaill foirne
 Europol, na cumhachtaí a fheidhmiú arna ndeonú ag an Rialacháin Foirne ar an
 Údarás Ceapacháin agus ag Coinníollacha Fostaíochta Sheirbhísigh Eile ar an
 Údarás atá Cumhachtaithe chun Conradh Fostaíochta a Thabhairt chun Críche
 (cumhachtaí an údaráis cheapacháin);
 (j)
 rialacha cuí cur chun feidhme a ghlacadh chun
 feidhm a thabhairt do na Rialacháin Foirne agus do Choinníollacha Fostaíochta
 Seirbhíseach Eile i gcomhréir le hAirteagal 110 de na Rialacháin Foirne;
 (k)
 an Stiúrthóir Feidhmiúcháin agus an Leas-Stiúrthóir
 Feidhmiúcháin a cheapadh agus áit atá sé ábhartha a dtréimhse oifige a shíneadh
 nó iad a bhaint den oifig i gcomhréir le hAirteagal 56 agus Airteagal 57;
 (l)
 táscairí feidhmíochta a bhunú agus maoirseacht a
 dhéanamh ar fheidhmíocht an Stiúrthóra Feidhmiúcháin lena n-áirítear cinntí an
 Bhoird Bainistíochta a chur chun feidhme;
 (m)
 Oifigeach Cuntasaíochta a cheapadh faoi réir na
 Rialachán Foirne agus Coinníollacha Fostaíochta Seirbhíseach Eile a bheidh
 neamhspleách go feidhmiúil i gcomhlíonadh a chuid dualgas;
 (n)
 comhaltaí an Choiste Eolaíochta um Oiliúint a
 cheapadh;
 (o)
 áirithiú go ndéantar obair leantach ar na
 fionnachtana agus na moltaí ag eascairt ó thuarascálacha iniúchóireachta inmheánaí
 nó seachtraí agus mheasúnaithe, agus ó fhiosruithe na hOifige Frithchalaoise
 Eorpaí (OLAF);
 (p)
 gach cinneadh a ghlacadh faoi bhunú struchtúir
 inmheánacha Europol agus faoi leasú orthu, áit is gá;
 (q)
 a chuid rialacha nós imeachta a ghlacadh;
 2. Glacfaidh an Bord
 Bainistíochta, i gcomhréir le hAirteagal 110 de na Rialacháin Foirne, cinneadh
 atá bunaithe ar Airteagal 2(1) de na Rialacháin Foirne agus ar Airteagal 6 de
 Choinníollacha Fostaíochta Seirbhíseach Eile chun cumhachtaí an údaráis
 cheapacháin ábhartha a tharmligean don Stiúrthóir Feidhmiúcháin agus chun na
 coinníollacha a shainiú faoinar féidir an tarmligean cumhachtaí sin a chur ar
 fionraí. Beidh údarás ag an Stiúrthóir Feidhmiúcháin chun na cumhachtaí sin a
 fho-tharmligean.
 Áit a theastaíonn mar gheall ar chúinsí
 eisceachtúla, féadfaidh an Bord Bainistíochta, trí mheán cinnidh, tarmligean
 chumhachtaí an údaráis cheapacháin don Stiúrthóir Feidhmiúcháin a chur ar
 fionraí go sealadach agus iad siúd arna dtarmligean ag an Stiúrthóir
 Feidhmiúcháin a chleachtadh é féin nó na cumhachtaí sin a tharmligean chuig
 duine dá gcuid comhaltaí nó chuig ball foirne eile seachas an Stiúrthóir
 Feidhmiúcháin.
 Airteagal 15
 Clár oibre bliantúil agus clár oibre ilbhliantúil
 1. Glacfaidh an Bord
 Bainistíocht an clár oibre bliantúil faoin 30 Samhain ar a dhéanaí gach bliain,
 ar bhonn dréachta arna chur ar aghaidh ag an Stiúrthóir Feidhmiúcháin, ag
 tógáil san áireamh tuairim an Choimisiúin. Cuirfidh sé ar aghaidh chuig
 Parlaimint na hEorpa, chuig an gComhairle, an gCoimisiún agus na parlaimintí
 náisiúnta é.
 2. Cuimseoidh an clár oibre
 bliantúil cuspóirí sonracha agus torthaí ionchais lena n-áirítear táscairí
 feidhmíochta. Cuimseoidh sé freisin cur síos ar na gníomhartha le cistiú chomh
 maith le léiriú ar na hacmhainní airgeadais agus daonna le leithdháileadh do
 gach gníomh, i gcomhréir le prionsabail an bhuiséadaithe agus na bainistíochta
 bunaithe ar ghníomhaíocht. Beidh an clár oibre bliantúil ar aon dul leis an
 gclár oibre ilbhliantúil a bhfuil tagairt déanta dó in alt. Sonróidh sé go
 soiléir na cúraimí a cuireadh leis, a athraíodh nó a scriosadh i gcomparáid
 leis an mbliain airgeadais roimhe.
 3. Leasóidh an Bord
 Bainistíochta an clár oibre bliantúil glactha má thugtar cúraim nua do Europol.
 Glacfar le haon leasú substaintiúil ar an gclár
 oibre bliantúil tríd an nós imeachta céanna lenar glacadh an clár oibre
 bliantúil bunúsach. Féadfaidh an Bord Bainistíochta an chumhacht chun leasuithe
 neamhshubstaintiúla a dhéanamh ar an gclár oibre bliantúil a tharmligean chuig
 an Stiúrthóir Feidhmiúcháin.
 4. Freisin glacfaidh an Bord
 Bainistíochta an clár oibre ilbhliantúil agus déanfaidh siad nuashonrú air
 faoin 30 Samhain gach bliain, ag tógáil san áireamh tuairim an Choimisiúin agus
 tar éis dó dul i gcomhairle le Parlaimint na hEorpa agus le parlaimintí
 náisiúnta.
 Cuirfear an clár oibre ilbhliantúil glactha ar
 aghaidh chuig Parlaimint na hEorpa, an gComhairle, an gCoimisiún agus
 Parlaimintí náisiúnta.
 Leagfaidh an clár oibre ilbhliantúil amach torthaí
 straitéiseacha agus torthaí ionchais lena n-áirítear táscairí feidhmíochta.
 Freisin tabharfar comhartha ann den mhéid agus de na baill foirne a
 leithdháilfear do gach cuspóir, i gcomhréir leis an gcreat airgeadais
 ilbhliantúil agus an phlean ilbhliantúil ar bheartas foirne. Cuimseoidh sé an straitéis
 le haghaidh caidrimh le tríú tíortha nó eagraíochtaí idirnáisiúnta a
 thagraítear dóibh in Airteagal 29.
 Cuirfear an clár oibre ilbhliantúil i bhfeidhm trí
 chláir oibre bliantúla agus áit is cuí, déanfar nuashonrú air tar éis thoradh
 measúnachtaí seachtracha agus inmheánacha. Léireofar conclúid na measúnachtaí
 sin, áit is cuí, sa chlár oibre bliantúil don bhliain dar gcionn.
 Airteagal 16
 Cathaoirleach an Bhoird Bainistíochta
 1. Toghfaidh an Bord
 Bainistíochta Cathaoirleach agus Leaschathaoirleach óna chuid comhaltaí.
 Toghfar an Cathaoirleach agus an Leaschathaoirleach ag tromlach de dhá thrian
 de chomhaltaí an Bhoird Bhainistíochta a bhfuil cearta vótála acu.
 Rachaidh an Leaschathaoirleach uaidh féin in ionad
 an Chathaoirligh má choimeádtar é óna chuid dualgas a chomhlíonadh.
 2. Mairfidh tréimhsí oifige an
 Chathaoirligh agus an Leaschathaoirligh ar feadh ceithre bliana Féadfar a
 dtréimhse oifige athnuachan uair amháin. Más amhlaidh, áfach, go dtagann
 deireadh lena gcomhaltacht ar an mBord Bainistíochta aon uair lena dtréimhse
 oifige mar Chathaoirleach nó Leaschathaoirleach, rachaidh a dtréimhse oifige in
 éag go huathrialach ar an dáta sin.
 Airteagal 17
 Cruinnithe an Bhoird Bainistíochta
 1. Tionólfaidh an Cathaoirleach
 cruinnithe an Boird Bhainistíochta.
 2. Glacfaidh Stiúrthóir
 Feidhmiúcháin Europol páirt sa phlé.
 3. Reáchtálfaidh an Bord
 Bainistíochta dhá ghnáthchruinniú ar a laghad in aghaidh na bliana. Ina
 theannta sin, reáchtálfaidh sé cruinnithe ar thionscnamh a Chathaoirligh, arna
 iarraidh sin don Choimisiún nó do thrian dá chomhaltaí ar a laghad.
 4. Féadfaidh an Bord
 Bainistíochta cuireadh a thabhairt d’aon duine a bhféadfadh go mbeadh a
 dtuairim ábhartha don phlé chun freastal ar a chruinniú mar bhreathnadóir gan
 cheart vótála.
 5. Féadfaidh comhairleoirí nó
 saineolaithe cabhrú le comhaltaí den Bhoird Bainistíochta, faoi réir fhorálacha
 a chuid Rialacha Nós Imeachta.
 6. Cuirfidh Europol an rúnaíocht
 ar fáil don Bhord Bainistíochta.
 Airteagal 18
 Rialacha vótála
 1. Gan dochar d’Airteagal
 14(1)(a), (b) agus (c) agus d’Airteagal 16(1) agus Airtegal 56(8) glacfaidh an
 Bord Bainistíochta cinntí ag tromlach comhaltaí.
 2. Beidh aon vóta amháin ag gach
 comhalta. In éagmais comhalta vótála, beidh a ailtéarnach i dteideal chun a cheart
 vótála a fheidhmiú.
 3. Glacfaidh an Cathaoirleach
 páirt i vótáil.
 4. Ní ghlacfaidh an Stiúrthóir
 Feidhmiúcháin páirt i vótáil.
 5. Bunófar socruithe vótála níos
 sonraí le rialacha nós imeachta an Bhoird Bainistíochta, go háirithe na cúinsí
 ina bhféadfadh comhalta gníomhú thar ceann comhalta eile, agus aon riachtanais
 chóraim, áit is gá.
 ROINN 2
 AN STIÚRTHÓIR FEIDHMIÚCHÁIN
 Airteagal 19
 Freagrachtaí an Stiúrthóra Feidhmiúcháin
 1. Déanfaidh an Stiúrthóir
 Feidhmiúcháin bainistíocht ar Europol. Beidh sé cuntasach don Bhord Bainistíochta.
 2. Gan dochar do chumhachtaí an
 Choimisiúin, an Bhoird Bainistíochta, nó an Bhoird Feidhmiúcháin, beidh an
 Stiúrthóir Feidhmiúcháin go hiomlán neamhspleách i bhfeidhmiú a chuid dualgas
 agus ní iarrfaidh sé nó ní thógfaidh sé treoracha ó aon rialtas ná aon
 chomhlacht eile.
 3. Tabharfaidh an Stiúrthóir
 Feidhmiúcháin tuairisc do Pharlaimint na hEorpa ar fheidhmiú a chuid dualgas
 nuair a thabharfar cuireadh dó déanamh amhlaidh. Féadfaidh an Chomhairle
 cuireadh a thabhairt don Stiúrthóir Feidhmiúcháin tuairisc a thabhairt ar
 fheidhmiú a chuid dualgas.
 4. Beidh an Stiúrthóir
 Feidhmiúcháin mar ionadaí dlí do Europol.
 5. Beidh an Stiúrthóir
 Feidhmiúcháin freagrach as cur chun feidhme na gcúraimí arna sannadh do Europol
 ag an Rialachán seo. Beidh an Stiúrthóir Feidhmiúcháin freagrach go háirithe
 as:
 (a)
 riarachán laethúil Europol;
 (b)
 cinntí arna nglacadh ag an mBord Bainistíochta a
 chur i bhfeidhm;
 (c)
 an clár oibre bliantúil agus an clár oibre
 ilbhliantúil a ullmhú agus iad a chur faoi bhráid an Bhoird Bainistíochta tar
 éis dul i gcomhairle leis an gCoimisiún;
 (d)
 an clár oibre bliantúil agus an clár oibre
 ilbhliantúil a chur chun feidhme agus tuairisc a thabhairt don Bhord
 Bainistíochta ar a gcur chun feidhme;
 (e)
 an tuarascáil bhliantúil chomhdhlúite ar
 ghníomhaíochtaí Europol a ullmhú agus í a chur faoi bhráid an Bhoird
 Bainistíochta le faomhadh;
 (f)
 plean gníomhaíochta a ullmhú chun conclúidí na
 dtuarascálacha agus na measúnuithe iniúchóireachta inmheánaí agus seachtraí a
 leanúint, chomh maith le tuarascálacha imscrúdaithe agus moltaí ó imscrúduithe
 ag OLAF agus tuairisc a dhéanamh ar dhul chun cinn dhá uair sa bhliain don
 Choimisiún agus ar bhonn rialta don Bhord Bainistíochta;
 (g)
 leas airgeadais an Aontais a chosaint trí bhearta
 coisctheacha i gcoinne calaoise, éillithe agus aon ghníomhaíochtaí
 mídhleathacha eile a chur i bhfeidhm agus, gan dochar d’inniúlacht
 imscrúdaitheach OLAF, trí sheiceálacha éifeachtacha agus, má bhraitear
 mírialtachtaí, trí mhéideanna a íocadh go mícheart a fháil ar ais agus, más
 cuí, trí phionóis riaracháin agus airgeadais éifeachtacha, chomhréireacha agus
 athchomhairleacha;
 (h)
 straitéis frithchalaoise le haghaidh Europol a
 ullmhú agus í a chur faoi bhráid an Bhoird Bainistíochta le faomhadh;
 (i)
 dréachtrialacha airgeadais atá infheidhme do
 Europol a ullmhú;
 (j)
 dréachtráiteas Europol faoi mheastacháin ioncaim
 agus caiteachais a ullmhú agus a bhuiséad a chur chun feidhme;
 (k)
 dréachphlean ilbhliantúil ar bheartas foirne a
 ullmhú agus é a chur faoi bhráid an Bhoird Bainistíochta tar éis dul i
 gcomhairle leis an gCoimisiún;
 (l)
 tacú le Cathaoirleach an Bhoird Bainistíochta agus
 cruinnithe an Bhoird Bainistíochta á n-ullmhú;
 (m)
 an Bord Bainistíochta a chur ar a eolas ar bhonn
 rialta maidir le cur chun feidhme tosaíochtaí straitéiseacha agus oibriúcháin
 Aontais chun coireacht a chomhrac.
 ROINN 3
 AN
 COISTE EOLAÍOCHTA UM OILIÚINT
 Airteagal 20
 An Coiste Eolaíochta um Oiliúint
 1. Beidh an Coiste Eolaíochta
 ina chomhlacht neamhspleách comhairleach a rathóidh agus a threoróidh cáilíocht
 eolaíochta obair Europol ar oiliúint. Don chuspóir sin, tabharfaidh an
 Stiúrthóir Feidhmiúcháin ról don Choiste Eolaíochta ag céim luath maidir le
 hullmhú gach doiciméid a bhaineann le hoiliúint a thagraítear dóibh in
 Airteagal 14.
 2. Beidh an Coiste Eolaíochta
 cuimsithe d’aon duine déag den seasamh acadúil nó gairmiúil is airde sna
 hábhair atá cuimsithe ag Caibidil III den Rialachán seo. Ceapfaidh an Bord
 Bainistíochta na comhaltaí tar éis glao thrédhearcaigh le haghaidh iarratas
 chomh maith le nós imeachta roghnúcháin le foilsiú in Irisleabhar Oifigiúil an
 AE. Ní bheidh comhaltaí an Bhoird Bainistíochta ina gcomhaltaí den Choiste
 Eolaíochta um Oiliúint. Beidh comhaltaí an Choiste Eolaíochta um Oiliúint
 neamhspleách. Ní iarrfaidh siad nó ní thógfaidh siad treoracha ó aon rialtas ná
 ó aon chomhlacht eile.
 3. Cuirfear an liosta de
 chomhaltaí an Choiste Eolaíochta ar fáil don phobal agus déanfaidh Europol
 nuashonrú air ar a láithreán gréasáin.
 4. Mairfidh tréimhse oifige na
 gcomhaltaí den Choiste Eolaíochta ar feadh cúig bliana. Ní bheidh sí
 in-athnuaite agus is féidir a chuid comhaltaí a bhaint dá n-oifig i gcás nach
 gcomhlíonann siad na critéir neamhspleáchais.
 5. Toghfaidh an Coiste
 Eolaíochta a Chathaoirleach agus a Leaschathaoirleach ar feadh tréimhse oifige
 de cheithre bliana. Glacfaidh sé poist trí thromlach simplí. Déanfar é a
 thionól ag a Chathaoirleach suas go ceithre huaire in aghaidh na bliana. Más
 gá, tionólfaidh an Cathaoirleach cruinnithe urghnácha as a stuaim féin nó ar
 iarratas ceathrar comhaltaí ar a laghad den Choiste Eolaíochta.
 6. Tabharfar cuireadh chun na
 gcruinnithe mar bhreathnadóir neamhvótála don Stiúrthóir Feidhmiúcháin, don
 Leas-Stiúrthóir Feidhmiúcháin um Oiliúint nó dá n-ionadaí faoi seach.
 7. Cabhróidh rúnaí a bheidh mar
 bhall foirne de chuid Europol arna shannadh ag an gCoiste agus arna cheapadh ag
 an Stiúrthóir Feidhmiúcháin leis an gCoiste Eolaíochta um Oiliúint.
 8. Seo a leanas a dhéanfaidh an
 Coiste Eolaíochta go háirithe:
 (a)
 cuirfidh sé comhairle ar an Stiúrthóir
 Feidhmiúcháin agus an Leas-Stiúrthóir Feidhmiúcháin um Oiliúint maidir leis an
 gClár Oibre Bliantúil agus doiciméid straitéiseacha eile a dhréachtú, chun a
 gcáilíocht eolaíochta a áirithiú agus chun áirithiú go bhfuil siad ag teacht le
 beartais agus tosaíochtaí ábhartha an Aontais
 (b)
 cuirfidh sé tuairim agus comhairle neamhspleách ar
 fáil don Bhord Bainistíochta ar ábhar a bhaineann lena shainchúram;
 (c)
 cuirfidh sé tuairim agus comhairle neamhspleách ar
 fáil faoi cháilíocht curaclam, faoi mhodhanna foghlama feidhmí, roghanna
 foghlama agus fhorbairtí eolaíochta;
 (d)
 déanfaidh sé aon tasc comhairleach eile a bhaineann
 le gnéithe eolaíochta obair Europol i ndáil le hoiliúint a iarrtar ag an mBord
 Bainistíochta nó ag an Stiúrthóir Feidhmiúcháin nó an Leas-Stiúrthóir
 Feidhmiúcháin um Oiliúint;
 9. Déanfar buiséad bliantúil an
 Choiste Eolaíochta a leithdháileadh do líne buiséid aonair de chuid Europol.
 ROINN 4
 AN BORD
 FEIDHMIÚCHÁIN
 Airteagal 21
 Bunú
 Féadfaidh an Bord Bainistíochta Bord
 Feidhmiúcháin a bhunú.
 Airteagal 22
 Feidhmeanna agus eagraíocht
 1. Cabhróidh an Bord
 Feidhmiúcháin leis an mBord Bainistíochta.
 2. Beidh na feidhmeanna seo a
 leanas ag an mBord:
 (a)
 cinntí a ullmhú le glacadh ag an mBord
 Bainistíochta;
 (b)
 cinntiú, i dteannta leis an mBord Bainistíochta, go
 ndéantar obair leantach dhóthanach ar mholtaí ag eascairt ó na tuarascálacha
 iniúchóireachta agus measúnachtaí inmheánacha nó seachtracha, agus ar na
 tuarascálacha imscrúdaithe agus na moltaí ó imscrúduithe na hOifige
 Frith-Chalaoise Eorpaí (OLAF);
 (c)
 gan dochar d’fheidhmeanna an Stiúrthóra
 Feidhmiúcháin, mar atá leagtha amach in Airteagal 19, cúnamh agus comhairle a
 thabhairt don Stiúrthóir Feidhmiúcháin agus cinntí an Bhoird Bainistíochta á
 chur chun feidhme, agus é mar aidhm maoirseacht ar bhainistíocht riaracháin a
 atreisiú.
 3. Áit is gá, mar thoradh ar
 phráinne, féadfaidh an Bord Feidhmiúcháin cinntí sealadacha áirithe a ghlacadh
 thar ceann an Bhoird Bainistíochta, go háirithe faoi ábhair bainistíochta
 riaracháin, lena n-áirítear tarmligean chumhachtaí an údaráis cheapacháin a
 chur ar fionraí.
 4. Beidh an Bord Feidhmiúcháin
 comhdhéanta de Chathaoirleach an Bhoird Bainistíochta, d’ionadaí amháin den
 Choimisiún don Bhord Bainistíochta agus de thriúr comhaltaí eile a cheapfaidh
 an Bord Bainistíochta óna chuid comhaltaí. Beidh Cathaoirleach an Bhoird
 Bainistíochta mar Chathaoirleach ar an mBord Feidhmiúcháin freisin. Glacfaidh
 an Stiúrthóir Feidhmiúcháin páirt i gcruinnithe an Bhoird Feidhmiúcháin, ach ní
 bheidh ceart vótála acu.
 5. Mairfidh tréimhse oifige
 chomhaltaí an Bhoird Feidhmiúcháin ar feadh ceithre bliana. Tiocfaidh deireadh
 le tréimhse oifige chomhaltaí an Bhoird Feidhmiúcháin nuair a thiocfaidh
 deireadh lena gcomhaltacht ar an mBord Bainistíochta.
 6. Reáchtálfaidh an Bord
 Feidhmiúcháin gnáthchruinniú amháin ar a laghad gach trí mhí. Ina theannta sin,
 reáchtálfaidh sé cruinnithe ar thionscnamh an Chathaoirligh nó ar iarratas a
 chuid comhaltaí.
 7. Cloífidh an Bord
 Feidhmiúcháin leis na rialacha nós imeachta arna leagan síos ag an mBord
 Bainistíochta.
 Chaibidil
 V
 FAISNÉIS A PHRÓISEÁIL
 Airteagal 23
 Foinsí faisnéise
 1. Ní dhéanfaidh Europol
 próiseáil ach ar fhaisnéis agus eolas, lena n-áirítear sonraí pearsanta, curtha
 ar fáil dó:
 (a)
 ag na Ballstáit i gcomhréir lena ndlí náisiúnta;
 (b)
 ag comhlachtaí Aontais, tríú tíortha agus
 eagraíochtaí idirnáisiúnta i gcomhréir le Caibidil VI;
 (c)
 ag comhpháirtithe príobháideacha i gcomhréir le hAirteagal
 29(2),
 2. Féadfaidh Europol faisnéis,
 lena n-áirítear sonraí pearsanta, a aisghabháil agus a phróiseáil go díreach ó
 fhoinsí atá ar fáil go díreach don phobal, mar na meáin chumarsáide lena
 n-áirítear an t-idirlíon agus sonraí poiblí.
 3. Féadfaidh Europol faisnéis,
 lena n-áirítear sonraí pearsanta, a aisghabháil agus a phróiseáil ó chórais
 fhaisnéise, de nádúr náisiúnta, Aontais nó idirnáisiúnta, lena n-airítear trí
 mheán rochtana dírí ríomhairithe, a mhéid is atá sé údaraithe ag an Aontas, ag
 ionstraimí dlí idirnáisiúnta nó náisiúnta. Is iad forálacha infheidhme na
 n-ionstraimí dlí Aontais, idirnáisiúnta nó náisiúnta sin a rialóidh rochtain ar
 an bhfaisnéis sin agus a húsáid ag Europol sa mhéid is go ndéantar foráil iontu
 do rialacha níos déine ar rochtain agus úsáid i gcomparáid leis na rialacha a
 ndéantar foráil dóibh sa Rialachán seo. Ní thabharfar rochtain ar na córais
 fhaisnéise sin ach do bhaill foirne Europol a bheidh údaraithe mar is cuí sa
 mhéid is gá chun a gcuid cúraimí a chomhlíonadh.
 Airteagal 24
 Cuspóirí na ngníomhaíochtaí próiseála faisnéise
 1. A mhéid is gá chun a chuid
 cuspóirí mar atá leagtha amach in Airteagal 3(1) agus (2) a chomhlíonadh,
 déanfaidh Europol próiseáil ar fhaisnéis agus eolas, lena n-áirítear sonraí
 pearsanta le haghaidh na gcuspóirí seo amháin:
 (a)
 cros-seiceáil atá dírithe ar naisc a aithint idir
 faisnéis;
 (b)
 anailís de nádúr straitéiseach nótéamach;
 (c)
 anailís oibriúcháin i gcásanna sonracha.
 2. Tá catagóirí de shonraí
 pearsanta agus catagóirí de dhaoine is ábhar do na sonraí ar féidir a gcuid
 sonraí a bhailiú le haghaidh gach cuspóra shonraigh a bhfuil tagairt dó faoi mhí
 1 liostaithe in Aguisín 2.
 Airteagal 25
 Cuspóir na ngníomhaíochtaí próiseála faisnéise a chinneadh
 1. Is é an Ballstát, an
 comhlacht Aontais, an tríú tír nó an eagraíocht idirnáisiúnta a chuireann an
 fhaisnéis isteach a chinneann an cuspóir a ndéanfaidh próiseáil uirthi dó, mar
 a thagraítear dó, i gcomhréir le hAirteagal 24. Mura bhfuil sé sin déanta ag
 Ballstát, cinnfidh Europol ábharthacht na faisnéise sin chomh maith leis an
 gcuspóir a dhéanfar próiseáil air lena aghaidh. Ní fhéadfaidh Europol próiseáil
 a dhéanamh ar fhaisnéis le haghaidh cuspóra atá difriúil leis an gcuspóir ar
 cuireadh ar fáil é lena aghaidh ach má thugann an soláthraí sonraí údarás dó.
 2. Féadfaidh na Ballstáit,
 comhlachtaí Aontais, tríú tíortha agus eagraíochtaí, ag nóiméad aistriú na
 faisnéise, aon srian ar rochtain nó úsáid, i dtéarmaí ginearálta nó sonracha a
 shonrú, lena n‐áirítear maidir le scriosadh nó milleadh. Áit a n-éiríonn
 an gá le srianta den sórt sin soiléir tar éis an aistrithe, cuirfidh siad
 Europol ar a eolas dá réir. Cloífidh Europol leis na srianta sin.
 3. Féadfaidh Europol srian ar
 bith a shannadh ar úsáid faisnéise arna n-aisghabháil ó fhoinsí atá ar fáil don
 phobal ag na Ballstáit, comhlachtaí Aontais, tríú tíortha agus eagraíochtaí
 idirnáisiúnta.
 Airteagal 26
 Rochtain ag na Ballstáit agus ag baill foirne Europol ar fhaisnéis arna
 stóráil ag Europol
 1. Beidh rochtain ag na Ballstáit
 ar an bhfaisnéis go léir a cuireadh isteach chun críocha Airteagail 24(1)(a)
 agus (b) agus beidh siad in ann cuardach a dhéanamh ina coinne, gan dochar don
 cheart do Bhallstáit, comhlachtaí Aontais, agus tríú tíortha agus eagraíochtaí
 srianta a shonrú ar rochtain ar shonraí den sórt sin agus ar úsáid na sonraí.
 Ainmneoidh na Ballstáit na húdaráis inniúla sin a mbeidh cead acu cuardach den
 sórt sin a dhéanamh.
 2. Beidh rochtain ag na Ballstáit
 ar bhonn chóras braite/neamhbhraite ar fhaisnéis arna cur isteach le haghaidh
 na gcuspóirí faoi Airteagal 24(1)(c), gan dochar d’aon srianta arna sonrú ag na
 Ballstáit, na comhlachtaí Aontais agus na tríú tíortha nó eagraíochtaí a
 chuireann an fhaisnéis ar fáil, i gcomhréir le hAirteagal 25(2). I gcás braite,
 tionscnóidh Europol an nós imeachta trína bhféadfar an fhaisnéis a chruthaigh
 an ‘brath’ a roinnt, i gcomhréir le cinneadh an Bhallstáit a sholáthar an
 fhaisnéis do Europol.
 3. Beidh rochtain ag baill
 foirne agus iad cumhachtaithe mar is cuí ag an Stiúrthóir Feidhmiúcháin ar
 fhaisnéis arna próiseáil ag Europol a mhéid a theastaíonn chun a chuid dualgas
 a chomhlíonadh.
 Airteagal 27
 Rochtain
 ar fhaisnéis Europol le haghaidh Eurojust agus OLAF
 1. Glacfaidh Europol gach beart
 is cuí chun cur ar chumas Eurojust agus na hOifige Frithchalaoise Eorpaí (OLAF)
 laistigh dá gcuid sainorduithe faoi seach rochtain a bheith acu ar an
 bhfaisnéis go léir a cuireadh ar fáil chun críocha Airteagal 24(1)(a) agus (b)
 agus cuardach a dhéanamh ina coinne, gan dochar do cheart Ballstát, comhlachtaí
 Aontais agus tríú tíortha agus eagraíochtaí idirnáisiúnta srianta a shonrú ar
 rochtain ar shonraí den sórt sin agus ar a n-úsáid. Cuirfear Europol ar a eolas
 áit a nochtfaidh cuardach ag Eurojust go bhfuil meaits ann le faisnéis arna próiseáil
 Europol.
 2. Glacfaidh Europol na bearta
 oiriúnacha go léir chun cur ar chumas Eurojust agus OLAF, laistigh dá gcuid
 sainorduithe faoi seach, rochtain indíreach a bheith acu ar bhonn chóras
 braite/neamhbhraite ar fhaisnéis arna cur ar fáil do chuspóirí Airteagal
 24(1)(c), gan dochar d’aon srianta arna sonrú ag na Ballstáit, na comhlachtaí
 aontais agus na tríú tíortha nó eagraíochtaí idirnáisiúnta a sholáthair an
 fhaisnéis i gcomhréir le hAirteagal 25(2). I gcás braite, tionscnóidh Europol
 an nós imeachta trínar féidir an fhaisnéis ar eascair an bhraith aisti a
 roinnt, i gcomhréir le cinneadh an Bhallstáit, an chomhlachta Aontais, an tríú
 tír nó na heagraíochta idirnáisiúnta a sholáthair an fhaisnéis do Europol.
 3. Ní dhéanfar cuardaigh
 faisnéise de réir ailt 1 agus 2 ach chun críocha a aithint cibé acu an
 meaitseálann faisnéis atá ar fáil ag Eurojust nó OLAF, faoi seach, le faisnéis
 arna próiseáil ag Europol.
 4. Ceadóidh Europol cuardaigh de
 réir ailt 1 agus 2 ach ní dhéanfaidh sé amhlaidh go bhfaighfear faisnéis ó
 Eurojust faoi na Comhaltaí Náisiúnta, Ionadaithe, na Cúntóirí, chomh maith le
 baill foirne Eurojust, agus ó OLAF faisnéis faoi na baill foirne a sannadh mar
 bheith údaraithe chun cuardaigh den sórt sin a dhéanamh.
 5. Má tharlaíonn sé le linn
 ghníomhaíochtaí Europol um próiseáil faisnéise i dtaobh imscrúdaithe aonair, go
 n-aithníonn Europol nó Ballstát go bhfuil gá le comhordú, comhar nó tacaíocht i
 gcomhréir le sainordú Eurojust nó OLAF, tabharfaidh Europol fógra faoi sin
 dóibh agus tionscnóidh sé an nós imeachta chun an fhaisnéis a roinnt, i gcomhréir
 le cinneadh an Bhallstáit a sholáthraíonn an fhaisnéis. Sa chás sin rachaidh
 Eurojust nó OLAF i gcomhairle le Europol.
 6. Déanfaidh Eurojust, lena
 n-áirítear an Coláiste, na Comhaltaí Náisiúnta, na hIonadaithe, na Cúntóirí,
 chomh maith le baill foirne Eurojust, agus OLAF, aon srian ar rochtain nó úsáid
 a urramú, i dtéarmaí ginearálta nó sonracha, arna sonrú ag na Ballstáit,
 comhlachtaí Aontais, tríú tíortha agus eagraíochtaí idirnáisiúnta i gcomhréir
 le hAirteagal 25(2).
 Airteagal
 28
 An dualgas na Ballstáit a chur ar an eolas
 1. Más gá do Europol, i gcomhréir
 lena chúram de bhun Airteagal 4(1)(b), Ballstát a chur ar a eolas faoi
 fhaisnéis a bhaineann leis, agus má tá an fhaisnéis sin faoi réir srianta ar
 rochtain de bhun Airteagal 25(2) a dhéanfadh roinntna faisnéise a thoirmeasc,
 rachaidh Europol i gcomhairle leis an soláthraí sonraí chun an srian ar
 rochtain a shonrú agus achead iad a iarraidh chun iad a roinnt . Gan údarú den
 sórt sin, ní chuirfear ar aghaidh.
 2. Gan spleáchas le haon srianta
 ar rochtain, cuirfidh Eurojust Ballstát ar a eolas faoi fhaisnéis a bhaineann
 leis más amhlaidh:
 (a)
 go bhfuil dearbhghá leis sin chun críocha garbhaol
 a bhaineann le coireacht thromchúiseach nó cionta sceimhlitheoireachta a chosc.
 (b)
 go bhfuil sé sin riachtanach chun bagairt
 thromchúiseach láithreach do shlándáil phoiblí an Bhallstáit sin a chosc.
 I gcás den sórt sin cuirfidh Europol an soláthraí
 sonraí ar a eolas faoi roinnt na faisnéise sin agus tabharfaidh sé bonn cirt
 lena anailís ar an staid.
 Caibidil VI
 CAIDREAMH LE COMHPHÁIRTITHE
 ROINN 1
 FORÁLACHA COITEANNA
 Airteagal 29
 Forálacha
 coiteanna
 1. Féadfaidh Europol a mhéid is
 gá chun a chúraimí a fheidhmiú, caidreamh comhair a bhunú agus a chothabháil le
 comhlachtaí Aontais, le gníomhaireachtaí um fhorfheidhmiú an dlí i dtríú
 tíortha, le hinstitiúidí oiliúna i bhforfheidhmiú an dlí i dtríú tíortha, le
 heagraíochtaí agus le páirtithe príobháideacha.
 2. A mhéid is a bhaineann sé le
 feidhmiú a chúraimí agus faoi réir aon srianta a d’fhéadfadh a bheith leagtha
 síos in Airteagal 25(2), féadfaidh Europol sonraí oibríochta, teicniúla agus
 straitéiseacha a mhalartú go díreach le heintitis dá dtagraítear i mír 1,
 seachas sonraí pearsanta.
 3. Féadfaidh Europol sonraí pearsanta
 a fháil agus a phróiseáil ó eintitis dá dtagraítear i mír 1, seachas ó
 pháirtithe pearsanta, oiread agus is gá chun a chúraimí a fheidhmiú agus faoi
 réir forálacha sa Chaibidil seo.
 4. Gan dochar d’Airteagal 36(4),
 ní dhéanfaidh Europol sonraí pearsanta a aistriú chuig comhlachtaí AE, chuig
 tríú tíortha ná chuig eagraíochtaí ach amháin i gcás gur gá sin chun coireacht
 a thagann faoi chuspóirí Europol a chosc agus a chomhrac, agus déanfar é i
 gcomhréir le forálacha na Caibidle seo. Má tá na sonraí atá le haistriú arna
 gcur ar fáil ag Ballstát, iarrfaidh Europol toiliú an Bhallstáit, ach amháin
 más amhlaidh:
 (a)
 gur féidir talamh slán a dhéanamh den údarú toisc
 nár chuir an Ballstát sin teorainn shoiléir ar an bhféidearthacht d’aistrithe
 ar aghaidh; nó
 (b)
 má thug an Ballstát sin údarú roimh ré d’aistriú ar
 aghaidh den sórt sin, i dtéarmaí ginearálta nó faoi réir coinníollacha
 sonracha. Féadfar toiliú den sórt sin a tharraing siar uair ar bith.
 5. Beidh cosc ar Bhallstáit, ar
 chomhlachtaí AE, ar thríú tíortha agus ar eagraíochtaí sonraí pearsanta a
 aistriú ar aghaidh mura dtoilíonn Europol go sainráite leis.
 ROINN 2
 SONRAÍ PEARSANTA A MHALARTÚ/A AISTRIÚ
 Airteagal 30
 Sonraí pearsanta a aistriú chuig
 comhlachtaí Aontais
 Faoi réir aon srianta féideartha arna sonrú de
 bhun Airteagal 25(2) nó (3) féadfaidh Europol sonraí pearsanta a aistriú
 díreach chuig comhlachtaí Aontais a mhéid is gá chun a chuid cúraimí nó cúraimí
 an chomhlacht Aontais faighteora a chomhlíonadh.
 Airteagal 31
 Sonraí pearsanta a aistriú chuig tríú
 tíortha agus eagraíochtaí idirnáisiúnta
 1. Féadfaidh Europol sonraí
 pearsanta a aistriú chuig údarás tríú tíre nó chuig eagraíocht, oiread agus is
 gá sin chun go bhfeidhmeoidh Europol a chúraimí, ar an mbonn seo a leanas:
 (a)
 cinneadh ón gCoimisiún arna ghlacadh i gcomhréir le
 [Airteagal 25 agus 31 de Threoir 95/46/EC ó Pharlaimint na hEorpa agus ón
 gComhairle an 24 Deireadh Fómhair 1995 ar chosaint daoine maidir le próiseáil
 sonraí pearsanta den sórt sin agus ar shaorghluaiseacht sonraí den sórt sin] go
 n-áirithíonn an tír nó an eagraíocht idirnáisiúnta sin, nó earnáil phróiseála
 laistigh den tríú tír sin nó eagraíocht idirnáisiúnta leibhéal dóthanach
 cosanta (cinneadh leordhóthanachta); nó
 (b)
 comhaontú idirnáisiúnta arna thabhairt i gcrích
 idir an t-Aontas agus an tríú tír nó eagraíocht idirnáisiúnta sin de Airteagal
 218 den Chonradh ag tabhairt dóthain cosaintí i dtaobh príobháideacht agus
 cearta agus saoirsí bunúsacha daoine a chosaint; nó
 (c)
 comhaontú comhair arna thabhairt i gcrích idir
 Europol agus an tríú tír nó an eagraíocht sin i gcomhréir le hAirteagal 23 de
 Chinneadh 2009/371/CGB ón gComhairle roimh theacht i bhfeidhm an Rialacháin
 seo; nó
 Ní theastaíonn tuilleadh údaraithe le haghaidh
 aistrithe den sórt sin.
 Féadfaidh Europol socruithe oibre a thabhairt chun
 críche chun comhaontuithe nó cinntí leordhóthanachta den sórt sin a chur i.
 2. De mhaolú ar mhír 1,
 féadfaidh an Stiúrthóir Feidhmiúcháin aistriú sonraí pearsanta chuig tríú
 tíortha nó chuig eagraíochtaí a údarú ar bhonn cáis aonair más rud é:
 (a)
 go bhfuil dearbhghá le haistriú na sonraí chun leas
 bunúsach an Bhallstáit nó na mBallstát a thagann faoi chuspóirí Europol a
 choimirciú;
 (b)
 go bhfuil dearbhghá le haistriú na sonraí chun
 garchontúirt a bhaineann le coireacht nó le cionta sceimhlitheoireachta a chosc;
 (c)
 go bhfuil gá leis an aistriú ar shlí eile nó go
 gceanglófar ar a dhéanamh go dleathach ar fhorais thábhachtacha a bhaineann le
 leas an phobail, nó chun éilimh dlí a bhunú, a fheidhmiú nó a chosaint;
 (d)
 go bhfuil an t-aistriú riachtanach chun leas bunúsach
 an duine is ábhar do na sonraí nó duine eile a chosaint.
 Sa bhreis air sin, féadfaidh an Bord
 Bainistíochta, i gcomhaontú leis an Maoirseoir Eorpach ar Chosaint sonraí,
 sraith aistrithe a údarú i gcomhréir le pointe (a) go (d) thuas, ag tógáil san
 áireamh go bhfuil cosaintí ann maidir le cosaint príobháideachta agus cearta
 agus saoirsí bunúsacha, le haghaidh tréimhse nach sáraíonn aon bhliain amháin,
 in-athnuaite.
 3. Cuirfidh an Stiúrthóir
 Feidhmiúcháin an Bord Bainistíochta agus an Maoirseoir Eorpach ar Chosaint
 Sonraí ar a eolas faoi chásanna áit ar chuir sé mír 2 i bhfeidhm.
 Airteagal 32
 Sonraí pearsanta ó pháirtithe príobháideacha
 1. A mhéid is gá chun go
 bhféadann Europol a chuid cúraimí a chomhlíonadh, féadfaidh sé próiseáil a
 dhéanamh ar shonraí pearsana de thionscnamh páirtithe príobháideacha a
 fhaightear trí:
 (a)
 aonad náisiúnta Ballstáit i gcomhréir leis an dlí
 náisiúnta;
 (b)
 pointe teagmhála tríú tíre ar thug Europol
 comhaontú comhair chun críche leis i gcomhréir le hAirteagal 23 de Chinneadh
 2009/371/CGB roimh dháta chur i bhfeidhm an Rialacháin seo; nó
 (c)
 údarás tríú tíre nó eagraíocht idirnáisiúnta ar
 thug an tAontas comhaontú idirnáisiúnta chun críche leis de bhun Airteagal 218
 den Chonradh.
 2. Má tá tionchar ar na sonraí
 arna bhfáil ar leasanna Ballstáit, cuirfidh Europol Aonad Náisiúnta an
 Bhallstáit atá i gceist ar a eolas láithreach.
 3. Ní dhéanfaidh Europol
 teagmháil dhíreach le páirtithe príobháideacha chun sonraí pearsanta a
 aisghabháil.
 4. Déanfaidh Coimisiún
 measúnacht ar an ngá le malairtí díreacha sonraí pearsanta le páirtithe
 príobháideacha agus ar an tionchar féideartha a bheidh acu laistigh de thrí
 bliana ó theacht i bhfeidhm an Rialacháin seo. Sonróidh measúnacht den sórt sin
 i measc cúiseanna eile, na cúiseanna lena bhfuil malairtí sonraí pearsanta le
 páirtithe príobháideacha riachtanach do Europol.
 Airteagal 33
 Faisnéis ó dhaoine príobháideacha
 1. Féadfaidh Europol faisnéis,
 lena n-áirítear sonraí pearsanta, a gheofar ó dhaoine príobháideacha a
 phróiseáil ar choinníoll go bhfaightear í mar seo a leanas:
 (a)
 trí Aonad náisiúnta Ballstáit i gcomhréir leis an
 dlí náisiúnta;
 (b)
 trí phointe teagmhála tríú Stáit a bhfuil comhaontú
 comhair idir an Stát sin agus Europol tugtha i gcrích i gcomhréir le hAirteagal
 23 de Chinneadh 2009/371/CGB ón gComhairle roimh theacht i bhfeidhm an
 Rialacháin seo; nó
 (c)
 údarás tríú tíre nó trí heagraíocht a bhfuil
 comhaontú idirnáisiúnta idir an tríú tír nó an eagraíocht sin agus an tAontas
 Eorpach tugtha i gcrích de bhun Airteagail 218 den Chonradh.
 2. Má fhaigheann Europol
 faisnéis, lena n-áirítear sonraí pearsanta, ó dhuine príobháideach a chónaíonn
 i dtríú Stát nach bhfuil comhaontú idirnáisiúnta idir é agus Europol, ar
 comhaontú é a tugadh i gcrích ar bhonn Airteagail 23 de Chinneadh 2009/371/JHA
 ón gComhairle nó ar bhonn Airteagail 218 den Chonradh, ní fhéadfaidh Europol í
 a chur ar aghaidh ach chuig an mBallstát nó chuig an tríú Stát i gceist lena
 bhfuil na hionstraimí sin comhaontaithe ag Europol.
 3. Ní dhéanfaidh Europol
 teagmháil dhíreach le daoine príobháideacha chun faisnéis a aisghabháil.
 Caibidil
 VII
 COIMIRCÍ UM CHOSAINT SONRAÍ
 Airteagal 34
 Prionsabail ghinearálta um chosaint
 sonraí
 Maidir le sonraí pearsanta:
 (a)
 déanfar próiseáil chóir agus dhleathach orthu;
 (b)
 baileofar iad le haghaidh cuspóirí sonraithe, soiléire
 agus dlisteanacha agus ní dhéanfar tuilleadh próiseála orthu ar bhealach a
 bheidh ar neamhréir leis na cuspóirí sin; Ní mheasfar go bhfuil tuilleadh
 próiseála le haghaidh cuspóirí staire, staitistiúla nó eolaíochta
 neamhréititheach ar choinníoll go gcuireann Europol coimircí oiriúnacha ar
 fáil, chun áirithiú go háirithe nach bpróiseáiltear sonraí le haghaidh cuspóirí
 eile;
 (c)
 beidh siad dóthanach, ábhartha agus ní bheidh siad
 iomarcach i ndáil leis na cuspóirí a ndéantar próiseáil orthu lena n-aghaidh;
 (d)
 beidh siad cruinn agus, áit is gá, coimeádfar suas
 le dáta iad; ní mór gach céim réasúnta a ghlacadh chun áirithiú go ndéanfar
 sonraí pearsanta atá míchruinn, ag féachaint chuig na cuspóirí a ndéantar
 próiseáil orthu lena n-aghaidh, a scriosadh nó a chur i gceart gan mhoill;
 (e)
 coimeádfar i bhfoirm iad a cheadóidh ábhair sonraí
 a aithint agus ar feadh tréimhse ama nach bhfuil níos faide ná an tréimhse atá
 riachtanach le haghaidh na gcuspóirí a ndéantar próiseáil ar na sonraí
 pearsanta dóibh.
 Airteagal 35
 Céimeanna éagsúla de chruinneas agus
 d’iontaofacht sonraí pearsanta
 1. Déanfaidh an Ballstát a chuir
 na sonraí ar fáil measúnú an oiread is féidir ar an bhfoinse faisnéise a
 eascraíonn ó Bhallstát agus úsáid á baint acu as na cóid mheasúnaithe foinse
 seo a leanas:
 (A): áit nach bhfuil aon amhras i gceist maidir le
 barantúlacht, le hiontaofacht agus hinniúlacht na foinse, nó má chuirtear an
 fhaisnéis ar fáil ag foinse a fuarthas go raibh sí iontaofa i gcónaí;
 (B): áit a gcuirtear an fhaisnéis ar fáil ag
 foinse a fuarthas go raibh sí iontaofa an chuid is mó den am;
 (C): áit a gcuirtear an fhaisnéis ar fáil ag
 foinse a fuarthas go raibh sí neamhiontaofa an chuid is mó den am;
 (X): áit nach féidir iontaofacht na foinse a
 mheas.
 2. Déanfaidh an Ballstát a
 sholáthróidh an fhaisnéis measúnú an oiread is féidir ar fhaisnéis de
 thionscnamh Ballstáit ar bhonn a hiontaofachta agus úsáid á baint as na cóid
 seo a leanas um measúnú faisnéise:
 (1): faisnéis nach bhfuil aon amhras i gceist
 maidir lena cruinneas;
 (2): faisnéis a bhfuil eolas pearsanta ag an
 bhfoinse fúithi ach nach bhfuil eolas pearsanta ag an oifigeach a bhfuil sí á
 cur ar aghaidh acu uirthi;
 (3): faisnéis nach bhfuil eolas pearsanta ag an
 bhfoinse fúithi ach a gcomhthacaíonn faisnéis eile atá taifeadta cheana féin
 leis;
 (4): faisnéis nach bhfuil eolas pearsanta ag an
 bhfoinse fúithi agus nach féidir comhthacú leis.
 3. Áit a dtagann Europol, ar
 bhonn faisnéise atá ina sheilbh cheana féin ar an gconclúid gur gá an measúnú a
 cheartú, cuirfidh sé an Ballstát atá i gceist ar a eolas agus déanfaidh sé
 iarracht aontú ar leasú don mheasúnú. Ní athróidh Europol an measúnú gan an
 comhaontú sin.
 4. Áit a bhfaigheann Europol
 sonraí nó faisnéis ó Bhallstát gan mheasúnú, déanfaidh Europol iarracht an
 oiread is féidir measúnú a dhéanamh ar iontaofacht na foinse nó na faisnéise ar
 bhonn faisnéise atá ina sheilbh cheana féin. Déanfar measúnú ar shonraí agus
 fhaisnéis shonrach i gcomhaontú leis an mBallstát soláthair. Féadfaidh Ballstát
 teacht ar chomhaontú freisin le Europol i dtéarmaí ginearálta maidir le measúnú
 ar chineálacha sonraithe sonraí agus fhoinsí sonraithe. Mura dtagtar ar
 chomhaontú i gcás sonrach, nó mura bhfuil aon chomhaontú i dtéarmaí ginearálta
 ann, déanfaidh Europol measúnú ar an bhfaisnéis nó na sonraí agus cuirfidh sé
 na cóid mheasúnaithe (X) agus (4), a bhfuil tagairt dóibh i mír 1 agus i mír 2,
 i leith na faisnéise nó na sonraí sin.
 5. Áit a bhfaigheann Europol
 sonraí nó faisnéis ó thríú tír nó eagraíocht idirnáisiúnta, nó ó chomhlacht
 Aontais, beidh feidhm ag an Airteagal seo dá réir sin.
 6. Déanfaidh Europol measúnú ar
 fhoinsí atá ar fáil don phobal agus úsáid á baint as na cóid atá leagtha amach
 i mír 1 agus i mír 2.
 Airteagal 36
 Próiseáil catagóirí speisialta de shonraí
 pearsanta agus catagóirí éagsúla d’ábhair sonraí
 1. Toirmiscfear próiseáil sonraí
 pearsanta ar íospartaigh ciona choiriúil, ar fhinnéithe nó dhaoine eile a
 fhéadann faisnéis a chur ar fáil faoi chiontaí coiriúla nó ar dhaoine faoi bhun
 18 mbliana d’aois ach má tá dearbhghá léi chun críocha coireacht a thagann faoi
 chuspóirí Europol a chosc nó a chomhrac.
 2. Toirmiscfear próiseáil sonraí
 pearsanta ag modhanna uathoibríocha nó modhanna eile, a nochtann bunús
 eitneach, tuairimí polaitiúla, reiligiún nó creidimh, ballraíocht ar cheardchumann
 agus sonraí a bhaineann le sláinte nó saol gnéis, ach má tá dearbhghá leis chun
 coireacht a thagann faoi chuspóirí Europol a chosc nó a chomhrac agus má
 chuireann na sonraí sin le sonraí pearsanta atá próiseáilte ag Europol cheana
 féin.
 3. Ní bheidh rochtain ach ag
 Europol ar na sonraí pearsanta a bhfuil tagairt déanta dóibh i mír 1 agus i mír
 2. Tabharfaidh an Stiúrthóirí Feidhmiúcháin údarás mar is cuí do líon teoranta
 oifigeach a mbeadh an rochtain sin acu, má tá sé sin riachtanach chun a gcuid
 cúraimí a chomhlíonadh
 4. Ní bheidh aon sonraí a mbeidh
 éifeachtaí dlí aige a bhaineann le duine is ábhair do shonraí bunaithe go
 hiomlán ar uathphróiseáil sonraí a bhfuil tagairt déanta di i mír 2, ach amháin
 má tá an cinneadh údaraithe go soiléir de bhun reachtaíochta náisiúnta nó
 Aontais, nó, más gá, ag an Maoirseoir Eorpach ar Chosaint Sonraí.
 5. Ní tharchuirfear sonraí
 pearsanta a bhfuil tagairt déanta di i mír 1 agus i mír 2 chuig na Ballstáit,
 comhlachtaí Aontais, tríú tíortha nó eagraíochtaí idirnáisiúnta ach má tá
 dearbhghá leis i gcásanna aonair a bhaineann le coireacht a thagann faoi
 chuspóirí Europol.
 6. Gach sé mí, tabharfaidh
 Europol forbhreathnú don Mhaoirseoir Eorpach ar Chosaint Sonraí ar na sonraí
 pearsanta go léir a bhfuil tagairt déanta dóibh i mír 2.
 Airteagal 37
 Teorainneacha ama chun sonraí pearsanta a
 stóráil agus a scriosadh
 1. Ní dhéanfaidh Europol sonraí
 pearsanta arna próiseáil aige a stóráil ach le haghaidh na tréimhse ama atá
 riachtanach chun a chuid cuspóirí a chomhlíonadh.
 2. In aon chás, déanfaidh
 Europol athbhreithniú an ngá le stóráil leantach faoi thrí bliana ar a dhéanaí
 tar éis tús a chur leis an bpróiseáil tosaigh ar shonraí pearsanta. Féadfaidh
 Europol cinneadh faoi stóráil leantach sonraí pearsanta anuas go dtí an t-athbhreithniú
 ina dhiaidh sin, a tharlóidh tar éis tréimhse eile de thrí bliana má tá stóráil
 leantach fós riachtanach chun cúraimí Europol a chomhlíonadh. Déanfar na
 cúiseanna leis an stóráil leantach a dhlisteanú agus a thaifeadadh. Mura
 ndéantar aon chinneadh faoi stóráil leantach sonraí pearsanta, scriosfar na
 sonraí sin go huathrialach tar éis trí bliana.
 3. Má stóráiltear sonraí a
 bhaineann le daoine a bhfuil tagairt déanta dóibh in Airteagal 36(1) agus (2)
 ar feadh tréimhse a sháraíonn cúig bliana, cuirfear an Maoirseoir Eorpach ar
 Chosaint Sonraí ar a eolas dá réir.
 4. Áit a bhfuil aon srian maidir
 le scriosadh nó milleadh sonraí pearsanta níos luaithe tugtha le fios ag
 Ballstát, comhlacht Aontais, tríú tír nó eagraíocht idirnáisiúnta ag nóiméad an
 aistrithe i gcomhréir le hAirteagal 25(2), scriosfaidh Europol na sonraí
 pearsanta i gcomhréir leis na srianta sin. Má mheastar go bhfuil stóráil
 leantach na sonraí riachtanach chun go bhféadann Europol a chuid cúraimí a
 chomhlíonadh, ar bhonn faisnéise atá níos fairsinge ná an méid atá i seilbh an
 soláthraí sonraí, iarrfaidh Europol cead an soláthraí sonraí chun leanúint ar
 aghaidh ag stóráil na sonraí agus chun bonn cirt a thabhairt leis an iarratas
 sin.
 5. Áit a scriosann Ballstát,
 comhlacht Aontais, tríú tír nó eagraíocht idirnáisiúnta sonraí arna soláthar do
 Europol óna gcomhaid sonraí náisiúnta, cuirfidh siad Europol ar a eolas dá
 réir. Scriosfaidh Europol na sonraí ach má mheastar go bhfuil stóráil leantach
 na sonraí riachtanach chun go bhféadann Europol a chuid cúraimí a chomhlíonadh,
 ar bhonn faisnéise atá níos fairsinge ná an méid atá i seilbh an soláthraí
 sonraí. Cuirfidh Europol an soláthraí sonraí ar a eolas faoi stóráil leantach
 na sonraí sin agus tabharfaidh sé bonn cirt leis an stóráil leantach sin.
 6. Ní scriosfar sonraí pearsanta
 más amhlaidh:
 (a)
 go ndéanfadh sé sin dochar do leas an duine is
 ábhar do na sonraí a bhfuil cosaint ag teastáil uathu. I gcásanna den sórt sin
 ní úsáidfear na sonraí ach le cead an duine is ábhar do na sonraí.
 (b)
 go gcuireann an duine is ábhar do na sonraí in
 aghaidh a gcruinnis, ar feadh tréimhse a chuireann ar chumas Ballstáit, nó
 Europol, áit is cuí, cruinneas na sonraí a fhíorú.
 (c)
 nach mór na sonraí pearsanta a choimeád chun
 críocha cruthúnais
 (d)
 go gcuireann an duine is ábhar do na sonraí i
 gcoinne a scriosta agus go n-iarrann siad in ionad sin, srian a chur ar a
 n-úsáid.
 Airteagal 38
 Slándáil próiseála
 1. Cuirfidh Europol na bearta
 teicniúla agus eagrúcháin oiriúnacha i bhfeidhm chun sonraí pearsanta a
 chosaint ó mhilleadh tionóisceach nó neamhdhleathach, chaillteanas tionóisceach
 nó nochtadh, leasú agus rochtain neamhdhleathach nó aon fhoirm neamhúdaraithe
 eile de phróiseáil.
 2. I dtaobh uathphróiseáil
 sonraí cuirfidh Europol bearta i bhfeidhm a bheidh ceaptha chun:
 (a)
 rochtain ar threalamh um próiseáil sonraí a
 úsáidtear um próiseáil sonraí pearsanta a dhiúltú do dhaoine neamhúdaraithe
 (rialú rochtana ar threalamh);
 (b)
 léamh, cóipeáil, athrú nó baint neamhdhleathach
 mheáin sonraí a chosc (rialú mheáin sonraí);
 (c)
 ionchur neamhúdaraithe sonraí a chosc chomh maith
 le cigireacht neamhúdaraithe ar shonraí pearsanta stóráilte agus athrú nó
 scriosadh na sonraí (rialú stórála);
 (d)
 úsáid córas um uathphróiseáil sonraí ag daoine
 neamhúdaraithe a bhfuil trealamh cumarsáide sonraí á úsáid acu a chosc (rialú
 úsáideoirí);
 (e)
 áirithiú nach bhfuil rochtain ag daoine atá
 údaraithe chun córas um uathphróiseáil sonraí a úsáid ach shonraí atá clúdaithe
 ag a n-údarú rochtana (rialú rochtana ar shonraí);
 (f)
 áirithiú gur féidir a fhíorú agus a shocrú cén
 comhlachtaí a bhféadfaí sonraí pearsanta a tharchur chucu nó a bhfuil sonraí
 pearsanta tarchurtha chucu agus úsáid á baint as trealamh cumarsáide sonraí
 (rialú cumarsáide);
 (g)
 áirithiú gur féidir a fhíorú agus a shocrú cén
 sonraí pearsanta a cuireadh isteach i gcórais um uathphróiseáil sonraí, cén
 uair ar cuireadh na sonraí isteach agus cé a chuir isteach iad (rialú
 ionchuir);
 (h)
 léamh, cóipeáil, athrú nó scriosadh neamhúdaraithe
 sonraí pearsanta a chosc le linn aistrithe sonraí pearsanta nó le linn iompar
 mheáin sonraí (rialú iompair);
 (i)
 áirithiú gur féidir córais suiteáilte, i gcás cur
 isteach, a thabhairt ar ais láithreach (aisghabháil);
 (j)
 áirithiú go bhféadann feidhmeanna an chórais oibriú
 gan locht, go ndéantar tarlú lochtanna sna feidhmeanna a thuairisciú láithreach
 (iontaofacht) agus nach féidir sonraí stóráilte a thruailliú ag mífheidhmeanna
 córais (sláine).
 3. Saineoidh Europol agus na Ballstáit
 sásraí chun áirithiú go dtógtar riachtanais slándála san áireamh ar fud theorainneacha
 córais faisnéise.
 Airteagal 39
 Ceart rochtana don duine is ábhar do na
 sonraí
 1. Beidh sé de cheart ag aon
 duine is ábhar do na sonraí, ag idirthréimhsí réasúnta, eolas a fháil maidir le
 cibé acu an bhfuil próiseáil á déanamh ag Europol ar shonraí pearsanta a
 bhaineann leis/léi. Áit a bhfuil sonraí pearsanta den sórt sin á bpróiseáil ,
 cuirfidh Europol an fhaisnéis seo a leanas ar fáil don duine is ábhar do na
 sonraí: (k) dearbhú maidir le cibé acu an bhfuil sonraí a bhaineann leis/léi á
 bpróiseáil;
 (a) faisnéis maidir le cuspóirí na
 hoibríochta próiseála, na catagóirí sonraí atá i gceist,
 (b) agus na faighteoirí a bhfuil na sonraí
 nochta dóibh
 (c) cumarsáid
 i bhfoirm intuisceana faoi na sonraí a bhfuil próiseáil á déanamh orthu agus
 faoi aon fhaisnéis atá ar fáil dá gcuid foinsí
 2. Féadfaidh aon duine is ábhar
 do na sonraí ar mian leis an ceart chun rochtana ar shonraí pearsanta a
 fheidhmiú iarratas a dhéanamh chuige sin gan chostais iomarcacha don údarás a
 ceapadh don chuspóir sin sa Bhallstát dá rogha féin. Déanfaidh an t-údarás sin
 an t-iarratas sin a chur faoi bhráid Europol laistigh d’aon mhí amháin óna
 fháil.
 3. Tabharfaidh Europol freagra
 gan mhoill mhíchuí ar an iarratas agus in aon chás laistigh de thrí mhí óna
 fháil..
 4. Rachadh Europol i gcomhairle
 le húdaráis inniúla na mBallstát atá i gceist maidir le cinneadh atá le
 glacadh. Beidh cinneadh faoi rochtain ar shonraí ag brath ar dhlúthchomhar idir
 Europol agus na Ballstáit a bhfuil baint dhíreach ag rochtain ag an duine is
 ábhar do na sonraí ar na sonraí sin leo. Má chuireann Ballstát i gcoinne
 freagra beartaithe Europol, tabharfaidh sé fógra do Europol faoi na fáthanna go
 bhfuil sé ag cur ina choinne.
 5. Diúltófar rochtain ar shonraí
 pearsanta nó cuirfear srian uirthi, más amhlaidh go bhfuil sé comhionann le
 beart atá riachtanach chun:
 (a)
 cur ar chumas Europol a chuid cúraimí a
 chomhlíonadh i gceart;
 (b)
 slándáil agus ord poiblí a chosaint sa Bhallstát nó
 coireacht a chosc;
 (c)
 ráthú nach gcuirfear aon imscrúdú náisiúnta i
 gcontúirt;
 (d)
 cearta agus saoirse tríú páirtithe a chosaint.
 6. Cuirfidh Europol an duine is
 ábhar do na sonraí ar a eolas i scríbhinn faoi dhiúltú do rochtain nó srian
 uirthi, faoi na fáthanna leis an gcinneadh sin agus faoina cheart chun gearán a
 lóisteáil leis an Maoirseoir Eorpach ar Chosaint Sonraí. Féadfar eolas ar na fáthanna
 fíorasacha agus dlí a bhfuil an cinneadh bunaithe orthu a fhágáil amach áit a
 gceilfeadh soláthar faisnéise den sórt sin an srian arna leagan ag mír 5 i
 dtaobh a éifeachta.
 Airteagal 40
 An ceart chun ceartúcháin, scriosta agus
 bactha
 1. Beidh sé de cheart ag aon
 duine is ábhar do na sonraí iarraidh ar Europol sonraí pearsanta a bhaineann
 leis/léi a cheartú má tá siad mícheart agus, áit ar féidir agus a bhfuil sé
 riachtanach, iad a chríochnú nó a nuashonrú.
 2. Beidh sé de cheart ag aon
 duine is ábhar do na sonraí iarraidh ar Europol sonraí pearsanta a bhaineann
 leis/léi a scriosadh, mura bhfuil siad ag teastáil a thuilleadh do na cuspóirí
 a ndéantar iad a bhailiú go dlisteanach nó a ndéantar tuilleadh próiseála
 dlisteanaí orthu lena n-aghaidh.
 3. Déanfar sonraí pearsanta a
 bhac seachas iad a scriosadh má tá cúiseanna réasúnta le creidiúint go
 bhféadfadh scriosadh dul i bhfeidhm ar leas dlisteanach an duine is ábhar do na
 sonraí. Ní dhéanfar sonraí bactha a phróiseáil ach don chuspóir ar cuireadh cosc
 ar a scriosadh mar gheall air.
 4. Más amhlaidh gur chuir tríú
 tíortha, eagraíochtaí idirnáisiúnta sonraí mar a chuirtear síos orthu i mír
 1,2,3 thuas atá i seilbh Europol ar fáil dó nó má tháinig na sonraí chun cinn
 mar thoradh ar anailís Europol é féin is é Europol a cheartóidh, a scriosfaidh
 nó a bhacfaidh na sonraí sin.
 5. Más amhlaidh gur chuir na Ballstáit
 sonraí mar atá cur síos orthu i mír 1 agus i mír 2 atá i seilbh Europol ar fáil
 go díreach dó, is iad na Ballstáit atá i gceist a cheartóidh, a scriosfaidh nó
 a bhacfaidh na sonraí sin i gcomhpháirt le Europol.
 6. Má aistríodh sonraí míchearta
 trí mheán modha oiriúnaigh eile nó má tharla na hearráidí sna sonraí arna
 soláthar ag na Ballstáit mar thoradh ar aistriú lochtach nó má aistríodh iad de
 shárú ar an Rialachán seo nó má tháinig siad chun cinn toisc gur ionchuireadh,
 go ndeachthas i gceannas orthu nó gur stóráladh ar bhealach mícheart iad nó de
 shárú ar an Rialachán seo ag Europol, ceartóidh Europol nó scriosfaidh Europol
 na sonraí i gcomhpháirt leis na Ballstáit atá i gceist.
 7. Sna cásanna a bhfuil tagairt
 déanta dóibh i mír 4, mír 5 agus mír 6 tabharfar fógra láithreach dóibh siúd go
 léir a bhfuil na sonraí díríodh chucu. I gcomhréir leis na rialacha atá
 infheidhme dóibh, ceartóidh, scriosfaidh nó bacfaidh iad siúd a bhfuil na
 sonraí dírithe chucu na sonraí ina gcuid córas féin.
 8. Cuirfidh Europol in iúl don
 duine is ábhar do na sonraí atá i gceist i scríbhinn gan mhoill mhíchuí agus in
 aon chás laistigh de thrí mhí gur ceartaíodh, gur scriosadh nó gur bacadh na
 sonraí a bhaineann leis nó léi.
 9. Cuirfidh Europol in iúl don
 duine is ábhar do na sonraí atá i gceist i scríbhinn faoi dhiúltú ceartaithe,
 scriosta nó bactha agus faoin bhféidearthacht gearán a lóisteáil leis an
 Maoirseoir Eorpach ar Chosaint Sonraí agus leigheas breithiúnach a lorg.
 Airteagal 41
 Freagracht maidir le hábhair cosanta
 sonraí
 1. Stórálfaidh Europol sonraí
 pearsanta ar bhealach gur féidir a bhfoinse a shocrú i gcomhréir le hAirteagal
 23.
 2. Is é an Ballstát a chuir na sonraí
 pearsanta ar fáil do Europol a bheidh freagrach as cáilíocht sonraí pearsanta
 mar a thagraítear di in Airteagal 34(d)agus is é Europol a bheidh freagrach as
 sonraí pearsanta arna gcur ar fáil ag comhlachtaí Aontais, tríú tíortha nó
 eagraíochtaí idirnáisiúnta, agus as sonraí pearsanta arna n-aisghabháil ag
 Europol ó fhoinsí atá ar fáil don phobal.
 3. Is é Europol a bheidh
 freagrach as na prionsabail mar atá sonraithe in Airteagal 34 (a), (b), (c)
 agus (e) a chomhlíonadh
 4. Seo a leanas na dreamanna a
 bheidh freagrach freagrach as dlisteanacht an aistrithe:
 (a)
 an Ballstát a sholáthair na sonraí i gcás sonraí
 pearsanta arna soláthar ag na Ballstáit do Europol; agus
 (b)
 Europol i gcásanna sonraí pearsanta arna soláthar
 ag Europol do na Ballstáit agus do thríú tíortha nó eagraíochtaí idirnáisiúnta
 5. I gcás aistrithe idir Europol
 agus comhlacht Rialtais, is é Europol a bheidh freagrach as dlíthiúlacht an
 aistrithe. Gan dochar don abairt roimhe seo, áit a n-aistríonn Europol sonraí
 tar éis iarratais ón bhfaighteoir, beidh Europol agus an faighteoir araon
 freagrach as dlíthiúlacht an aistrithe sin. Ina theannta sin, beidh Europol
 freagrach as gach oibríocht próiseála sonraí arna déanamh aige.
 Article 42
 Réamhsheiceáil
 1. Beidh próiseáil sonraí
 pearsanta a bheidh mar chuid de chóras comhdaithe nua le cruthú faoi réir réamhsheiceála
 sna cásanna seo a leanas:
 (a)
 go bhfuil catagóirí speisialta sonraí a thagraítear
 dóibh in Airteagal 36(2) le próiseáil;
 (b)
 go bhfuil rioscaí sonracha ar bhealach eile maidir
 le cearta agus saoirsí bunúsacha, agus go háirithe cosaint sonraí pearsanta
 daoine is ábhar do na sonraí an chineál próiseála, ag baint leis an gcineál
 próiseála.
 2. Déanfaidh an Maoirseoir
 Eorpach ar Shonraí na réamhsheiceálacha tar éis dó fógra a fháil ón Oifigeach
 Cosanta Sonraí a rachaidh i gcomhairle leis an Maoirseoir Eorpach ar Chosaint
 Sonraí, i gcás go bhfuil amhras ann maidir leis an ngá le réamhsheiceáil.
 3. Tabharfaidh an Maoirseoir
 Eorpach ar Chosaint Sonraí a bharúil laistigh de dhá mhí ó fhógra a fháil.
 Féadfar an tréimhse sin a chur ar fionraí go mbeidh aon fhaisnéis bhreise a
 bhféadfadh gur iarr sé faighte ag an Maoirseoir Eorpach ar Chosaint Sonraí. Áit
 is gá, mar gheall ar chastacht an ábhair, féadfar an tréimhse seo a shíneadh ar
 feadh dhá mhí breise, ag cinneadh ón Maoirseoir Eorpach ar Chosaint Sonraí.
 Tabharfar fógra do Europol faoin gcinneadh sin tar éis éag na tréimhse tosaigh
 de dhá mhí.
 Mura bhfuil an bharúil tugtha faoi dheireadh na
 tréimhse dhá mhí, nó tar éis shíneadh na tréimhse sin, measfar go bhfuil sí
 fabhrach.
 Más é barúil an Mhaoirseora Eorpaigh ar Chosaint
 Sonraí go bhféadfadh go mbeadh sárú ar aon fhoráil den Rialachán seo i gceist
 leis an bpróiseáil ar tugadh fógra fúithi, déanfaidh sé tograí áit is cuí chun
 sárú den sórt sin a sheachaint. Áit nach ndéanann Europol leasú dá réir ar an
 oibríocht próiseála, feidhmeoidh an Maoirseoir Eorpach ar Chosaint Sonraí na
 cumhachtaí arna ndeonú dó faoi Airteagal 46(3).
 4. Coimeádfaidh an Maoirseoir
 Eorpach ar Chosaint Sonraí clár de gach oibríocht próiseála ar tugadh fógra dó
 fúthu faoi bhun mhír 1. Cuimseofar clár den sórt sin sa chlár a thagraítear dó
 in Airteagal 27(5) de Rialachán (CE) Uimh. 45/2001.
 Airteagal 43
 Logáil agus doiciméadú
 1. Chun críocha dlisteanacht na
 próiseála sonraí a fhíorú, féinmhonatóireachta agus chun sláinte agus slándáil
 cheart sonraí a áirithiú coimeádfaidh Europol taifid faoi bhailiú, athrú,
 rochtain, nochtadh, mheascadh nó scriosadh sonraí pearsanta. Scriosfar logaí nó
 doiciméadacht den sórt sin tar éistrí bliana, ach má theastaíonn na sonraí le
 haghaidh rialaithe leanúnaigh. Ní bheifear in ann na logaí a leasú.
 2. Cuirfear logaí nó
 doiciméadacht arna n-ullmhú faoi mhír 1 in iúl ar iarratas don Mhaoirseoir
 Eorpach ar Chosaint Sonraí chun cosaint sonraí a rialú. Ní úsáidfidh an
 Maoirseoir Eorpach ar Chosaint Sonraí an fhaisnéis sin ach chun críocha cosaint
 sonraí a rialú agus próiseáil cheart sonraí chomh maith le sláine agus slándáil
 sonraí.
 Airteagal 44
 An tOifigeach Cosanta Sonraí
 1. Ceapfaidh an Bord
 Bainistíochta Oifigeach Cosanta Sonraí a bheidh ina bhall foirne. Gníomhóidh sé
 go neamhspleách i bhfeidhmiú a chuid dualgas.
 2. Roghnófar an tOifigeach
 Cosanta Sonraí ar bhonn a chuid cáilíochtaí pearsanta agus gairmiúla, agus go
 háirithe an saineolas ar chosaint sonraí
 3. Ní
 bheidh sé cosúlach go dtiocfaidh coinbhleacht leasa idir a chuid dualgas mar
 Oifigeach Cosanta Sonraí agus aon dualgais oifigiúla eile chun cinn mar thoradh
 ar roghnú an Oifigeach Cosanta Sonraí, go háirithe maidir le cur i bhfeidhm
 fhorálacha an Rialacháin seo.
 4. Ceapfar
 an tOifigeach Cosanta Sonraí ar feadh tréimhse de idir dhá agus cúig bliana.
 Beidh sé incháilithe um athcheapadh suas go tréimhse iomlán uasta de dheich
 mbliana. Ní fhéadfaidh an institiúid nó comhlacht Comhphobail a rinne an
 ceapachán é a bhriseadh as an bpost mar Oifigeach Cosanta Sonraí ach le cead ón
 Maoirseoir Eorpach ar Chosaint Sonraí, más amhlaidh nach gcomhlíonann sé na
 coinníollacha a theastaíonn chuid a chuid dualgas a chomhlíonadh a thuilleadh.
 5. Tar éis
 a cheapacháin cláróidh an institiúid nó an comhlacht a rinne an ceapachán é
 leis an Maoirseoir Eorpach ar Chosaint Sonraí.
 6. Maidir
 le comhlíonadh a chuid dualgas, ní fhéadfaidh an tOifigeach Cosanta Sonraí
 glacadh le haon treoracha.
 7. Beidh na
 cúraimí seo a leanas go háirithe maidir le sonraí pearsanta ag an Oifigeach
 Cosanta Sonraí, ach amháin sonraí pearsanta bhaill foirne Europol chomh maith
 le sonraí pearsanta atá de nádúr riaracháin amháin:
 (a)
 áirithiú, ar bhealach neamhspleách, go bhfuil
 próiseáil sonraí pearsanta dlisteanach agus go gcloíonn sí le forálacha an
 Rialacháin seo;
 (b)
 áirithiú go gcoimeádtar taifead faoi aistriú agus
 fháil sonraí pearsanta i gcomhréir leis an Rialachán seo;
 (c)
 áirithiú go gcuirtear ábhair sonraí ar a n-eolas
 faoina gcuid ceart faoin Rialachán seo arna iarraidh sin dóibh;
 (d)
 comhoibriú le baill foirne Europol atá freagrach as
 nósanna imeachta, oiliúint agus comhairle faoi phróiseáil sonraí;
 (e)
 comhoibriú leis an Maoirseoir Eorpach ar Chosaint
 Sonraí;
 (f)
 tuarascáil bhliantúil a ullmhú agus an tuarascáil
 sin a chur in iúl don Bhord Bainistíochta agus don Mhaoirseoir Eorpach ar
 Chosaint Sonraí.
 8. Sa bhreis air sin,
 comhlíonfaidh an tOifigeach Cosanta Sonraí na feidhmeanna atá tuartha i
 Rialachán (CE) Uimh 45/2001 i ndáil le sonraí pearsanta bhaill foirne Europol
 chomh maith le sonraí pearsanta atá de nádúr riaracháin.
 9. I bhfeidhmiú a chuid dualgas,
 beidh rochtain ag an Oifigeach Cosanta Sonraí ar na sonraí go léir arna
 bpróiseáil ag Europol agus ar áitribh go léir Europol.
 10. Má mheasann an tOifigeach
 Cosanta Sonraí nár comhlíonadh forálacha an Rialacháin seo maidir le próiseáil
 sonraí, cuirfidh sé an Stiúrthóir Feidhmiúcháin ar a eolas, ag éileamh air nó
 uirthi an neamhchomhlíonadh a chur i gceart laistigh de thréimhse ama
 shonraithe. Mura gcuireann an Stiúrthóir Feidhmiúcháin neamhchomhlíonadh na
 próiseála i gceart laistigh de thréimhse ama shonraithe, cuirfidh an tOifigeach
 Cosanta Sonraí an Bord Bainistíochta ar a eolas agus tiocfaidh siad ar
 chomhaontú maidir le tréimhse ama shonraithe le haghaidh freagra. Mura
 gcuireann an Bord Bainistíochta neamhchomhlíonadh na próiseála i gceart
 laistigh den tréimhse ama shonraithe, cuirfidh an tOifigeach Cosanta Sonraí an
 t-ábhar faoi bhráid an Mhaoirseora Eorpaigh ar Chosaint Sonraí.
 11. Glacfaidh an Bord Bainistíochta
 rialacha cur chun feidhme maidir leis an Oifigeach Cosanta Sonraí. Bainfidh na
 rialacha cur chun feidhme sin go háirithe leis an nós imeachta roghnúcháin um
 post an Oifigeach Cosanta Sonraí agus dá bhriseadh as oifig, le cúraimí,
 dualgais agus cumhachtaí agus cosaintí do Neamhspleáchas an Oifigeach Cosanta
 Sonraí. Cuirfidh Europol na baill foirne agus na hacmhainní a bheidh
 riachtanach dó chun a chuid dualgas a chomhlíonadh ar fáil don Oifigeach
 Cosanta Sonraí. Ní bheidh rochtain ag na baill foirne sin ach ar na sonraí
 pearsanta arna bpróiseáil ag Europol agus áitribh Europol ach a mhéid is gá
 chun a gcuid cúraimí a chomhlíonadh.
 Airteagal 45
 Maoirseacht ag an údarás náisiúnta
 maoirseachta
 1. Ainmneoidh gach Ballstát
 údarás náisiúnta maoirseachta a mbeidh sé mar chúram orthu maoirsiú
 neamhspleách a dhéanamh i gcomhréir lena dhlí náisiúnta, chun socrú an bhfuil
 aistriú, aisghabháil agus aon chur in iúl sonraí pearsanta chuig Europol ag an
 mBallstát atá i gceist incheadaithe agus chun scrúdú an sáraíonn an t-aistriú,
 an aisghabháil nó an cur in iúl sin cearta an duine is ábhar do na sonraí. Don
 chuspóir sin, beidh rochtain ag an údarás maoirseachta náisiúnta, san Aonad
 Náisiúnta nó in áitribh na n-oifigeach idirchaidrimh, ar sonraí arna gcur faoi
 bhráid ag a Bhallstát chuig Europol i gcomhréir leis na nósanna imeachta
 náisiúnta ábhartha.
 2. Chun críocha a bhfeidhm
 mhaoirseachta a fheidhmiú, beidh rochtain ag údaráis mhaoirseachta náisiúnta ar
 oifigí agus dhoiciméid a gcuid oifigeach idirchaidrimh faoi seach i Europol.
 3. I gcomhréir leis na nósanna
 imeachta náisiúnta ábhartha, déanfaidh údaráis náisiúnta mhaoirseachta
 maoirseacht ar ghníomhaíochtaí Aonad Náisiúnta agus ar ghníomhaíochtaí
 oifigeach idirchaidrimh, sa mhéid is go bhfuil gníomhaíochtaí den sórt sin
 ábhartha maidir le cosaint sonraí pearsanta. Freisin coimeádfaidh siad an
 Maoirseoir Eorpach ar Chosaint Sonraí ar a eolas faoi aon ghníomhartha a
 ghlacann siad i dtaobh Europol.
 4. Beidh sé de cheart ag aon
 duine iarraidh ar an údarás náisiúnta maoirseachta a fhíorú go bhfuil aistriú
 sonraí a bhaineann leis/léi nó cur in iúl na sonraí chuig Europol i bhfoirm ar
 bith agus go bhfuil rochtain ar na sonraí ag an mBallstát atá i gceist
 dlisteanach. Cleachtfar an ceart sin i gcomhréir le dlí náisiúnta an Bhallstáit
 a ndéantar iarraidh ann.
 Airteagal 46
 Maoirseacht ag an
 Maoirseoir Eorpach ar Chosaint Sonraí
 1. Beidh an Maoirseoir Eorpach
 ar Chosaint Sonraí freagrach as maoirseacht a dhéanamh ar chur i bhfeidhm
 fhorálacha an Rialacháin seo i ndáil le cosaint cearta agus saoirsí bunúsacha
 daoine nádúrtha maidir le próiseáil sonraí pearsanta ag Europol agus as
 áirithiú go gcuirtear na forálacha sin i bhfeidhm, agus as comhairle a chur ar
 Europol agus ar dhaoine is ábhar do na sonraí maidir le gach ábhar a bhaineann
 le próiseáil sonraí pearsanta. Chuige sin comhlíonfaidh sé na dualgais atá
 leagtha amach dóibh i mír 2 agus cleachtfaidh sé na cumhachtaí arna dtabhairt i
 mír 3.
 2. Faoin Rialachán seo beidhna
 dualgais seo a leanas ag an Maoirseoir Eorpach ar Chosaint Sonraí:
 (a)
 éisteacht le gearáin, agus an duine is ábhar do na
 sonraí a chur ar a n-eolas faoin toradh laistigh de thréimhse ama réasúnta ;
 (b)
 imscrúduithe a dhéanamh as a stuaim féin nó ar
 bhonn gearáin agus na daoine is ábhar do na sonraí a chur ar n-eolas laistigh
 de thréimhse ama réasúnta
 (c)
 monatóireacht a dhéanamh ar chur i bhfeidhm
 fhorálacha an Rialacháin seo agus aon achta eile a bhaineann le cosaint daoine
 nádúrtha i ndáil le próiseáil sonraí pearsanta ag Europol agus cur i bhfeidhm a
 áirithiú;
 (d)
 comhairle a chur ar Europol, as a stuaim féin nó
 mar fhreagra ar chomhairliúchán, ar gach ábhar a bhaineann le sonraí pearsanta,
 go háirithe sula gceapann siad rialacha inmheánacha i ndáil le cosaint saoirsí
 agus ceart bunúsach maidir le próiseáil sonraí pearsanta.
 (e)
 na díolúintí, na cosaintí, na húdaruithe agus na
 coinníollacha a thagraítear dóibh in Airteagal 36(4) a shainiú, fáthanna a
 thabhairt dóibh agus a nochtadh don phobal
 (f)
 clár a choimeád faoi oibríochtaí próiseála a
 dtugtar fógra dó/dí fúthu de bhua Airteagal 42(1) agus arna gclárú i
 gcomhréir le hAirteagal 42(4),
 (g)
 réamhsheiceáil a dhéanamh ar phróiseáil a dtugtar
 fógra dó fúithi.
 3. Faoin Rialachán seo féadfaidh
 an tOifigeach Cosanta Sonraí: :
 (a)
 comhairle a chur ar dhaoine is ábhar do na sonraí
 agus a gcuid ceart á gcleachtadh acu;
 (b)
 an t-ábhar a chur faoi bhráid Europol, i gcás
 sáraithe líomhanta ar na forálacha a rialaíonn próiseáil sonraí pearsanta,
 agus, áit is cuí, moltaí a dhéanamh chun an sárú sin a mheas agus cosaint
 daoine is ábhar do na sonraí a fheabhsú;
 (c)
 ordú go gcloífí le hiarratais chun cearta áirithe
 maidir le sonraí a chleachtadh áit ar diúltaíodh d’iarratais den sórt sin de
 shárú ar Airteagal 39 agus 40.
 (d)
 rabhadh a thabhairt do Europol
 (e)
 ordú go ndéanfaí na sonraí go léir a cheartú, a
 bhacadh, scriosadh nó a mhilleadh áit a ndearnadh próiseáil orthu de shárú ar
 na forálacha a rialaíonn próiseáil sonraí pearsanta agus go dtabharfaí fógra
 faoi na gníomhartha sin do thríú páirtithe ar nochtadh na sonraí dóibh;
 (f)
 bac sealadach nó críochnaitheach a chur ar phróiseáil
 (g)
 an t-ábhar a chur faoi bhráid Europol agus, más
 gá, faoi bhráid Pharlaimint na hEorpa, na Comhairle agus an Choimisiúin
 (h)
 an t-ábhar a chur faoi bhráid Chúirt Bhreithiúnais
 an Aontais Eorpaigh faoi na coinníollacha a bhforáiltear dóibh sa Chonradh
 (i)
 Idirghabháil a dhéanamh i gcaingne arna dtabhairt
 os comhair Chúirt Bhreithiúnais an Aontais Eorpaigh
 4. Beidh na cumhachtaí seo a
 leanas ag an Maoirseoir Eorpach ar Chosaint Sonraí:
 (a)
 rochtain a fháil ó Europol ar na sonraí pearsanta
 go léir agus an bhfaisnéis go léir atá riachtanach dá chuid fiosrúchán;
 (b)
 rochtain a fháil ar aon áitribh a ndéanann Europol
 a chuid gníomhaíochtaí orthu áit a bhfuil cúiseanna réasúnta le ceapadh go
 bhfuil gníomhaíocht atá clúdaithe ag an Rialachán seo á déanamh ansin.
 5. Ceapfaidh an Maoirseoir
 Eorpach ar Chosaint Sonraí tuarascáil bhliantúil ar na gníomhaíochtaí
 maoirseachta ar Europol. Beidh n tuarascáil sin mar chuid de thuarascáil
 bhliantúil an Mhaoirseora Eorpaigh ar Chosaint Sonraí a thagraítear dó in
 Airteagal 48 de Rialachán (CE) Uimh. 45/2001
 6. Beidh comhaltaí agus baill
 foirne an Mhaoirseora Eorpaigh um Chosaint Sonraí faoi cheangal na hoibleagáide
 chun rúndachta i gcomhréir le hAirteagal 69.
 Airteagal 47
 Comhar idir an Maoirseoir Eorpach ar Chosaint Sonraí agus na húdaráis
 náisiúnta um chosaint sonraí
 1. Gníomhóidh an Maoirseoir
 Eorpach ar Chosaint Sonraí i ndlúthchomhar le húdaráis náisiúnta mhaoirseachta
 ar ábhair shonracha áit a bhfuil rannpháirtíocht náisiúnta ag teastáil, go
 háirithe má fhaigheann an Maoirseoir Eorpach ar Chosaint Sonraí nó údarás
 maoirseachta náisiúnta go bhfuil neamhréitigh mhóra idir cleachtais Ballstát nó
 aistriú a d’fhéadfadh a bheith neamhdhleathach in úsáid chainéil Europol um
 malartú faisnéise, nó i bhfianaise ceisteanna arna n-ardú ag údarás náisiúnta
 maoirseachta amháin nó níos mó ar chur chun feidhme agus léirmhíniú an
 Rialacháin seo.
 2. Sna cásanna a bhfuil tagairt
 déanta dóibh faoi mhír 1 déanfaidh an Maoirseoir Eorpach ar Chosaint Sonraí
 agus na húdaráis mhaoirseachta náisiúnta, agus ceachtar acu ag feidhmiú
 laistigh de raon feidhme a gcuid inniúlachtaí faoi seach, faisnéis ábhartha a
 mhalartú, cabhrú leo féin chun iniúchtaí agus cigireachtaí a dhéanamh, scrúdú a
 dhéanamh ar dheacrachtaí maidir le léirmhíniú nó cur i bhfeidhm an Rialacháin
 seo, staidéar a dhéanamh ar fhadhbanna le maoirseacht neamhspleách a fheidhmiú
 nó feidhmiú ceart na ndaoine is ábhar do na sonraí , tograí comhchuibhithe a
 cheapadh le haghaidh comhréiteach ar aon fhadhbanna agus feasacht a chur chun
 cinn faoi chearta um chosaint sonraí, de réir mar is gá.
 3. Reáchtálfaidh na húdaráis
 náisiúnta mhaoirseachta agus an Maoirseoir Eorpach ar Chosaint Sonraí
 cruinnithe áit is gá sin.. Iompróidh an Maoirseoir Eorpach ar Chosaint Sonraí
 costais agus seirbhísiú na gcruinnithe. Glacfar le rialacha nós imeachta ag an
 gcéad chruinniú. Déanfaidh na húdaráis agus an maoirseoir tuilleadh modhanna
 oibre a fhorbairt i dteannta a chéile mar is gá.
 Airteagal 48
 Sonraí pearsanta riaracháin agus sonraí ball
 foirne
 Beidh Rialachán (CE) Uimh. 45/2001 infheidhme
 do shonraí pearsanta go léir bhaill foirne Europol chomh maith le sonraí
 pearsanta riaracháin i seilbh Europol.
 Caibidil
 VIII
 LEIGHEASANNA AGUS DLITEANAS
 Airtegal 49
 An ceart chun gearán a chur faoi bhráid an Mhaoirseora
 Eorpaigh ar Chosaint Sonraí
 1. Beidh sé de cheart ag aon
 duine is ábhar do na sonraí gearán a dhéanamh leis an Maoirseoir Eorpach ar
 Chosaint Sonraí má mheasann sé nach bhfuil a chuid sonraí pearsanta arna
 bpróiseáil i gcomhlíonadh fhorálacha an Rialacháin seo.
 2. I gcás ina mbaineann gearán
 le cinneadh a dtagraítear dó in Airteagal 39 nó 40, rachaidh an Maoirseoir
 Eorpach ar Chosaint Sonraí i gcomhairle leis na comhlachtaí náisiúnta
 maoirseachta nó leis an gcomhlacht breithiúnach inniúil sa Bhallstát arbh é
 foinse na sonraí é nó leis an mBallstát lena mbaineann go díreach. Déanfar
 cinneadh an Mhaoirseora Eorpaigh ar Chosaint Sonraí i ndlúthchomhar leis an
 gcomhlacht náisiúnta maoirseachta nó leis an gcomhlacht breithiúnach inniúil
 agus féadfar a bheith dá thoradh go ndiúltófar faisnéis ar bith a chur in iúl.
 3. I gcás ina mbaineann gearán
 le seiceáil ar shonraí arna soláthar do Europol ag Ballstát, áiritheoidh an
 Maoirseoir Eorpach ar Chosaint Sonraí go mbeidh na seiceálacha riachtanacha
 arna ndéanamh i gceart agus i ndlúthchomhar le comhlacht náisiúnta maoirseachta
 an Bhallstáit a bhfuil na sonraí arna soláthar aige.
 4. gcás ina mbaineann gearán le
 seiceáil ar shonraí arna soláthar do Europol ag eintitis AE, ag tríú tíortha,
 ag eagraíochtaí nó ag páirtithe príobháideacha, áiritheoidh an Maoirseoir
 Eorpach ar Chosaint Sonraí go mbeidh na seiceálacha riachtanacha déanta ag
 Europol.
 Airteagal 50
 An ceart chun leighis bhreithiúnaigh i
 gcoinne an Mhaoirseora Eorpaigh ar Chosaint Sonraí
 Tógfar caingne i gcoinne chinntí an Mhaoirseora
 Eorpaigh ar Chosaint Sonraí os comhair Chúirt Bhreithiúnais an Aontais
 Eorpaigh.
 Airteagal 51
 Forálacha ginearálta ar dhliteanas agus an ceart chun cúitimh
 1. Beidh dliteanas conarthach
 Europol faoi rialú ag an dlí is infheidhme maidir leis an gconradh i gceist.
 2. Beidh dlínse ag Cúirt
 Bhreithiúnais an Aontais Eorpaigh breithiúnas a thabhairt de bhun
 aon chlásail eadrána a bheidh i gconradh arna thabhairt i gcrích ag
 Europol.
 3. Gan dochar d’Airteagal 52, i
 gcás dliteanais neamhchonarthaigh, déanfaidh Europol, i gcomhréir leis na
 prionsabail ghinearálta is coiteann do dhlíthe na mBallstát, aon damáiste a
 shlánú arb iad a ranna nó a bhaill foirne féin is cúis leis agus iad i mbun a
 ndualgas.
 4. Beidh dlínse ag Cúirt
 Bhreithiúnais an Aontais Eorpaigh i ndíospóidí a bhaineann leis an gcúiteamh as
 damáiste a dtagraítear dói mír 3.
 5. Beidh dliteanas pearsanta a
 bhall foirne i leith Europol faoi rialú ag na forálacha arna leagan síos
 sna Rialacháin Foirne agus sna Coinníollacha Fostaíochta is infheidhme maidir
 leo.
 Airteagal
 52
 Dliteanas
 i leith próiseála míchirte sonraí agus an ceart chun cúitimh
 1. Beidh sé de cheart ag aon
 duine aonair a bhfuil damáiste arna bhaint dó de thoradh oibríochta
 neamhdhleathaí próiseála cúiteamh a fháil i leith an damáiste arna bhaint dó ó
 Europol i gcomhréir le hAirteagal 340 den Chonradh ar Fheidhmiú an Aontais
 Eorpaigh nó ó Bhallstát, inar tharla an teagmhas ba shiocair don damáiste, i
 gcomhréir lena dhlí náisiúnta.
 2. Déanfar aon díospóid idir
 Europol agus Ballstát maidir le cúiteamh arna íoc nó maidir le méid na
 haisíocaíochta a chur faoi bhráid an Bhoird Bainistíochta a shocróidh an ní trí
 thromlach dhá thrian dá chomhaltaí gan dochar don cheart chun dúshlán a chur
 faoin gcinneadh sin i gcomhréir le hairteagal 263 CFAE.
 Caibidil
 IX
 INIÚCHADH PARLAIMINTEACH
 Airteagal 53
 Grinnscrúdú parlaiminteach
 1. Tiocfaidh Cathaoirleach an
 Bhoird Bainistíochta agus an Stiúrthóir Feidhmiúcháin os comhair Pharlaimint na
 hEorpa, i gcomhpháirt le Parlaimintí náisiúnta, arna iarraidh sin acu chun
 cúrsaí a bhaineann le Europol a phlé, agus oibleagáidí discréide agus rúndachta
 á gcur san áireamh.
 2. Déanfaidh Parlaimint na
 hEorpa, in éineacht le Parlaimintí náisiúnta, grinnscrúdú parlaiminteach a
 fheidhmiú ar ghníomhaíochtaí Europol i gcomhréir le forálacha an rialacháin
 seo.
 3. I dteannta na n-oibleagáidí
 faisnéise agus comhairliúcháin a leagtar amach sa rialachán seo, déanfaidh
 Europol an méid a leanas a tharchur, mar eolas, chuig Parlaimint na hEorpa agus
 chuig Parlaimintí náisiúnta:
 (a)
 measúnuithe ar bhagairt, anailísí straitéiseacha
 agus tuairiscí ginearálta staide a bhaineann le cuspóir Europol chomh maith le
 torthaí staidéar agus measúnachtaí arna gcoimisiúnú ag Europol;
 (b)
 na socruithe arna nglacadh i gcomhréir le
 hAirteagal 31(1).
 Airteagal 54
 Rochtain ag Parlaimint na hEorpa ar
 Fhaisnéis Rúnaicmithe arna próiseáil ag nó trí Europol
 1. D’fhonn iniúchadh
 parlaiminteach a fheidhmiú ar ghníomhaíochtaí Europol i gcomhréir le hAirteagal
 53, féadfar rochtain ar Fhaisnéis Rúnaicmithe an Aontais Eorpaigh agus ar
 fhaisnéis íogair neamh-rúnaicmithe arna próiseáil ag nó trí Europol a cheadú do
 Pharlaimint na hEorpa nó dá hionadaithe arna iarraidh sin.
 2. Beidh rochtain ar Fhaisnéis
 Rúnaicmithe an Aontais Eorpaigh agus ar fhaisnéis íogair neamh-rúnaicmithe i
 gcomhréir leis na prionsabail bhunúsacha agus na híoschaighdeáin mar a
 thagraítear dóibh in Airteagal 69. Beidh na mionsonraí faoi rialú ag socrú
 oibre arna thabhairt i gcrích idir Europol agus Parlaimint na hEorpa.
 Caibidil X
 BAILL FOIRNE
 Airteagal 55
 Forálacha ginearálta
 1. Maidir leis na Rialacháin
 Foirne agus le Coinníollacha Fostaíochta Seirbhíseach Eile agus leis na
 rialacha arna nglacadh trí chomhaontú idir institiúidí an Aontais chun éifeacht
 a thabhairt do na Rialacháin Foirne sin, cuirfear i bhfeidhm ar fhoireann
 Europol iad cé is moite de na baill foirne sin a bheidh, ar dháta theacht i
 bhfeidhm an rialacháin seo, faoi chonradh arna thabhairt i gcrích ag Europol
 mar a bhunaítear le Coinbhinsiún Europol
 2. Cuimseofar i bhfoireann
 Europol baill foirne shealadacha agus/nó baill foirne ar conradh. Cinnfidh an
 Bord Bainistíochta cad iad na poist shealadacha, a bhforáiltear leo sa phlean
 bunaíochta, nach bhféadfar a líonadh ach le baill foirne arna gceapadh ó
 údaráis inniúla na mBallstát. Beidh na baill foirne a earcófar chuig na poist
 sin ina ngníomhairí sealadacha faoi Airteagal 2(a) de na Coinníollacha
 Fostaíochta agus ní fhéadfar ach conradh ar théarma seasta a dhámhachtain
 orthu, ar conradh é is féidir a athnuachan aon uair amháin go ceann tréimhse.
 Airteagal
 56
 An Stiúrthóir Feidhmiúcháin
 1. Ceapfar an Stiúrthóir
 Feidhmiúcháin mar ghníomhaire sealadach de chuid Europol faoi
 Airteagal 2(a) de Choinníollacha Fostaíochta Seirbhíseach Eile.
 2. Ceapfaidh an Bord
 Bainistíochta an Stiúrthóir Feidhmiúcháin, ó liosta iarrthóirí arna moladh ag
 an gCoimisiún, tar éis nós imeachta roghnúcháin oscailte agus trédhearcach.
 D’fhonn an conradh a thabhairt i gcrích leis an
 Stiúrthóir Feidhmiúcháin, déanfaidh Cathaoirleach an Bhoird Bainistíochta
 ionadaíocht thar ceann Europol.
 Sula ndéanfar an ceapachán, féadfar a iarraidh ar
 an iarrthóir a roghnóidh an Bord Bainistíochta ráiteas a dhéanamh os comhair
 choiste inniúil Pharlaimint na hEorpa agus ceisteanna ó chomhaltaí an choiste
 sin a fhreagairt.
 3. Cúig bliana a mhairfidh
 téarma oifige an Stiúrthóra Feidhmiúcháin. Faoi dheireadh na tréimhse sin,
 déanfaidh an Coimisiún measúnú a chuimseoidh meastóireacht ar fheidhmíocht an
 Stiúrthóra Feidhmiúcháin agus ar na cúraimí a bheidh ag Europol agus na
 dúshláin a bheidh roimhe san am atá le teacht.
 4. Féadfaidh an Bord
 Bainistíochta, ag gníomhú dó ar thogra ón gCoimisiún, agus an measúnú a
 dtagraítear dó i mír 3 á chur san áireamh, téarma oifige an Stiúrthóra
 Feidhmiúcháin a shíneadh uair amháin, ar feadh cúig bliana ar a mhéid.
 5. Cuirfidh an Bord
 Bainistíochta Parlaimint na hEorpa ar an eolas má tá sé de rún aige téarma
 oifige an Stiúrthóra Feidhmiúcháin a shíneadhSa mhí sula síneofar a théarma
 oifige, féadfar iarraidh ar an Stiúrthóir Feidhmiúcháin ráiteas a dhéanamh os
 comhair choiste inniúil na Parlaiminte agus ceisteanna a chuirfidh comhaltaí an
 choiste a fhreagairt.
 6. Ní fhéadfaidh Stiúrthóir
 Feidhmiúcháin, a ndearnadh síneadh ar a chonradh, páirt a ghlacadh i nós
 imeachta roghnúcháin eile don phost céanna ag deireadh na tréimhse foriomláine.
 7. Ní fhéadfar an Stiúrthóir
 Feidhmiúcháin a chur as oifig ach amháin ar chinneadh ón mBord Bainistíochta ag
 gníomhú dó ar thogra ón gCoimisiún.
 8. Tiocfaidh an Bord
 Bainistíochta ar chinneadh faoi cheapachán, faoi shíneadh téarma oifige agus
 faoi chur as oifig an Stiúrthóra Feidhmiúcháin agus/nó an Leas-Stiúrthóra (na
 Leas-Stiúrthóirí) ar bhonn thromlach dhá thrian dá chuid comhaltaí a bhfuil
 ceart vótála acu.
 Airteagal 57
 Leas-Stiúrthóirí Feidhmiúcháin
 1. Cabhróidh ceathrar
 Leas-Stiúrthóirí Feidhmiúcháin, lena n-áirítear duine amháin a bheidh freagrach
 as oiliúint, leis an Stiúrthóir Feidhmiúcháin. Beidh an Leas-Stiúrthóir
 Feidhmiúcháin um Oiliúint freagrach as Acadamh Europol agus a chuid
 gníomhaíochtaí a bhainistiú. Saineoidh an Stiúrthóir Feidhmiúcháin a cúraimí na
 Leas-Stiúrthóirí Feidhmiúcháin eile.
 2. Beidh feidhm ag Airteagal 56
 leis na Leas-Stiúrthóirí Feidhmiúcháin. Téifear i gcomhairle leis an Stiúrthóir
 Feidhmiúcháin sula gceapfar nó sula mbainfear as oifig iad.
 Airteagal 58
 Saineolaithe náisiúnta ar iasacht agus baill foirne eile
 1. Feadfaidh Europol leas a
 bhaint as saineolaithe náisiúnta ar iasacht nó as baill foirne eile nach
 fostaithe de chuid na gníomhaireachta iad.
 2. Glacfaidh an Bord
 Bainistíochta cinneadh a leagfaidh síos rialacha faoi shaineolaithe náisiúnta a
 thabhairt ar iasacht chuig Europol.
 Caibidil XI
 FORÁLACHA AIRGEADAIS
 Airteagal 59
 Buiséad
 1. Ullmhófar meastacháin ar
 ioncam agus ar chaiteachas go léir Europol do gach bliain airgeadais, a fhreagraíonn
 don bhliain féilire, agus léireofar i mbuiséad Europol iad
 2. Comhardófar buiséad Europol i
 dtéarmaí ioncaim agus caiteachais araon.
 3. Gan dochar d’acmhainní eile,
 cuimseofar in ioncam Europol ranníocaíocht ón Aontas arna cur i mbuiséad
 ginearálta an Aontais Eorpaigh.
 4. Féadfaidh Europol leas a
 bhaint as cistiú an Aontais i bhfoirm chomhaontuithe tarmligin nó deontais
 ad-hoc agus eisceachtúla i gcomhréir le forálacha na n-ionstraimí ábhartha a
 thacaíonn le beartais an Aontais.
 5. Cuirfear pá foirne, speansais
 riaracháin agus bonneagair, agus costais oibriúcháin san áireamh i gcaiteachas
 Europol.
 Airteagal 60
 An buiséad a bhunú
 1. Déanfaidh an Stiúrthóir
 Feidhmiúcháin dréachtráiteas a tharraingt suas uair sa bhliain ar mheastacháin
 ar ioncam agus ar chaiteachas Europol don bhliain airgeadais ina dhiaidh sin,
 lena n-áirítear an plean bunaíochta, agus cuirfidh sé chuig an mBord
 Bainistíochta é.
 2. Ar bhonn an dréachta sin,
 ullmhóidh an Bord Bainistíochta dréachtmheastachán sealadach ar ioncam agus ar chaiteachas
 Europol don bhliain airgeadais ina dhiaidh sin. Seolfar an dréachtmheastachán
 sealadach faoi ioncam agus chaiteachas Europol chuig an gCoimisiún gach bliain
 [dáta leagtha amach sa Rialachán Réime Airgeadais]. Seolfaidh an Bord
 Bainistíochta dréachtmheastachán deireanach, a chuimseoidh dréachtphlean
 bunaithe, chuig an gCoimisiún, chuig Parlaimint na hEorpa agus an gComhairle
 faoin 31 Márta.
 3. Cuirfidh an Coimisiún an
 ráiteas ar mheastacháin chuig Parlaimint na hEorpa agus chuig an gComhairle (an
 t-údarás buiséadach) mar aon le dréachtbhuiséad ginearálta an Aontais Eorpaigh.
 4. Ar bhonn an ráitis ar
 mheastacháin, cuirfidh an Coimisiún i ndréachtbhuiséad ginearálta an Aontais
 Eorpaigh na meastacháin sin a mheasann sé atá riachtanach don phlean bunaíochta
 agus do mhéid an fhóirdheontais a dhéanfar a mhuirearú ar an mbuiséad
 ginearálta, agus cuirfidh sé faoi bhráid an údaráis bhuiséadaigh é i gcomhréir
 le hAirteagal 313 agus le hAirteagal 314 den Chonradh ar Fheidhmiú an
 Aontais Eorpaigh.
 5. Údaróidh an t-údarás
 buiséadach na leithreasuithe don fhóirdheontas a íocfar le Europol.
 6. Glacfaidh an t-údarás
 buiséadach plean bunaíochta Europol.
 7. Glacfaidh an Bord
 Bainistíochta buiséad Europol. Tiocfaidh sé chun bheith críochnaitheach tar éis
 ghlacadh cinntitheach bhuiséad ginearálta an Aontais Eorpaigh. I gcás
 inar gá, coigeartófar é dá réir.
 8. Le haghaidh aon tionscadal,
 tionscadail tógála go háirithe, ar cosúil go mbeidh impleachtaí móra aige ar an
 mbuiséad, beidh feidhm ag forálacha [an Rialachán Réime Airgeadais].
 Airteagal
 61
 An buiséad a chur chun feidhme
 1. Cuirfidh an Stiúrthóir
 Feidhmiúcháin buiséad Europol chun feidhme.
 2. Déanfaidh an Stiúrthóir
 Feidhmiúcháin gach faisnéis ábhartha a bhaineann le torthaí na nósanna imeachta
 meastóireachta a chur chuig an údarás buiséadach uair sa bhliain.
 Airteagal
 62
 Na
 cuntais a thíolacadh agus a urscaoileadh
 1. Faoin 1 Márta tar éis gach
 bliana airgeadais, cuirfidh oifigeach cuntasaíochta Europol na cuntais
 sealadacha in iúl d’Oifigeach Cuntasaíochta an Choimisiúin agus don Chúirt
 Iniúchóirí.
 2. Seolfadh Europol tuarascáil
 faoin mbainistíocht bhuiséadach agus airgeadais do Pharlaimint na hEorpa, don
 Chomhairle agus don Chúirt Iniúchóirí faoin 31 Márta na bliana dar gcionn.
 3. Faoin 31 Márta tar éis gach
 bliana airgeadais, seolfaidh oifigeach cuntasaíochta an Choimisiúin cuntais
 sealadacha Europol agus iad comhdhlúite le cuntais an Choimisiúin chuig an
 gCúirt Iniúchóirí.
 4. Ar bharúlacha na Cúirte
 Iniúchóirí a fháil maidir le cuntais shealadacha Europol, de bhun Airteagal 148
 den Rialachán Airgeadais, déanfaidh an Stiúrthóir Feidhmiúcháin cuntais
 chríochnaitheacha Europol a tharraingt suas ar a fhreagracht féin agus a chur
 faoi bhráid an Bhoird Bainistíochta chun tuairim a fháil.
 5. Tabharfaidh an Bord Bainistíochta
 tuairim maidir le cuntais chríochnaitheacha Europol.
 6. Faoin 1 Iúil tar éis gach
 bliana airgeadais, cuirfidh an Stiúrthóir Feidhmiúcháin na cuntais
 chríochnaitheacha, mar aon le tuairim an Bhoird Bainistíochta, chuig Parlaimint
 na hEorpa, chuig an gComhairle, chuig an gCoimisiún, chuig an gCúirt Iniúchóirí
 agus chuig Parlaimintí náisiúnta.
 7. Foilseofar na cuntais
 chríochnaitheacha
 8. Cuirfidh an Stiúrthóir
 Feidhmiúcháin freagra chuig an gCúirt Iniúchóirí maidir lena cuid barúlacha
 faoi [dáta leagtha amach sa Rialachán Réime Airgeadais]. Cuirfidh sé an freagra
 sin chuig an mBord Bainistíochta freisin.
 9. Aon fhaisnéis is gá chun nós
 imeachta urscaoilte a chur i bhfeidhm go rianúil don bhliain airgeadais
 i gceist, mar atá leagtha síos in Airteagal 165(3) den
 Rialachán Airgeadais, cuirfidh an Stiúrthóir faoi bhráid Pharlaimint na
 hEorpa í, arna iarraidh sin don Pharlaimint.
 10. Déanfaidh Parlaimint na
 hEorpa, ar mholadh ón gComhairle ag gníomhú di trí thromlach cáilithe,
 urscaoileadh a thabhairt don Stiúrthóir Feidhmiúcháin roimh an 15 Bealtaine den
 bhliain N + 2, i leith chur chun feidhme an bhuiséid don bhliain N.
 Airteagal 63
 Rialacha
 airgeadais
 1. Tar éis dul i gcomhairle leis
 an gCoimisiún, glacfaidh an Bord Bainistíochta na rialacha airgeadais is infheidhme
 ar Europol. Ní imeoidh siad ón [Rialachán Réime Airgeadais] mura mbeidh gá
 sonrach leis an imeacht sin d’fheidhmiú Europol agus mura mbeidh toiliú tugtha
 ag an gCoimisiún roimh ré.
 2. Mar gheall ar shainiúlacht na
 gComhaltaí de Líonra na n-Institiúidí Náisiúnta Oiliúna arb iad na haon
 chomhlachtaí amháin a bhfuil tréithe sonracha agus inniúlachtaí teicniúla acu
 chun gníomhaíochtaí oiliúna ábhartha a dhéanamh, féadfaidh na comhaltaí sin
 deontais a fháil gan ghairm tograí i gcomhréir le hAirteagal 190(1)(d) de
 Rialachán Tarmligthe (AE) Uimh. 1268/2012 ón gCoimisiún.[41]
 Caibidil
 XII
 FORÁALCHA ILGHNÉITHEACHA
 Airteagal
 64
 Stádas dlíthiúil
 1. Comhlacht de chuid an Aontais
 a bheidh in Europol. Beidh pearsantacht dhlíthiúil aige.
 2. I ngach ceann de na Ballstáit,
 beidh an inniúlacht dhlíthiúil is fairsinge a thugtar do dhaoine
 dlítheanacha faoi dhlíthe na mBallstát sin ag Europol. Féadfaidh Europol, go
 háirithe, maoin shochorraithe agus réadmhaoin a fháil nó a dhiúscairt agus
 féadfaidh sé a bheith ina pháirtí in imeachtaí dlíthiúla.
 3. Beidh suíomh Europol sa Háig,
 san Ísiltír.
 Airteagal 65
 Pribhléidí agus díolúine
 1. Beidh feidhm maidir le
 Europol agus a bhaill foirne ag an bPrótacal maidir le Pribhléidí agus
 Díolúintí an Aontais Eorpaigh.
 2. Beidh pribhléidí agus
 díolúintí oifigigh idirchaidrimh agus a gcuid ball teaghlaigh faoi réir
 comhaontaithe idir Ríocht na hÍsiltíre agus na Ballstáit eile. Forálfaidh an
 comhaontú sin do na pribhléidí agus na díolúintí sin atá riachtanach chun
 cúraimí na n-oifigeach idirchaidrimh a chomhlíonadh i gceart.
 Airteagal 66
 Socruithe teanga
 1. Beidh feidhm maidir le
 Europol ag na forálacha atá leagtha síos i Rialachán Uimh.[42].
 2. Soláthróidh Lárionad
 Aistriúcháin Chomhlachtaí an Aontais Eorpaigh na seirbhísí aistriúcháin a theastóidh
 chun go bhfeidhmeoidh Europol.
 Airteagal 67
 Trédhearcacht
 1. Beidh Rialachán (CE) Uimh.
 1049/2001[43]
 maidir le doiciméid a shealbhaíonn Europol.
 2. Ar bhonn togra ón Stiúrthóir
 Feidhmiúcháin, agus tar éis sé mhíosa ar a dhéanaí ó theacht i bhfeidhm an
 Rialacháin seo, glacfaidh an Bord Bainistíochta na rialacha mionsonraithe
 maidir le Rialachán (CE) Uimh. 1049/2001 a chur i bhfeidhm i dtaca le doiciméid
 Europol.
 3. Féadfaidh cinntí a dhéanfaidh
 Europol de bhun Airteagal 8 de Rialachán (CE) Uimh. 1049/2001 a
 bheith ina n-ábhar gearáin chuig an Ombudsman nó ina n-ábhar caingne os comhair
 Chúirt Bhreithiúnais an Aontais Eorpaigh, faoi na coinníollacha atá
 leagtha síos in Airteagal 228 agus in Airteagal 263 den Chonradh faoi
 seach.
 Airteagal 68
 Calaois a chomhrac
 1. Chun an comhrac in aghaidh na
 calaoise, an éillithe agus gníomhaíochtaí neamhdhleathacha eile a éascú faoi
 Rialachán (CE) Uimh. 1073/1999, laistigh de thréimhse sé mhí ón lá a thiocfaidh
 Europol chun bheith oibríochtúil, aontóidh sé do Chomhaontú Idirinstitiúideach
 an 25 Bealtaine 1999 maidir le himscrúduithe inmheánacha arna ndéanamh ag an
 Oifig Eorpach Frith-Chalaoise (OLAF)[44]
 agus glacfaidh sé forálacha iomchuí is infheidhme maidir le fostaithe uile
 Europol ag úsáid an teimpléid atá leagtha amach san Iarscríbhinn a ghabhann
 leis an gcomhaontú sin.
 2. Beidh cumhacht
 iniúchóireachta ag Cúirt Iniúchóirí na hEorpa, ar bhonn doiciméad agus ar an
 láthair, ar gach tairbhí deontais, ar gach conraitheoir agus ar gach
 fochonraitheoir a fuair cistí de chuid an Aontais ó Europol.
 3. Féadfaidh OLAF imscrúduithe a
 dhéanamh, lena n-áirítear seiceálacha agus cigireachtaí ar an láthair, agus é
 mar aidhm a shocrú cibé acu gur tharla calaois, éilliú nó aon ghníomhaíocht
 mhídhleathach eile a mbeidh tionchar aige ar leas airgeadais an Aontais i ndáil
 le deontas nó conradh arna chistiú ag Europol, i gcomhréir leis na forálacha
 agus na nósanna imeachta atá leagtha síos i Rialachán (CE) Uimh. 1073/1999
 ó Pharlaimint na hEorpa agus ón gComhairle den 25 Bealtaine 1999 maidir
 le himscrúduithe arna ndéanamh ag an Oifig Eorpach Frith-Chalaoise (OLAF) agus
 Rialachán (Euratom, CE) Uimh. 2185/96 ón gComhairle den
 11 Samhain 1996 maidir le seiceálacha agus cigireachtaí ar an láthair
 arna ndéanamh ag an gCoimisiún chun leasanna airgeadais na gComhphobal Eorpach
 a chosaint in aghaidh calaoise agus mírialtachtaí eile[45].
 4. Gan dochar do mhíreanna 1, 2
 agus 3, beidh i gcomhaontuithe comhair le tríú tíortha agus le heagraíochtaí
 idirnáisiúnta, i gconarthaí, i gcomhaontuithe deontais agus i gcinntí deontais
 Europol forálacha a thugann de chumhacht go sainráite do Chúirt Iniúchóirí na
 hEorpa agus do OLAF na hiniúchtaí agus na himscrúduithe sin a dhéanamh de réir
 a n-inniúlachtaí faoi seach.
 Airteagal 69
 Rialacha slándála maidir le cosaint faisnéise rúnaicmithe
 Bunóidh Europol a rialacha féin maidir le
 rúndacht agus le faisnéis rúnaicmithe an AE (FRAE) agus faisnéis íogair
 neamh-rúnaicmithe a chosaint, ag cur san áireamh bunphrionsabail agus
 caighdeáin íosta Chinneadh 2011/292/AE ón gComhairle faoi na rialacha slándála
 maidir le faisnéis rúnaicmithe an AE a chosaint. Cuimseofar leis sin, inter alia, forálacha
 maidir leis an bhfaisnéis sin a mhalartú, a phróiseáil agus a stóráil.
 Airteagal 70
 Meastóireacht agus athbhreithniú
 1. Tráth nach déanaí ná cúig
 bliana tar éis [dáta theacht i bhfeidhm an Rialacháin seo,] agus gach cúig
 bliana ina dhiaidh sin, déanfaidh an Coimisiún meastóireacht a choimisiún chun
 measúnú a dhéanamh go háirithe ar thionchar, ar éifeachtacht agus ar
 éifeachtúlacht Europol agus a chleachtas oibre. Díreofar sa mheastóireacht go
 háirithe ar an ngá a d’fhéadfadh a bheith le cuspóirí Europol a mhodhnú, agus
 ar na himpleachtaí airgeadais a ghabhfaidh leis an modhnú sin.
 2. Cuirfidh an Coimisiún an
 tuarascáil mheastóireachta mar aon lena chonclúidí ar an tuarascáil ar aghaidh
 chuig Parlaimint na hEorpa, chuig an gComhairle, chuig na parlaimintí náisiúnta
 agus chuig an mBord Bainistíochta.
 3. Nuair a dhéanfar gach dara
 meastóireacht, déanfaidh an Coimisiún measúnú freisin ar na torthaí a bheidh
 bainte amach ag Europol ag féachaint dá chuspóirí, dá shainordú agus dá
 chúraimí. Má mheasann an Coimisiún nach bhfuil bonn cirt a thuilleadh le
 Europol a choinneáil ar bun ag féachaint dá chuspóirí agus dá chúraimí sannta,
 féadfaidh sé a mholadh go ndéanfar an Rialachán seo a leasú dá réir nó a
 aisghairm.
 Airteagal 71
 Imscrúduithe riaracháin
 Beidh gníomhaíochtaí
 Europol faoi réir rialuithe an Ombudsman i gcomhréir le hAirteagal 228 den
 Chonradh.
 Airteagal 72
 Ceanncheathrú
 1. Maidir leis na socruithe
 riachtanacha a bhaineann leis an gcóiríocht le cur ar fáil do Europol sa
 Bhallstát ósta agus na saoráidí le cur ar fáil ag an mBallstát sin i dteannta
 leis na rialacha sonracha is infheidhme sa Bhallstát ósta don Stiúrthóir
 Feidhmiúcháin, do chomhaltaí den Bhord Bainistíochta, do bhaill foirne Europol
 agus do dá mbaill teaghlaigh, leagfar síos iad i gComhaontú Ceanncheathrún idir
 Europol agus Ballstát a bhfuil an oifig lonnaithe ann, tar éis faomhadh an
 Bhoird Bainistíochta a fháil agus faoi [2 bhliain tar éis theacht i bhfeidhm an
 Rialacháin seo] ar a dhéanaí.
 2. Cuirfidh Ballstát ósta
 Europol na coinníollacha is fearr is féidir ar fáil chun feidhmiú Europol a
 áirithiú, lena n-áirítear scolaíocht ilteangach a bhfuil gné Eorpach ag baint
 leis agus naisc iomchuí iompair.
 Caibidil
 XIII
 FORÁLACHA IDIRTHRÉIMHSEACHA
 Airteagal 73
 Comharbas dlíthiúil ginearálta
 1. Beidh Europol, arna bhunú ag
 an Rialachán seo, ina chomharba dlíthiúil ginearálta ar gach conradh arna
 thabhairt i gcrích ag Europol, ar dhliteanas is dlite do Europol, agus ar
 mhaoin arna sealbhú ag Europol, arna bhunú ag Cinneadh 2009/371/JHA, agus ar
 CEPOL, arna bhunú faoin gCinneadh 2005/681/JHA.
 2. Ní dhéanfaidh an Rialachán
 seo difear d’fheidhm dhlíthiúil chomhaontuithe arna dtabhairt i gcrích ag
 Europol arna bhunú ag Cinneadh 2009/371/JHA roimh dháta theacht i bhfeidhm an
 Rialacháin seo.
 3. Ní dhéanfaidh an Rialachán
 seo difear d’fheidhm dhlíthiúil chomhaontuithe arna dtabhairt i gcrích ag CEPOL
 arna bhunú ag Cinneadh 2009/371/JHA roimh dháta theacht i bhfeidhm an
 Rialacháin seo.
 4. De mhaolú ar mhír 3, déanfar
 an Comhaontú Ceanncheathrún arna thabhairt i gcrích ar bhonn Chinneadh
 2005/681/JHA a fhoirceannadh ó dháta chur i bhfeidhm an Rialacháin seo.
 Airteagal 74
 Socruithe idirthréimhseacha maidir leis an mBord Bainistíochta
 1. Déanfar téarma oifige
 chomhaltaí Bhord Rialúcháin CEPOL arna bhunú ar bhonn Airteagal 10 de Chinneadh
 2005/681/CGB a fhoirceannadh ar [dáta an teachta i bhfeidhm].
 2. Déanfar téarma oifige
 chomhaltaí Bhord Bainistíochta Europol arna bhunú ar bhonn Airteagal 37 de
 Chinneadh 2009/371/CGB a fhoirceannadh ar [dáta theacht i bhfeidhm an
 Rialacháin seo ].
 3. Déanfaidh an Bord
 Bainistíochta arna bhunú ar bhonn Airteagal 37 de Chinneadh 2009/371/JHA na
 nithe seo a leanas sa tréimhse idir dáta an teachta i bhfeidhm agus dáta an
 chuir i bhfeidhm:
 (a)
 feidhmeanna an Bhoird Bainistíochta a dtagraítear
 dóibh in Airteagal 14 a den Rialachán seo a fheidhmiú;
 (b)
 glacadh na rialacha maidir leis na hoibleagáidí
 rúndachta agus discréide agus le cosaint faisnéise rúnaicmithe an AE a
 dtagraítear dóibh in Airteagal 69 den Rialachán seo a ullmhú;
 (c)
 aon ionstraim is gá an Rialachán seo a chur a
 ullmhú; agus
 (d)
 bearta neamhreachtacha lena gcuirtear chun feidhme
 Cinneadh 2009/371/JHA a leasú chun go ndéanfaidh an Bord Bainistíochta arna
 bhunú ar bhonn Airteagal 13 den Rialachán seo cinneadh a dtagraítear dó in
 Airteagal 78(2).
 4. Glacfaidh an Coimisiún, gan
 mhoill tar éis theacht i bhfeidhm an Rialacháin seo, na bearta is gá chun a
 áirithiú go gcuirfidh an Bord Bainistíochta arna bhunú i gcomhréir le
 hAirteagal 13 tús lena chuid oibre ar [dáta chur i bhfeidhm an Rialacháin seo];
 5. Tráth nach déanaí ná 6 mhí ó
 dháta theacht i bhfeidhm an Rialacháin seo, tabharfaidh na Ballstáit fógra don
 Choimisiún maidir le hainm na ndaoine arna gceapadh acu mar chomhalta agus mar
 chomhalta malartach ar an mBord Bainistíochta i gcomhréir le hAirteagal 13.
 6. Reáchtálfaidh an Bord
 Bainistíochta arna bhunú i gcomhréir le hAirteagal 13 den Rialachán seo a chéad
 chruinniú ar [dáta theacht i bhfeidhm an Rialacháin]. Ansin, más gá, glacfaidh
 sé cinneadh mar a thagraítear dó in Airteagal 78(2).
 Airteagal 75
 Socruithe idirthréimhseacha maidir leis an Stiúrthóir Feidhmiúcháin
 agus na Leas-Stiúrthóirí
 1. Ar feadh na dtréimhsí atá fanta
 dá dtéarmaí oifige, beidh an Stiúrthóir Feidhmiúcháin arna cheapadh ar bhonn
 Airteagal 38 de Chinneadh 2009/371/CGB ón gComhairle ina Stiúrthóir
 Feidhmiúcháin mar a fhoráiltear dó in Airteagal 19 den Rialachán seo. Ní
 athrófar coinníollacha eile a chonartha. Má thagann deireadh leis an téarma
 oifige tar éis [dáta iontrála an Rialacháin seo] ach roimh [dáta chur chun
 feidhme an Rialacháin seo] , déanfar é nó í a shíneadh go huathoibríoch go
 ceann bliana amháin tar éis dháta chur i bhfeidhm an Rialacháin seo.
 2. I gcás nach mbeidh an
 Stiúrthóir Feidhmiúcháin toilteanach nó ábalta gníomhú i gcomhréir le mír 1,
 ceapfaidh an Bord Bainistíochta Stiúrthóir Feidhmiúcháin eatramhach chun
 gníomhú mar Stiúrthóir Feidhmiúcháin eatramhach agus na dualgais arna sannadh
 don Stiúrthóir Feidhmiúcháin a chomhlíonadh ar feadh tréimhse nach mó ná 18 mí,
 ar fheitheamh na gceapachán a bhforáiltear leo in Airteagal 56.
 3. Beidh forálacha mhíreanna 1
 agus 2 infheidhme dá réir sin ar Leas-Stiúrthóirí arna gceapadh ar bhonn Airteagal
 38 de Chinneadh 2009/371/CGB.
 4. Ar feadh na dtréimhsí atá
 fanta dá théarma oifige, sannfar Stiúrthóir Feidhmiúcháin he CEPOL arna
 cheapadh ar bhonn Airteagal 11(1) de Chinneadh 2005/681/CGB, d’fheidhmeanna an
 Leas-Stiúrthóra Feidhmiúcháin um oiliúint i Europol. Ní athrófar coinníollacha
 eile a chonartha. Má thagann deireadh leis an téarma oifige tar éis [dáta
 iontrála an Rialacháin seo] ach roimh [dáta chur chun feidhme an Rialacháin seo
 date], déanfar é a shíneadh go huathoibríoch go dtí aon bhliain amháin tar éis
 dháta chur chun feidhme an Rialacháin seo.
 Airteagal 76
 Forálacha buiséadacha idirthréimhseacha
 1. I ngach ceann de na trí
 bliana buiséadacha tar éis theacht i bhfeidhm an Rialacháin seo, déanfar 8
 milliún EUR, ar a laghad, de na speansais oibriúcháin a fhorchoimeád le
 haghaidh oiliúna mar a thuairiscítear i gCaibidil II.
 2. Cuirfear an nós imeachta
 urscaoilte maidir leis na buiséid arna bhformheas ar bhonn Airteagal 42 de
 Chinneadh 2009/371/JHA i ngníomh i gcomhréir leis na rialacha arna mbunú ag
 Airteagal 43 de Chinneadh 2009/371/CGB agus le rialacha airgeadais Europol.
 Caibidil
 XIV
 FORÁLACHA CRÍOCHNAITHEACHA
 Airteagal 77
 Cur in ionad
 Tiocfaidh an Rialachán seo in ionad Chinneadh
 2009/371/CGB agus Chinneadh 2005/681/CGB, agus déantar iad a aisgharm.
 Déanfar tagairtí do na Cinntí aisghairthe sin
 a fhorléiriú mar thagairtí don Rialachán seo.
 Airteagal 78
 Aisghairm
 1. Déanfar gach beart reachtach
 a chuireann na Cinntí 2009/371/CGB agus Cinneadh 2005/681/CGB chun feidhme a
 aisghairm le héifeacht ó dháta chur i bhfeidhm an Rialacháin seo.
 2. Déanfar gach beart
 neamhreachtach a chuireann Cinneadh 2009/371/JHA, a chuireann an Oifig Eorpach
 Póilíní (Europol) ar bun, agus Cinneadh 2005/681/JHA, a chuireann CEPOL ar bun,
 chun feidhme a choimeád i bhfeidhm tar éis [dháta chur chun feidhme an
 Rialacháin seo], mura gcinnfidh Bord Bainistíochta Europol a mhalairt agus an
 Rialachán seo á chur chun feidhme.
 Airteagal 79
 Teacht i bhfeidhm agus cur i bhfeidhm
 1. Tiocfaidh an Rialachán seo i
 bhfeidhm an fichiú lá tar éis lá a fhoilsithe in Iris Oifigiúil an Aontais
 Eorpaigh.
 2. Beidh séinfheidhme ó [dáta
 anchur chun feidhme]
 3. Ach beidh Airteagal 73, 74
 agus 75 infheidhme ó dháta dhul i bhfeidhm an Rialacháin seo].
 Arna dhéanamh sa Bhruiséil,
 Thar ceann
 Pharlaimint na hEorpa Thar ceann na Comhairle
 An tUachtarán An
 tUachtarán
 AGUISÍN 1
 Liosta
 de na ciontaí a ndéanfaidh Europol gníomh ag údaráis inniúla na mBallstát agus
 a gcomhar frithpháirteach a neartú ina dtaobh i gcomhréir
 le hAirteagal 3(1) den Rialachán seo
 - sceimhlitheoireacht,
 - coireacht eagraithe,
 - gáinneáil aindleathach drugaí,
 - sciúradh neamhdhleathach airgid,
 - cóireáil a bhaineann le substaintí
 núicléacha agus radaighníomhacha,
 - smuigleáil inimirceach neamhdhleathach,
 - gáinneáil ar dhaoine,
 - coireacht mhótarfheithicle,
 - dúnmharú, mórdhíobháil choirp,
 - trádáil neamhdhleathach in orgán agus i
 bhfíochán an duine,
 - fuadach, srianadh agus tógáil giall
 neamhdhleathach,
 - ciníochas agus seineafóibe,
 - robáil,
 - gáinneáil neamhdhleathach earraí cultúrtha,
 lena n-áirítear ársaíochtaí agus saothair ealaíne,
 - caimiléireacht agus calaois, lena n-áirítear
 calaois a mbíonn tionchar aici ar leas airgeadais an Aontais Union
 - cambheartaíocht agus sracadh,
 - góchumadh agus píoráideacht táirgí,
 - brionnú doiciméad riarachán agus gáineáil
 orthu,
 - brionnú airgid agus mhodhanna íocaíochta,
 - coireacht ríomhaire,
 - éilliú,
 - gáinneáil neamhdhleathach arm, armlón agus
 pléascán,
 - gáinneáil aindleathach i speicis ainmhithe i
 mbaol,
 - gáinneáil aindleathach i speicis agus
 cineálacha plandaí i mbaol
 - coireacht chomhshaoil, lena n-áirítear
 truailliú ó longfhoinsí
 - ceannaíocht aindleathach i substaintí
 hormónacha agus fástionscnóirí eile
 - mí-úsáid ghnéasach agus tír ghnéasach ban
 agus leanaí.
 AGUISÍN 2
 Catagóirí de shonraí pearsanta agus catagóirí de dhaoine is ábhar do na
 sonraí a fhéadfar a gcuid sonraí a bhailiú agus a phróiseáil chun críocha
 cros-seiceála mar a thagraítear dó in Airteagal 24(1)(a)
 1. Bainfidh sonraí pearsanta arna mbailiú agus
 arna bpróiseáil chun críocha cros-seiceála le:
 (a) daoine a gceaptar, i
 gcomhréir le dlí náisiúnta an Bhallstáit atá i gceist, go
 ndearna siad cion coiriúil a bhfuil Europol inniúil ina thaobh, gur ghlac siad
 páirt ann, nó a ciontaíodh as an gcion sin;
 (b) daoine a bhfuil tásca fíorasacha nó
 cúiseanna réasúnta faoi dhlí an Bhallstáit atá i gceist le creidiúint go
 ndéanfaidh siad ciontaí coiriúla a bhfuil Europol inniúil ina dtaobh.
 2. Ní fhéadfar ach na catagóirí seo a leanas
 de shonraí pearsanta a chur san áireamh i sonraí a bhaineann leis na daoine a
 thagraítear dóibh i mír 1:
 (a) sloinne, sloinne roimh phósadh nó aon
 ailias nó ainm bréige;
 (b) dáta agus ionad breithe;
 (c) náisiúntacht;
 (d) inscne;
 (e) áit chónaithe, gairm agus ionad an duine
 atá i gceist;
 (f) uimhreacha slándála sóisialaí, ceadanna
 tiomána, doiciméid aitheantais agus sonraí pas; agus
 (g) áit is gá, tréithe eile ar cosúil go
 gcabhróidís leis an duine a aithint, lena n-áirítear aon tréithe fisiceacha
 sonracha oibiachtúla a nach bhféadfaí athrú mar shonraí dactalascópacha agus
 próifíl DNA (arna socrú ón gcuid neamhchomhdaithe de DNA).
 3. I dteannta leis na sonraí a thagraítear
 dóibh i mír 2, féadfar na catagóirí seo a leanas de shonraí pearsanta a
 bhaineann leis na daoine a thagraítear dóibh i mír 1 a bhailiú agus a
 phróiseáil:
 (a) ciontaí coiriúla, ciontaí coiriúla
 líomhanta, agus cathain, cá háit agus cén chaoi (a líomhnaítear) a ndearnadh
 iad;
 (b) na modhanna a úsáideadh nó a bhféadfaí a
 úsáid chun na ciontaí coiriúla sin a dhéanamh lena n-áirítear faisnéis a
 bhaineann le daoine dlítheanacha;
 (c) na ranna atá ag láimhseáil an cháis agus a
 gcuid tagairtí comhdaithe;
 (d) ballraíocht amhrasta ar eagraíocht
 choiriúil;
 (e) ciontuithe, áit a mbaineann siad le
 ciontaí coiriúla a bhfuil Europol inniúil ina dtaobh;
 (f) an páirtí ionchuir.
 Féadfar na sonraí sin a chur ar fáil do
 Europol fiú nuair nach bhfuil aon tagairtí do dhaoine iontu .
 4. Féadfar faisnéis bhreise atá i seilbh
 Europol nó Aonad Náisiúnta agus a bhaineann leis na daoine a thagraítear dóibh
 in mír 1 a chur in iúl d’aon aonad náisiúnta nó do Europol dá n-iarrfadh
 ceachtar díobh é sin. Déanfaidh aonaid náisiúnta amhlaidh agus iad ag cloí lena
 ndlí náisiúnta.
 5. Má chuirtear deireadh gan amhras ar
 imeachtaí i gcoinne an duine atá i gceist nó má éigiontaítear an duine sin go
 cinntitheach, scriosfar na sonraí a bhaineann leis an gcás ar tógadh ceachtar
 cinneadh ina thaobh.
 Catagóirí de
 shonraí pearsanta agus catagóirí de dhaoine is ábhar do na sonraí a bhféadfar a
 gcuid sonraí a bhailiú agus a phróiseáil chun críocha anailíse de nádúr
 straitéiseach nó de nádúr ginearálta eile agus chun críocha anailíse
 oibriúcháin (mar a thagraítear di in Airteagal 24(1)(b) agus (c)
 1. Bainfidh
 sonraí pearsanta arna mbailiú agus arna bpróiseáil chun críocha anailíse de
 nádúr straitéiseach nó de nádúr ginearálta eile le:
 (a)
 daoine a gceaptar, i gcomhréir
 le dlí náisiúnta an Bhallstáit atá i gceist, go ndearna
 siad cion coiriúil a bhfuil Europol inniúil ina thaobh, gur ghlac siad páirt
 ann, nó a ciontaíodh as an gcion sin;
 (b)
 daoine a bhfuil tásca fíorasacha nó cúiseanna
 réasúnta faoi dhlí an Bhallstáit atá i gceist le creidiúint go ndéanfaidh siad
 ciontaí coiriúla a bhfuil Europol inniúil ina dtaobh.
 (c)
 daoine a d’fhéadfadh go n-iarrfaí orthu fianaise a
 thabhairt in imscrúduithe i gceangal leis na ciontaí á mbreithniú nó in
 imeachtaí coiriúla ina dhiaidh sin;
 (d)
 daoine a bhí mar íospartaigh i gceann de na ciontaí
 atá á mbreithniú nó a dtugann fíricí áirithe maidir leo cúis le creidiúint go
 bhféadfadh go mbeidís ina n-íospartaigh i gcion den sórt sin;
 (e)
 teagmhálaithe agus páirtithe; agus
 (f)
 daoine a fhéadann faisnéis a chur ar fáil faoi na
 ciontaí coiriúla atá á mbreithniú.
 2. Féadfar
 na catagóirí seo a leanas de shonraí pearsanta, sonraí riaracháin bainteacha
 san áireamh, a phróiseáil ar na catagóirí de dhaoine a thagraítear dóibh i mír
 1 pointe (a) agus (b):
 (a)
 Sonraí pearsanta:
 (i) Sloinnte reatha iar-shloinnte;
 (ii) Réamhainmneacha reatha agus
 iar-réamhainmneacha;
 (iii) Sloinne roimh phósadh;
 (iv) Ainm an athar (áit is gá chun críocha aitheantais);
 (v) Ainm na máthar (áit is gá chun críocha
 aitheantais):
 (vi) Inscne;
 (vii) Dáta breithe;
 (viii) Áit breithe;
 (ix) Náisiúntacht;
 (x) Stádas pósta;
 (xi) Ailias;
 (xii) Leasainm;
 (xiii) Ainm bréige;
 (xiv) Áit chónaithe reatha agus iaráit chónaithe
 (b)
 Cur síos fisiceach:
 (i) Cur síos fisiceach;
 (ii) Tréithe idirdhealaitheacha
 (marcanna/coilm/tatúnna srl.)
 (c)
 Modhanna aitheantais:
 (i) Doiciméid aitheantais/ceadúnas tiomána;
 (ii) Cárta náisiúnta aitheantais /uimhreacha
 pas;
 (iii) Uimhir náisiúnta aitheantais/uimhir
 shlándála sóisialaí, más infheidhme
 (iv) Íomhánna físe agus faisnéis eile faoi
 chuma
 (v) Faisnéis aitheantais fhóiréinsigh mar
 mhéarloirg, próifíl DNA (arna socrú ón gcuid neamhchomhdaithe de), próifíl
 gutha, grúpa fola, faisnéis déidliachta
 (d)
 Gairm agus scileanna:
 (i) Fostaíocht agus gairm reatha;
 (ii) Iarfhostaíocht agus iarghairm;
 (iii) Oideachas (scoil/ollscoil/gairmiúil);
 (iv) Cáilíochtaí;
 (v) Scileanna agus réimsí eile eolais
 (teanga/eile)
 (e)
 Faisnéis eacnamaíochta agus airgeadais:
 (i) Sonraí airgeadais (cuntais agus cóid
 bhainc, cártaí creidmheasa srl.);
 (ii) Sócmhainní airgid;
 (iii) Scairshealbha/sócmhainní eile;
 (iv) Sonraí réadmhaoine;
 (v) Naisc le cuideachtaí;
 (vi) Teagmhálacha bainc agus creidmheasa;
 (vii) Staid chánach;
 (viii) Faisnéis eile a léiríonn bainistíocht an
 duine ar a gcuid gnóthaí airgeadais
 (f)
 Sonraí iompraíochta:
 (i) Slí bheatha (ag caitheamh níos mó ná a
 n-acmhainn) agus gnáthamh;
 (ii) Gluaiseachtaí;
 (iii) Áiteanna a dtugtar cuairt orthu go
 minic;
 (iv) Airm agus uirlisí contúirteacha eile;
 (v) Rátáil chontúirte;
 (vi) Rioscaí sonracha mar dhóchúlacht
 éalaithe, úsáid gníomhairí an dá thaobh, naisc le comhaltaí pearsanra um fhorfheidhmiú
 an dlí;
 (vii) Tréithe agus próifílí a bhaineann le
 coirpigh;
 (viii) Mí-úsáid drugaí;
 (g)
 Teagmhálacha agus páirtithe, lena n-áirítear cineál
 agus nádúr na teagmhála nó an cheangail leis an bpáirtí;
 (h)
 Modh cumarsáide a úsáidtear, mar fhón (fón
 statach/fón póca), facs, glaoire, post leictreonach, seoltaí poist, na(i)sc
 Idirlín
 (i)
 Bealaí iompair a úsáidtear, mar fheithiclí, bháid,
 aerárthaigh, lena n-áirítear faisnéis a aithníonn na modhanna iompair sin
 (cláruimhreacha);
 (j)
 Faisnéis a bhaineann le hiompraíocht choiriúil:
 (i) Ciontuithe roimhe sin;
 (ii) Rannpháirtíocht amhrasta i
 ngníomhaíochtaí coiriúla;
 (iii) Modi operandi;
 (iv) Bealaí a úsáideadh nó a bhféadfaí a úsáid
 chun coireanna a ullmhú agus/nó a dhéanamh;
 (v) Ballraíocht ar ghrúpaí/eagraíochtaí
 coiriúla agus ról sa ghrúpa/eagraíocht;
 (vi) Ról san eagraíocht choiriúil;
 (vii) Raon geografach na ngníomhaíochtaí coiriúla;
 (viii) Ábhar a bailíodh le linn imscrúdaithe,
 lena n-áirítear íomhánna físe agus grianghraif
 (k)
 Tagairtí do chórais faisnéise eile ina stóráiltear
 faisnéis faoin duine:
 (i) Europol;
 (ii) Gníomhaireachtaí póilíní/custaim;
 (iii) Gníomhaireachtaí forfheidhmithe eile;
 (iv) Eagraíochtaí idirnáisiúnta;
 (v) Eintitis phoiblí;
 (vi) Eintitis phríobháideacha
 (l)
 Faisnéis faoi dhaoine dlíthiúla a bhaineann leis na
 sonraí a thagraítear dóibh i bpointe (e) agus (j):
 (i) Sannadh an duine dlíthiúil;
 (ii) Ionad;
 (iii) Dáta agus áit bhunaithe;
 (iv) Cláruimhir riaracháin;
 (v) Foirm dhlíthiúil;
 (vi) Caipiteal;
 (vii) Réimse gníomhaíochta;
 (viii) Fochomhlachtaí náisiúnta agus
 idirnáisiúnta;
 (ix) Stiúrthóirí;
 (x) Naisc le bainc.
 3. Is é atá
 i “teagmhálacha agus páirtithe” mar a thagraítear dóibh i mír 1 pointe (e), ná
 daoine trína bhfuil dóthain cúiseanna le creidiúint gur féidir faisnéis, a
 bhaineann leis na daoine a thagraítear dóibh i mír 1 pointe (a) agus (b) den
 Aguisín seo agus atá ábhartha don anailís, a fháil, ar choinníoll nach bhfuil
 siad san áireamh i gceann de na catagóirí de dhaoine a thagraítear dóibh i mír1
 (a), (b), (c), (d) agus (f). Is iad “teagmhálacha” ná na daoine úd a mbíonn
 teagmháil fhánacha acu leis na daoine a thagraítear dóibh i mír 1 pointe (a)
 agus (b). Is iad “páirtithe’” ná daoine sin a mbíonn teagmháil rialta acu leis
 na daoine a thagraítear dóibh i mír (a) agus (b).
 Maidir le teagmhálacha agus páirtithe, féadfar na
 sonraí faoi réir mhír 2 de réir mar is gá, ar choinníoll go bhfuil cúis ann le
 ceapadh go bhfuil sonraí den sórt sin riachtanach don anailís ar ról na ndaoine
 sin mar theagmhálacha nó pháirtithe.
 Sa chomhthéacs sin, cloífear leis an méid seo a
 leanas:
 (a)
 déanfar gaol na ndaoine sin leis na daoine a
 thagraítear dóibh i mír 1 pointe (a) agus (b) a shoiléiriú chomh luath is
 féidir;
 (b)
 má tharlaíonn nach bhfuil aon bhunús leis an
 toimhde go bhfuil gaol ann idir na daoine sin agus na daoine a thagraítear
 dóibh i mír 1 pointe (a) agus (b) scriosfar na sonraí gan mhoill;
 (c)
 má cheaptar go ndearna na daoine sin cion a thagann
 faoi chuspóirí Europol, nó má ciontaíodh iad as cion den sórt sin, nó má tá
 tásca fíorasacha nó cúiseanna réasúnacha faoi dhlí an Bhallstáit atá i gceist
 le creidiúint go ndéanfaidh siad cion den sórt sin, féadfar na sonraí go léir i
 gcomhréir le mír 2 a stóráil;
 (d)
 ní stórálfar sonraí faoi theagmhálacha agus
 pháirtithe teagmhálacha ná sonraí faoi theagmhálacha agus pháirtithe de chuid
 páirtithe, ach amháin na sonraí ar nádúr a gcuid teagmhálacha nó ceangal leis
 na daoine a thagraítear dóibh i mír 1 pointe (a) agus (b);
 (e)
 murar féidir soiléiriú a fháil i gcomhréir leis na
 pointí roimhe seo, tógfar é sin san áireamh agus cinneadh á dhéanamh faoin ngá
 le stóráil le haghaidh níos mó anailíse agus faoi mhéid na stórála.
 4. Maidir
 le daoine, mar a thagraítear dóibh i mír 1 pointe (d), a bhí mar íospartaigh i
 gceann de na ciontaí á mbreithniú nó má tá cúis le creidiúint mar thoradh ar
 fhíricí ábhartha, go bhféadfadh go mbeidís mar íospartaigh i gcion den sórt
 sin, féadfar sonraí a thagraítear dóibh i mír 2 pointe (a) fleasc ‘i’ go mír 2
 (c) fleasc ‘iii’ den Aguisín seo, chomh maith leis na catagóirí seo a leanas de
 shonraí a stóráil:
 (a)
 Sonraí aitheantais an íospartaigh;
 (b)
 Cúis le híospairt;
 (c)
 Dochar (fisiceach/airgeadais/síceolaíoch /eile);
 (d)
 Cibé acu an féidir anaithnideacht a ráthú;
 (e)
 Cibé acu an bhfuil rannpháirtíocht in éisteacht
 chúirte féideartha;
 (f)
 Sonraí bainteach le coireacht arna soláthar ag nó
 trí dhaoine a thagraítear dóibh i mír 1 pointe ‘d’, lena n-áirítear faisnéis
 faoina gcaidreamh le daoine eile, áit is gá, chun na daoine a thagraítear dóibh
 i mír 1 pointe ‘a’ agus ‘b’ a aithint
 Féadfar sonraí eile i gcomhréir le mír 2 a stóráil
 de réir mar is gá, ar choinníoll nach bhfuil cúis ann le ceapadh go bhfuil siad
 ag teastáil don anailís ar ról duine mar íospartach nó íospartach féideartha.
 Scriosfar sonraí nach bhfuil ag teastáil le
 haghaidh tuilleadh anailíse.
 5. Maidir
 le daoine, mar a thagraítear dóibh i mír 1 (c), a bhféadfadh go n-iarrfaí orthu
 fianaise a thabhairt in imscrúduithe i ndáil leis na ciontaí atá á mbreithniú
 nó in imeachtaí coiriúla ina dhiaidh sin, féadfar sonraí a thagraítear dóibh i
 mír 2 pointe (a) fleasc ‘i’ go mír 2 (c) fleasc ‘iii’ den Aguisín seo chomh
 maith le catagóirí de shonraí a chomhlíonann na critéir seo a leanas, a stóráil:
 (a)
 faisnéis bainteach le coireacht arna soláthar ag na
 daoine sin, lena n-áirítear a ngaol le daoine eile atá sa chomhad oibre
 anailíse;
 (b)
 cibé acu an ráthófar anaithnideacht;
 (c)
 cibé acu an ráthófar cosaint agus cé a ráthóidh;
 (d)
 aitheantas;
 (e)
 cibé acu an bhfuil rannpháirtíocht in éisteacht
 chúirte féideartha.
 Féadfar sonraí eile i gcomhréir le mír 2 a stóráil
 de réir mar is gá, ar choinníoll nach bhfuil cúis le ceapadh go bhfuil siad
 riachtanach don anailís ar ról na ndaoine sin mar fhinnéithe.
 Scriosfar sonraí nach bhfuil ag teastáil le
 haghaidh anailíse breise.
 6. Maidir
 le daoine, mar a thagraítear dóibh i mír 1 pointe (f), a fhéadann faisnéis a
 chur ar fáil faoi na ciontaí coiriúla á mbreithniú, féadfar sonraí a
 thagraítear dóibh i mír 2 pointe (a) fleasc ‘i’ go mír 2 (c) fleasc ‘iii’ den
 Aguisín seo a stóráil, chomh maith le catagóirí de shonraí a chomhlíonann na
 critéir seo a leanas:
 (a)
 sonraí pearsanta códaithe;
 (b)
 an cineál faisnéise atá á cur ar fáil;
 (c)
 cibé acu an ráthófar anaithnideacht;
 (d)
 cibé acu an ráthófar cosaint agus cé a ráthóidh;
 (e)
 aitheantas;
 (f)
 cibé acu an bhfuil rannpháirtíocht in éisteacht
 chúirte féideartha;
 (g)
 taithí dhiúltach;
 (h)
 luaíochtaí (luaíochtaí airgeadais/fabhair).
 Féadfar sonraí eile i gcomhréir le mír 2 a stóráil
 de réir mar is gá, ar choinníoll go bhfuil cúis ann le ceapadh go bhfuil siad
 ag teastáil don anailís ar ról na ndaoine sin mar fhaisnéiseoirí.
 Scriosfar sonraí nach bhfuil ag teastáil d’anailís
 bhreise.
 7. Má
 thagann sé chun solais, uair ar bith le linn anailíse, ar bhonn tásc
 tromchúiseach agus comhthacaíoch, gur cheart duine a chur faoi chatagóir
 daoine, mar atá sainithe san Aguisín seo, atá difriúil leis an gcatagóir ar
 cuireadh an duine sin ann ar dtús, ní fhéadfaidh Europol próiseáil a dhéanamh
 ach ar na sonraí faoin duine sin atá ceadaithe faoin gcatagóir sin, agus
 scriosfar na sonraí eile go léir.
 Má thagann sé chun solais, ar bhonn tásc den sórt
 sin, gur cheart duine a chur in dá chatagóir éagsúla nó níos mó, mar atá
 sainithe san Aguisín seo, féadfaidh Europol na sonraí go léir atá ceadaithe
 faoi na catagóirí sin a phróiseáil.
 RÁITEAS AIRGEADAIS REACHTACH
 1. LEAGAN AMACH AN
 TOGRA/TIONSCNAIMH
 1.1. Teideal an togra/tionscnaimh
 Togra
 um Rialachán ó Pharlaimint na hEorpa agus ón gComhairle ar Ghníomhaireacht an
 Aontais Eorpaigh um Chomhar agus Oiliúint na Seirbhísí Forfheidhmithe Dlí
 (EUROPOL) agus lena n-aisghairtear Cinneadh 2009/371/CGB agus Cinneadh 2005/681/CGB
 ón gComhairle
 1.2. Réimsí beartais lena
 mbaineann i gcreat ABM/ABB[46]
 Réimse
 beartais: Gnóthaí Baile
 Gníomhaíocht:
 18.02 An tSlándáil Inmheánach
 1.3. An cineál togra/tionscnaimh
 þ Baineann an
 togra/tionscnamh le gníomhaíocht nua
 ̈ Baineann an
 togra/tionscnamh le gníomhaíocht nua a leanann treoirthionscadal/
 réamhghníomhaíocht[47]
 ̈ Baineann an togra/tionscnamh le síneadh ar
 ghníomhaíocht atá ann cheana
 ̈ Baineann an
 togra/tionscnamh le gníomhaíocht a atreoraíodh i dtreo gníomhaíochta nua
 1.4. Cuspóirí
 1.4.1. Cuspóirí straitéiseacha
 ilbhliantúla an Choimisiúin a bhfuil an togra/tionscnamh dírithe orthu
 Ag an tús, bhí an
 Oifig Eorpach Póilíní (Europol) ina comhlacht idir-rialtasach faoi rialáil ag
 Coinbhinsiún arna thabhairt i gcrích idir na Ballstáit agus a tháinig i
 bhfeidhm i 1999. Ón 1 Eanáir 2010 rinne Cinneadh 2009/371/JHA ón gComhairle
 Europol a chlaochlú ina ghníomhaireacht dhíláraithe de chuid an AE chun
 tacaíocht agus neart a thabhairt d’údaráis inniúla na Ballstát um fhorfheidhmiú
 an dlí gníomhú in aghaidh na sceimhlitheoireachta agus na coireachta tromchúisí
 eagraithe. Shainigh an Cinneadh ón gComhairle cuspóirí agus cúraimí Europol go
 mionsonraithe freisin.
 Tá Conradh
 Liospóin tar éis struchtúr colúnach an Aontais Eorpaigh a dhíothú agus réimse
 an chomhair phóilíneachta a chur ar chomhréim leis an acquis communautaire.
 Tá sé mar choinníoll in Airteagal 88 den CFAE go mbeidh Europol faoi rialú ag
 rialachán atá le glacadh trí chomhchinnteoireacht. Éilíonn sé go mbunófar
 nósanna imeachta agus sásra le haghaidh iniúchta ag Parlaimint na hEorpa agus
 ag na parlaimintí náisiúnta ar ghníomhaíochtaí Europol. Ina theannta sin, i gClár
 Stócólm[48],
 ina leagtar síos straitéis ilbhliantúil de chuid an AE maidir le ceartas agus
 slándáil, iarrtar ar Europol dul i mbun éabhlóide agus teacht chun bheith “ina
 mhol maidir le malartú faisnéise idir údaráis na mBallstát um fhorfheidhmiú an
 dlí, ina sholáthraí seirbhíse agus ina chlár le haghaidh seirbhísí um fhorfheidhmiú
 an dlí.”
 Foráiltear le
 hAirteagal 87(2)(b) den CFAE na bearta maidir le tacaíocht d’oiliúint foirne
 agus comhar i leith malartú foirne. Luaitear i gClár Stócólm go bhfuil sé riachtanach
 borradh a chur faoi oiliúint ar shaincheisteanna a bhaineann leis an Aontas
 ionas go gcothófar cultúr breithiúnach agus forfheidhmithe dlí a bheidh
 fíor-Eorpach, agus gur chóir go saothrófaí an cuspóir maidir le Scéimeanna
 córasacha um Oiliúint Eorpach a bheith ann. Dá réir sin, tá an Coimisiún ag
 moladh, le taobh an togra seo, go mbeadh Scéim Eorpach um Oiliúint i bhForfheidhmiú
 an Dlí (LETS) ann a dhéanfadh tuilleadh forbartha ar na gníomhaíochtaí a
 dhéanann CEPOL faoi láthair. Dhéanfadh an togra reatha an dá ghníomhaireacht a
 chumasc agus cúram a thabhairt don ghníomhaireacht nua (cumaiscthe) an scéim
 oiliúna a chur chun feidhme.
 1.4.2. Cuspóirí sonracha agus na
 gníomhaíochtaí ABM/ABB lena mbaineann
 Gníomhaíocht ABB 18 05: An tslándáil agus saoirsí a choimirciú
 CUSPÓIR SONRACH 3
 D’fhonn
 cur le comhar forfheidhmithe an dlí idir Ballstáit, go háirithe trí mhalartú
 faisnéise idir údaráis um fhorfheidhmiú dlí a éascú, á chur ar a gcumas
 rochtain a fháil ar shonraí ábhartha agus urraim ar phrionsabail chosanta
 sonraí á háirithiú, agus ról Europol agus CEPOL mar chomhpháirtithe Bhallstát i
 ndul i ngleic le coireacht thromchúiseach agus in oiliúint póilíní
 Príomh-aschuir
 bheartais i 2013 – Rialachán a chumascann EUROPOL agus CEPOL
 Rialachán Europol:
 Cuspóir sonrach Uimh.1:
 D’fhonn
 feidhmiú mar phríomhionad tacaíochta d’oibríochtaí forfheidhmithe an dlí agus
 le haghaidh saineolais i bhforfheidhmiú an dlí.
 Cuspóir sonrach Uimh.2:
 D’fhonn
 feidhmiú mar mhol faisnéise coiriúla an AE
 Cuspóir sonrach Uimh. 3:
 D’fhonn
 cur chun feidhme bheartas an AE ar oiliúint oifigeach um fhorfheidhmiú an dlí a
 chomhordú agus d’fhonn oiliúint agus malartuithe ábhartha ag leibhéal an AE a
 thabhairt
 Cuspóir sonrach Uimh. 4:
 D’fhonn
 cumas an AE dul i ngleic le cibearchoireacht a neartú ionas go seachnófar
 dochar do shaoránaigh an AE agus do ghnólachtaí mar aon le caillteanais i
 ngeilleagar an AE.
 Gníomhaíocht(aí) ABM/ABB lena mbaineann
 Gníomhaíocht 18 05: An tslándáil agus saoirsí a choimirciú
 1.4.3. An toradh agus an tionchar a
 bhfuil súil leis
 Sonraigh an tionchar a
 bheadh ag an togra/tionscnamh ar na tairbhithe/grúpaí a bhfuil sé dírithe
 orthu.
 Is
 é ról Europol tacaíocht a thabhairt do sheirbhísí náisiúnta um fhorfheidhmiú an
 dlí agus iad i mbun comhoibrithe le chéile chun coireacht thromchúiseach agus
 sceimhlitheoireacht a chosc agus a chomhrac. Foráiltear leis an togra, i.e. an
 rialachán ar Europol, go mbeidh creat dlíthiúil nua ag Europol. Beidh de
 thoradh ar thabhairt isteach an bhunúis dhlíthiúil nua go méadófar ar shlándáil
 an AE trí fheabhas a chur le héifeachtacht agus le héifeachtúlacht Europol agus
 é ag tacú leis an gcomhrac in aghaidh na coireachta tromchúisí trasteorann agus
 na sceimhlitheoireachta, agus lena gcosc, agus mar aon leis sin go dtabharfar
 cúraimí nua do Europol maidir le hoiliúint i bhforfheidhmiú an dlí ag leibhéal
 an AE agus maidir le bheith ina óstach d’ionaid um fhorfheidhmiú an dlí de
 chuid an AE a bhaineann le sainfheiniméin choireachta dála na
 cibearchoireachta.
 Féachann
 an togra le cur le cumas faisnéise Europol ionas go bhfónfaidh sé níos fearr do
 Bhallstáit agus go soláthróidh sé faisnéis níos fearr don lucht déanta beartais
 san AE. Déanfaidh sé Europol agus a chuid gníomhaíochtaí a chur ar chomhréim
 níos fearr le ceanglais Chonradh Liospóin agus Chlár Stócólm. Déanfaidh an
 togra cuntasacht Europol a threisiú agus a réimeas cosanta sonraí a neartú
 tuilleadh. Beidh Europol ábalta gach seirbhís agus táirge nuashonraithe a
 theastóidh ó na Ballstáit a sholáthar dóibh le go n-éascófar agus go dtacófar leis
 an gcomhrac in aghaidh coireachta tromchúisí a chuireann isteach ar shaoránaigh
 an AE. De bharr an mhéadaithe ar an sreabhadh faisnéise ó na Ballstáit, lena
 n-áireofaí faisnéis ar chibearchoireacht, agus de bharr an fheabhsaithe ar
 shocruithe cosanta sonraí, a bheadh arna ndéanamh cothrom ag réimeas láidir
 cosanta sonraí agus ag cumas méadaithe oiliúna, neartófaí ról Europol arb é
 tacaíocht a thabhairt do na Ballstáit.
 D’fhéadfadh
 aon Bhallstát (Aonad Náisiúnta Europol) sonraí ó pháirtithe príobháideacha a
 chur faoi bhráid Europol, rud a laghdódh ar an moill a d’fhéadfadh a bheith ann
 agus ar an mbaol nach dtarchuirfí sonraí. Dhéanfaí malartuithe sonraí le tríú
 tíortha a athchóiriú níos fearr chun éifeachta, rud a d’imreodh dea-thionchar
 ar an gcomhar agus ar an tslándáil inmheánach san AE agus sna tríú tíortha.
 D’éascófaí dá bharr sin freagairt dhomhanda níos comhoibrithe ar fheiniméin
 choiriúla.
 Tugann
 an togra cúram nua do Europol, a chuimsíonn agus a leathnaíonn go pointe ar na
 cúraimí a bhaineann le hoiliúint oifigeach um fhorfheidhmiú an dlí agus atá á
 ndéanamh ag CEPOL faoi láthair. De bharr feidhmeanna oibríochta agus oiliúna a
 chomhtháthú agus a chuíchóiriú san aon ghníomhaireacht amháin, táthar ag súil
 go gcruthófar dinimic ina dtreiseoidh na feidhmeanna sin a chéile. Na
 hacmhainní a shábhálfar trí fheidhmeanna tacaíochta comhionanna a dhíchur,
 féadfar feidhm tacaíochta a bhaint arís astu, mar shampla tríd an Scéim Eorpach
 um Oiliúint i bhForfheidhmiú an Dlí (LETS) a chur chun feidhme. De bharr an
 leibhéal oiliúna a chuirfear ar fáil a bheith níos airde, beidh an caighdeán
 póilíneachta ar fud an AE níos airde leis, beidh iontaoibh níos fearr ag
 gníomhaireachtaí um fhorfheidhmiú an dlí as a chéile, cuirfear le cultúr
 coiteann maidir le forfheidhmiú an dlí agus dá bharr sin beidh freagairt an AE
 ar dhúshláin choitianta slándála níos éifeachtaí.
 Ina
 theannta sin, déanfaidh an togra cuntasacht Europol a neartú agus rialachas
 Europol a chur ar chomhréim le gníomhaireachtaí eile rialála na hEorpa.
 Tugann
 an togra cúram nua eile do Europol, is é sin bheith ina óstach don Lárionad
 Eorpach um Chibearchoireacht (EC3) arna bhunú ag tús 2013. Cuirfidh EC3 go
 suntasach le cumas an AE aghaidh a thabhairt ar bhagairt na cibearchoireachta,
 atá ag dul i méid, d’fhonn tacú le hiarrachtaí na mBallstát agus iad a
 chomhlánú. Bainfidh Ballstáit leas suntasach as pointe comhtheagmhála a bheith
 acu a mbeidh teicneolaíocht úrscothach aici mar aon le líon lucht oibre
 ardcháilithe agus speisialaithe a sholáthróidh réimse leathan seirbhísí agus
 táirgí. Ina theannta sin, beidh luach breise suntasach le fáil ag na Ballstáit
 as lárionad a bheith ann ina mbreathnófar chun cinn chun treochtaí a
 réamh-mheas, chun anailís a dhéanamh ar bhagairtí agus chun treoir
 straitéiseach a thabhairt maidir le dul i ngleic leis an gcibearchoireacht.
 Chuirfí freisin le cumas ghníomhaireachtaí agus chomhlachtaí an AE tabhairt
 faoi na dúshláin a bhaineann leis an gcibearchoireacht .
 1.4.4. Táscairí aléirítear toradh
 agus tionchar leo
 Sonraigh na táscairí
 aléirítear an faireachán ar chur chun feidhme an togra/tionscnaimh leo.
 -
 -Sásamh úsáideora faoi thacaíocht oibríochta arna tabhairt d’oibríochtaí nó
 d’imscrúduithe;
 -
 -Céatadán gach teachtaireacht SIENA arna seoladh ag Ballstáit agus arna roinnt
 le Europol;
 -
 -An oiread faisnéise arna seoladh ag gach Ballstát agus a cáilíocht i
 gcoibhneas leis an oiread foriomlán faisnéise arna seoladh ag Ballstáit agus a
 cáilíocht fhoriomlán;
 -
 -An líon imscrúduithe arna dtacú ag Europol leo;
 -
 -An líon tuarascálacha crosmheaits arna seachadadh;
 -
 -An líon tuarascálacha anailíse oibríochtúla arna seachadadh;
 -
 -An líon comh-imscrúduithe, na Foirne Comh-Imscrúdaithe (JITs) go sonrach, arna
 dtacú ag Europol leo;
 -
 -An líon iarratas SIENA agus teachtaireachtaí le haghaidh faisnéise arna
 seoladh ag Europol chuig comhpháirtithe seachtracha;
 -
 -An líon iarratas SIENA agus teachtaireachtaí le haghaidh faisnéise arna
 seoladh ag comhpháirtithe seachtracha chuig Europol;
 -
 -An líon cás SIENA arna dtionscnamh;
 -
 -An líon amhrastach arna n-aithint, arna ngabháil agus arna n-ionchúiseamh sna
 Ballstáit;
 -
 -An líon tacaíochtaí arna dtabhairt ar shaincheisteanna teicniúla agus/nó
 fóiréinseacha (ar an láthair san áireamh);
 -
 -An líon ball foirne arna n-oiliúint;
 -
 -Cáilíocht na dtáirgí straitéiseacha (mionsonraí, raon, modh anailíse).
 Maidir
 le hoiliúint:
 -
 -An líon anailísí ar riachtanais;
 -
 -An líon táirgí dearbhaithe cáilíochta;
 -
 -An líon curaclam coiteann;
 -
 -An líon modúl oiliúna (agus ríomhoiliúna);
 -
 -An líon cúrsaí arna dtabhairt;
 -
 -An líon malartuithe arna n-eagrú;
 -
 -Sásamh úsáideora.
 Ar
 deireadh, féadfar na príomhtháscairí a leanas a úsáid chun meastóireacht a
 dhéanamh ar an tionchar a imreoidh gníomhaíochtaí EC3 maidir le líonraí
 cibearchoireachta a shuaitheadh agus le Ballstáit a chuidiú lena gcomhrac in
 aghaidh na cibearchoireachta, i.e. ráta sásaimh Ballstáit faoi thacaíocht
 oibríochta EC3:
 -
 A mhéid a ghlacann an EC3 páirt i ngréasáin chibearchoireachta a dhíchóimeáil
 trí hoibríochtaí rathúla trasteorann arna gcomhordú agus/nó arna dtacú ag an
 EC3 (ar bhonn líon na n-amhrastach arna n-aithint, arna ngabháil agus arna
 n-ionchúiseamh agus líon na n-íospartach arna n-aithint)
 –
 Tionchar straitéiseach agus/nó oibriúcháin
 mheasúnuithe bagartha/réamhaisnéisí treochta an EC3 ar leibhéal an AE agus na
 mBallstát;
 –
 Méadú ar líon na gcomhaltaí pearsanra (comhaltaí
 pearsanra um fhorfheidhmiú an dlí nó comhaltaí pearsanra eile) a fhaigheann
 sainoiliúint sa chibearchoireacht;
 –
 A mhéid a úsáidtear uirlisí teicneolaíochta nua
 arna dtionscain, arna gcomhordú nó arna bhforbairt ag an EC3 le linn
 oibríochtaí EC3 agus/nó ag na Ballstáit;
 –
 A mhéid a d’éascaigh tionscnaimh um
 chomhpháirtíocht phoiblí phríobháideach obair EC3;
 –
 An ráta sástachta foriomlán maidir le táirgí agus
 seirbhísí EC3;
 1.5. Na forais atá leis an
 togra/tionscnamh
 Na
 ceanglais is gá a chomhlíonadh sa ghearrthéarma nó san fhadtéarma<0}Tá an t-athchóiriú ar Europol i bpáirt le próiseas leathan a fhéachann
 le hEoraip a bhaint amach a bheidh oscailte, slán, agus a chosnóidh agus a fhónfaidh
 dá cuid saoránach, mar a leagtar amach i gClár Stócólm. I measc bealaí eile
 chun an cuspóir sin a chomhlíonadh, iarrtar ar Europol, i gClár Stócólm,
 “teacht chun bheith ina mhol maidir le malartú faisnéise idir údaráis na
 mBallstát um fhorfheidhmiú an dlí, ina sholáthraí seirbhíse agus ina chlár le
 haghaidh seirbhísí um fhorfheidhmiú an dlí”. Is faoi réir comhthola láidre
 idir-institiúidí mar sin é ról Europol, arb é tacú le húdaráis um fhorfheidhmiú
 an dlí sna Ballstáit é, agus an treo ginearálta a rachaidh sé amach anseo.
 Ag
 an am céanna, tar éis Chonradh Liospóin agus an Chomhráitis ar na
 Gníomhaireachtaí Rialála, is gá go mbeidh gníomhaíochtaí Europol faoi réir
 iniúchta rialta ag Parlaimint na hEorpa agus ag na parlaimintí náisiúnta agus
 go gcuirfear a rialachas ar chomhréim le caighdeáin ghníomhaireachtaí rialála
 uile an AE.
 Ina
 theannta sin, maidir le cosaint sonraí, is gá caighdeáin réimeas cosanta sonraí
 Europol a chur ar chomhréim tuilleadh le caighdeáin ionstraimí eile cosanta
 sonraí agus is gá treisiú a dhéanamh ar an gceart rochtana ag daoine aonair ar
 shonraí pearsanta a bhaineann leo trí nós imeachta malartach a chur ar fáil le
 haghaidh dhlíthiúlacht na próiseála a dhéantar ar shonraí pearsanta a
 sheiceáil.
 De
 bharr go dtabharfaidh an togra seo leibhéal oiliúna níos airde i bhforfheidhmiú
 an dlí i gcrích, beidh an caighdeán póilíneachta ar fud an AE níos airde, beidh
 iontaoibh níos fearr ag gníomhaireachtaí um fhorfheidhmiú an dlí as a chéile,
 cuirfear le cultúr coiteann maidir le forfheidhmiú an dlí agus dá bharr sin
 beidh freagairt an AE ar dhúshláin choitianta slándála níos éifeachtaí.
 Cé
 go bhfuil feiniméan na cibearchoireachta ag dul i méid agus i gcastacht, sular
 bunaíodh EC3 ní raibh dóthain cumais ag an AE dul i ngleic leis an gcibearchoireacht
 toisc go bhfuil an chibearchoireacht fíorchasta, toisc go dtagann forás uirthi
 go fíorthapa agus toisc go n-éilítear saineolas teicniúil ardleibhéil chun
 tuiscint a fháil ar a tréithe agus ar a modus operandi, ach, freisin, toisc gan
 sreabhadh dóthanach faisnéise a bheith ann. Is gá saineolas ardoilte arna fháil
 ag an leibhéal náisiúnta agus ag leibhéal an AE a mhalartú idir gach Ballstát
 ionas go bhfeabhsóidh an tAE a fhreagairt ar an gcibearchoireacht, ar feiniméan
 é a éilíonn comhar de bharr na dtréithe trasteorann is dual dó.
 1.5.1. Luach breise a bhaineann le
 rannpháirteachas an AE
 Ní
 ann do chomhar i bhforfheidhmiú an dlí san AE gan malartú éifeachtach eolais
 agus faisnéise coiriúla a bheith idir údaráis náisiúnta um fhorfheidhmiú an dlí
 agus eintitis ábhartha eile laistigh agus lasmuigh den AE. Chun coireacht a
 chomhrac go héifeachtach, tá sé ríthábhachtach go mbeidh rochtain ar fhaisnéis
 choiriúil ábhartha nuashonraithe, go roinnfear an fhaisnéis sin agus go
 ndéanfar anailís uirthi. Is foirfe iad dálaí Europol chun tacú le comhar sa
 réimse seo agus comhordú ag leibhéal an AE a ráthú.
 Ní
 féidir le fórsaí náisiúnta póilíneachta coireacht thrasteorann a chosc agus a
 chomhrac go héifeachtach ina n-aonar. Chuige sin, is gá cur chuige comhordaithe
 agus comhoibríoch le páirtithe leasmhara poiblí agus príobháideacha ar fud an
 AE. Is é Europol an t-aon ghníomhaireacht amháin de chuid an AE a thacaíonn le
 gníomhaireachtaí um fhorfheidhmiú an dlí sna Ballstáit san iarracht seo.
 Soláthraíonn sé saintacar seirbhísí oibríochta dóibh chun coireacht
 thromchúiseach trasteorann a chomhrac (i.e: anailísí coiriúla, tacaíocht
 fhóiréinseach agus oibríochta le himscrúduithe trasteorann). Bíodh sin mar atá,
 coisceann an socrú reachtach reatha ar Europol a bheith go hiomlán éifeachtach
 agus a bheith ábalta na huirlisí nuashonraithe iomlána is gá do na Ballstáit a
 thabhairt dóibh. Ní féidir an socrú reachtach sin a leasú ach amháin trí
 hathchóiriú reachtach ag leibhéal an AE. Ní féidir é a dhéanamh ag leibhéal
 náisiúnta, réigiúnach ná áitiúil ná ní féidir le Europol é féin tabhairt faoi
 trí ghníomh inmheánach.
 Ina
 theannta sin, iarrtar i gConradh Liospóin go mbunófaí sásra le haghaidh an
 iniúchta pharlaimintigh ar ghníomhaíochtaí Europol agus ceanglaítear leis an
 gComhráiteas ar Ghníomhaireachtaí Rialála go gcuirfí rialachas Europol ar
 chomhréim le rialachas ghníomhaireachtaí eile de chuid an AE. Éilíonn sin
 idirghabháil ón AE ó thaobh reachtaíochta de.
 Is
 é an luach breise a bhaineann le rannpháirteachas an AE in oiliúint i bhforfheidhmiú
 an dlí a áirithiú go mbeidh cur chuige comhordaithe ann maidir leis an
 oiliúint sin a fhorbairt agus a chur chun feidhme. Tá go leor déanta sa réimse
 seo cheana féin, ag Ballstáit ag an leibhéal náisiúnta agus ag CEPOL ag
 leibhéal an AE. Mar sin féin, mar a mhínítear sa Chumarsáid ar Scéim Eorpach um
 Oiliúint i bhForfheidhmiú an Dlí a ghabhann leis seo, is gá tuilleadh a
 dhéanamh, mar shampla chun a áirithiú go bhfreagróidh oiliúint do na
 riachtanais a bhaineann le hábhair choiriúla a bhfuil tús áite arna thabhairt
 dóibh ag leibhéal an AE agus a áirithiú go mbeidh cur chuige comhtháite ann
 maidir le hoiliúint a chur ar fáil ag leibhéal an AE de réir na gcaighdeán
 cáilíochta is airde.
 Bunaítear
 an EC3 d’fhonn iliomad bacainní ar an imscrúdú éifeachtach ar chibearchoireacht
 agus ar an ionchúiseamh ciontóirí ag leibhéal an AE a shárú. Is príomhchéim í
 atá glactha i straitéis fhoriomlán an AE chun cibearshlándáil a fheabhsú agus
 riocht an cheartais a chur ar chibearspás ina ráthófar cearta daonna agus
 saoirsí bunúsacha trí hiarrachtaí comhoibríocha na bpáirtithe leasmhara uile.
 1.5.2. Ceachtanna a foghlaimíodh ó
 thaithí eile dá leithéid san am a chuaigh thart
 Tá
 an mheastóireacht sheachtrach ar an gCinneadh ón gComhairle maidir le Europol tar
 éis lón machnaimh a thabhairt maidir le héifeachtacht Europol a fheabhsú.
 Deimhníodh inti gur gníomhaireacht é Europol a fheidhmíonn go maith, atá
 ábhartha ó thaobh oibríochta de agus a chuireann luach breise le slándáil
 saoránach an AE. Mar sin féin, sainíodh sa mheastóireacht roinnt réimsí is gá a
 fheabhsú. Chuir an comhairliúchán le páirtithe leasmhara seachtracha ar
 athchóiriú Europol, mar aon le roinnt tuarascálacha bliantúla agus sonracha
 arna soláthar ag Europol, le tuiscint shoiléir ar na nithe atá le hathrú in
 Europol. Is iad seo a leanas na saincheisteanna a tháinig chun cinn go minic:
 gan dóthain faisnéise a bheith á soláthar ag Ballstáit, srianta dlí ar chomhar
 díreach leis an earnáil phríobháideach agus réimeas docht dlí maidir le comhar
 le tríú tíortha (ar réimeas é, nota bene, is gá a athrú de thoradh ar
 theacht i bhfeidhm Chonradh Liospóin).
 I
 gcomhthéacs níos leithne, tá fianaise ann gur ríthábhachtach an rud é go mbeadh
 rochtain ag gníomhaireachtaí um fhorfheidhmiú an dlí ar fhaisnéis choiriúil atá
 ábhartha agus nuashonraithe agus go roinnfí an fhaisnéis sin eatarthu chun dul
 i ngleic go rathúil le coireacht thrasteorann. Tá sé sin deimhnithe ag cur chun
 feidhme roinnt beart de chuid an AE dála, mar shampla, "Cinneadh Réime
 Prüm", agus Cinneadh Réime "an Tionscnaimh Shualannaigh".
 Maidir
 le hoiliúint, tarraingítear sa Chumarsáid ar Scéim Eorpach um Oiliúint i bhForfheidhmiú
 an Dlí, a ghabhann leis seo, ar fhreachnamh léarscáile arna dhéanamh ag CEPOL i
 2012 agus ar chomhairliúchán fairsing le saineolaithe ó Bhallstáit agus ó
 ghníomhaireachtaí CGB. Léirigh na torthaí go bhfuil gá le cur chuige níos
 comhordaithe, lena n-áireofaí ról láidir do ghníomhaireacht de chuid an AE a
 bheadh ina ceann tiomána agus ina comhordaitheoir ar chur chun feidhme na
 Scéime, i ndlúthchomhar le gníomhaireachtaí eile agus le hacadaimh oiliúna
 náisiúnta. Ba é CEPOL an t-ábhar iniúchta ag meastóireacht chúig bliana a
 tugadh i gcrích i 2011 agus ag staidéar seachtrach a choimisiúnaigh an
 Coimisiún chun tacú le hullmhúchán ar mheasúnacht tionchair. Léirigh na torthaí
 go bhfuil gá le breis oiliúna ar ghnéithe den phóilíneacht a bhaineann leis an
 AE, le comhordú níos fearr idir CEPOL, Ballstáit agus gníomhaireachtaí eile,
 agus le feabhas ar rialachas agus struchtúr reatha CEPOL.
 Ina
 theannta sin, fágann an tsofaisticiúlacht theicniúil a theastaíonn chun dul i
 ngleic go cuimsitheach le cibearchoireacht nach leor bealaí traidisiúnta chun
 an cineál seo coireachta a imscrúdú. Leanfaidh cumas an AE dul i ngleic go
 sásúil le cibearchoireacht de bheith ag titim chun deiridh mura mbeidh
 ardoiliúint i dteicneolaíocht faisnéise ag seirbhísí um fhorfheidhmiú an dlí sa
 chaoi go dtuigfidh siad na castachtaí a bhaineann leis an teicneolaíocht i
 gceist mar aon le tírdhreach na fóiréinsice digití, agus sa chaoi go mbeidh
 siad ábalta iad féin a choinneáil ar an eolas faoi theicneolaíocht agus faoi
 modus operandi na gcibearchoirpeach a bhíonn ag athrú go mear. Chun aghaidh na
 teicneolaíochta mearathraithí a thabhairt, tá gá le huirlisí teicneolaíochta
 mearfhorbartha a úsáidfear chun cibearchoireacht a chomhrac agus le foireann a
 mbeidh ar a gcumas tógáil ar thaithí agus ar shaineolas roimhe seo agus sin a
 chur in oiriúint.
 1.5.3. Comhoiriúnacht d'ionstraimí
 iomchuí eile agus sineirgíocht a d'fhéadfadh a bheith ann
 De
 bharr an rialacháin maidir le Europol, lena mbunaítear gur mol faisnéise
 coiriúla na hEorpa é, cuirfear le baint amach na sprice go mbeidh an tAE
 oscailte agus slán agus go gcosnóidh sé agus go bhfónfaidh sé dá cuid
 saoránach, mar a leagtar amach i gClár Stócólm. Trí fheidhmeanna oibríochta
 agus oiliúna a thabhairt le chéile san aon ghníomhaireacht amháin, cruthófar
 dinimic ina dtreiseoidh na feidhmeanna sin a chéile agus a chuirfidh feabhas ar
 éifeachtacht na gníomhaíochta oibríochta agus ar ábharthacht agus ar fhócas
 oiliúna an AE.
 Ina
 theannta sin, is fearr a bheidh Europol éifeachtach in ann cuidiú le baint
 amach na spriocanna a luaitear i gCumarsáid an Choimisiúin ar an Straitéis
 Slándála Inmheánaí á Cur i nGníomh agus comhar póilíneachta san AE go
 ginearálta a threisiú.
 Cuireann
 rialachas Europol, mar a mholtar é, le comhtháthú foriomlán shamhail rialachas
 ghníomhaireachtaí an AE atá beartaithe sa Chomhráiteas ar Ghníomhaireachtaí
 Rialála an AE. Cuireann cur ar bun an iniúchta pharlaimintigh ar
 ghníomhaíochtaí Europol agus na modhanna nua comhair le tríú tíortha Europol ar
 chomhréim le ceanglais Chonradh Liospóin (a fhágann go bhfuil ar chumas an
 Choimisiúin, seachas Europol, idirbheartaíocht a dhéanamh i gcomhaontuithe
 idirnáisiúnta ar roinnt faisnéise).
 Féachann
 an togra freisin le teorainneacha inniúlachta Europol a shainmhíniú go soiléir,
 leis an dúbailt le gníomhaireachtaí CGB eile a sheachaint agus lena gcomhar le
 Europol a athchóiriú chun éifeachta. D’fhonn an próiseas seo a threisiú, ba ghá
 na réitigh a mholtar sa rialachán seo (m.sh., Eurojust a choinneáil ar an eolas
 faoi iarratais ar Bhallstáit imscrúduithe coiriúla a thionscnamh) bheith ar aon
 dul le bunúis dlí ghníomhaireachtaí eile (Eurojust, m.sh.) thar am.
 1.6. Fad agus tionchar airgeadais
 ̈ Togra/tionscnamh d’fhad teoranta
 –
 ̈ Togra/tionscnamh a bheidh i bhfeidhm ón [LL/MM]BBBB go dtí an [LL/MM
 ]BBBB
 –
 ̈ Tionchar airgeadais ó BBBB go BBBB
 þ Togra/tionscnamh d’fhad neamhtheoranta
 –
 Cur chun feidhme ina mbeidh tréimhse nuathionscanta
 ó 2013 i dtaca leis an EC3 agus ó 2015 i dtaca le hathchóiriú Europol agus
 comhtháthú gníomhaíochtaí oiliúna,
 –
 cuirfear ag feidhmiú go hiomlán ina dhiaidh sin é.
 1.7. Modhanna bainistíochta atá
 beartaithe[49]
 þ Bainistíocht indíreach láraithe trí na cúraimí cur chun feidhme a tharmligean chuig:
 –
 ̈ gníomhaireachtaí feidhmiúcháin
 –
 þ comhlachtaí arna mbunú ag an Aontas Eorpach[50]
 –
 ̈ comhlachtaí náisiúnta san earnáil phoiblí/comhlachtaí a bhfuil misean
 de sheirbhís phoiblí acu
 –
 ̈ daoine a bhfuil sé de chúram orthu bearta ar leith a chur chun
 feidhme de bhun Theideal V den Chonradh ar an Aontas Eorpach agus atá
 sainaitheanta sa ghníomh bunaidh ábhartha de réir bhrí Airteagal 49 den
 Rialachán Airgeadais
 ̈ Comhbhainistíocht le
 heagraíochtaí idirnáisiúnta (tabhair sonraí)
 I gcás ina sonraítear
 níos mó ná modh bainistíochta amháin, tabhair sonraí sa roinn "Nótaí"
 le do thoil.
 Nótaí
 Comhcheanglaítear
 sna figiúirí ar acmhainní daonna agus airgeadais Europol an méid iomlán
 abhfuiltear ag súil leis mar a bheartaítear go dtí 2020 é agus sonraítear san
 fhoirm láithreach na riachtanais bhreise airgeadais is gá chun an sainordú níos
 leithne a bheartaítear do Europol, lena n-áirítear oiliúint, a chur chun
 feidhme.
 2. BEARTA BAINISTÍOCHTA
 2.1. Rialacha faireacháin agus
 tuairiscithe
 Sonraigh cé chomh
 minic, agus na coinníollacha.
 Beidh
 sé tábhachtach faireachán agus meastóireacht a dhéanamh ar chur chun feidhme
 ghníomhaíochtaí na Gníomhaireachta d’fhonn éifeachtacht Europol a áirithiú. I
 gcomhréir leis an gComhráiteas ar Ghníomhaireachtaí Rialála an AE, gabhfaidh
 príomhtháscairí feidhmíochta leis na gníomhaíochtaí atá i gclár oibre Europol.
 Déanfar gníomhaíochtaí Europol a thomhas de réir na dtáscairí sin sa Tuarascáil
 Bhliantúil Gníomhaíochta.
 I
 dteannta na rialacha cothrománacha rialachais is infheidhme ar
 ghníomhaireachtaí, déanfaidh Europol tuarascáil bhliantúil a mhionsaothrú, go
 háirithe, agus déanfar foráil go gcoimisiúnóidh an Coimisiún meastóireacht
 thréimhsiúil fhoriomlán gach 5 bliana.
 D’fhonn
 faireachán rialta a dhéanamh ar sholáthar faisnéise na mBallstát, tabharfaidh
 Europol tuairisc gach bliain do Pharlaimint na hEorpa agus don Chomhairle ar
 fheidhmíocht gach ceann de na Ballstáit. Cuimseofar sna tuairiscí sin
 saintáscairí cainníochtúla agus cáilíochtúla agus léireofar iontu treochtaí.
 Leagtar
 síos freisin sa togra na rialacha a bhaineann le hiniúchadh Pharlaimint na
 hEorpa agus na bparlaimintí náisiúnta ar ghníomhaíochtaí Europol, i.e. ar chur
 chun feidhme chlár oibre Europol agus ar chur i ngníomh an bhuiséid faoi
 dheoidh.
 Beidh
 Bord Bainistíochta Europol freagrach as maoirseacht a dhéanamh ar bhainistíocht
 éifeachtúil na Gníomhaireachta maidir le cúrsaí riaracháin, oibriúcháin agus
 buiséid.
 2.2. Córas bainistíochta agus
 rialaithe
 2.2.1. Na rioscaí a aithníodh
 Sa
 lá atá inniu ann, bíonn gníomhaíochtaí coirpeach níos casta, níos ilghnéithí
 agus níos idirnáisiúnta ná riamh. Tá mórlíonraí coiriúla agus
 sceimhlitheoireachta ina mbagairt shuntasach ar shlándáil inmheánach an AE agus
 a chuid saoránach. Le himeacht ama, is mó atá gníomhaíochtaí coiriúla ag teacht
 chun a bheith bainteach le tráchtearraí iomadúla, le líon mór coirpeach agus le
 gníomh trasteorann. Ní féidir le fórsaí náisiúnta um fhorfheidhmiú an dlí a
 bheith ag obair ina n-aonar a thuilleadh; ní mór dóibh dul i gcomhar lena
 chéile agus le Europol, atá ceaptha mar mhol faisnéise coiriúla an AE. Is gá
 foireann Europol a threisiú chun na cúraimí agus ceanglais nua a leagtar síos
 sa rialachán nua a chomhlíonadh. Tá leas iomlán arna bhaint as deiseanna ath-imlonnaithe
 don fhoireann atá ann cheana. De dheasca nár soláthraíodh na poist nua arna
 n-iarraidh beidh dlí an Aontais is infheidhme á sárú go buan agus beidh
 leibhéal slándála inmheánaí san AE á lagú.
 2.2.2. Modhanna rialaithe atá
 beartaithe
 Beidh
 Europol faoi réir an rialaithe seo a leanas: rialú buiséid, iniúchadh
 inmheánach, tuarascálacha bliantúla ón gCúirt Iniúchóirí, urscaoileadh
 bliantúil do chur i ngníomh bhuiséad an Chomhphobail agus na himscrúduithe a
 d’fhéadfadh a bheith arna ndéanamh ag OLAF lena áirithiú, go háirithe, go
 mbainfear an úsáid chuí as na hacmhainní a leithroinntear ar na
 gníomhaireachtaí. Beidh gníomhaíochtaí Europol faoi réir mhaoirseacht an
 Ombudsman freisin i gcomhréir le hAirteagal 228 den Chonradh. De bharr an
 rialaithe riaracháin seo cosnófar nósanna imeachta chun a áirithiú go
 bhféachfar do leas na bpáirtithe leasmhara.
 2.3. Bearta chun calaois agus
 neamhrialtachtaí a chosc
 Sonraigh bearta
 coisctheacha agus cosanta atá ann cheana nó atá beartaithe.
 D’fhonn
 calaois, éilliú agus gníomhaíochtaí neamhdhleathacha eile a chomhrac, beidh
 feidhm gan srian ag forálacha Rialacháin (CE) Uimh. 1073/1999 ar an
 nGníomhaireacht, mar atá mar choinníoll in Airteagal 21 den Rialachán.
 3. TIONCHAR AIRGEADAIS AN
 TOGRA/TIONSCNAIMH
 3.1. Ceannteidil an chreata
 airgeadais ilbhliantúil agus na línte buiséid ar a n-imrítear tionchar
 · Línte buiséid atá ann cheana
 In ord cheannteidil agus línte buiséid an
 chreata airgeadais ilbhliantúil.
 Ceannteideal an chreata airgeadais ilbhliantúil || Líne buiséid || Cineál caiteachais || Ranníocaíocht
 Líon [Ceannteideal.....................................] || LD/LN ([51]) || ó thíortha CSTE[52] || ó thíortha is iarrthóirí[53] || ó thríú tíortha || de réir bhrí Airteagal 18(1)(aa) den Rialachán Airgeadais
 || [XX.YY.YY.YY] || LD/LN || TÁ/NÍL || TÁ/NÍL || TÁ/NÍL || TÁ/NÍL
 · Línte nua buiséid arna n-iarraidh([54])
 In ord cheannteidil agus línte buiséid an chreata
 airgeadais ilbhliantúil.
 Ceannteideal an chreata airgeadais ilbhliantúil || Líne buiséid || Cineál caiteachais || Ranníocaíocht
 Líon [Ceannteideal.....................................] || LD/LN || ó thíortha CSTE || ó thíortha is iarrthóirí || ó thríú tíortha || de réir bhrí Airteagal 18(1)(aa) den Rialachán Airgeadais
 3 || 18.02YYYY: Europol || LD || NÍL || NÍL || NÍL || NÍL
 3.2. An tionchar a mheastar a
 bheidh ag an togra/tionscnamh ar chaiteachas
 3.2.1. Achoimre ar an tionchar a
 mheastar a bheidh ag an togra/tionscnamh ar chaiteachas
 EUR milliúin (go dtí an tríú deachúil)
 Ceannteideal an chreata airgeadais ilbhliantúil: || 3 || Slándáil agus saoránacht
 Europol || || || Bliain 2015[55] || Bliain 2016 || Bliain 2017 || Bliain 2018 || Bliain 2019 || Bliain 2020 || IOMLÁN
 Teideal 1 || Gealltanais || (1) || || || || || || ||
 Íocaíochtaí || (2) || || || || || || ||
 Teideal 2 || Gealltanais || (1a) || || || || || || ||
 Íocaíochtaí || (2a) || || || || || || ||
 Teideal 3 || Gealltanais || (3a) || || || || || || ||
 || Íocaíochtaí || (3b) || || || || || || ||
 IOMLÁN na leithreasuithe do EUROPOL[56][57] || Gealltanais || =1+1a +3a || 99.675 || 100. 667 || 102.657 || 104.689 || 108.874 || 111.200 || 623.322
 Íocaíochtaí || =2+2a +3b || 99.675 || 100.667 || 102.657 || 104.689 || 108.874 || 111.200 || 623.322
 Ceannteideal an chreata airgeadais ilbhliantúil: || 5 || ‘Caiteachas riaracháin
 EUR milliúin (go dtí an tríú deachúil)
 || || || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || IOMLÁN
 AS: Gnóthaí Baile ||
  Acmhainní daonna || 0.615 || 0.615 || 0.615 || 0.615 || 0.615 || 0.615 || 3.690
  Caiteachas riaracháin eile || 0.038 || 0.288 || 0.288 || 0.038 || 0.288 || 0.288 || 1.228
 IOMLÁN DON A.S. GNÓTHAÍ BAILE || Leithreasuithe || 0.653 || 0.903 || 0.903 || 0.653 || 0.903 || 0.903 || 4.918
 IOMLÁN na leithreasuithe faoi CHEANNTEIDEAL 5 den chreat airgeadais ilbhliantúil || (Iomlán gealltanas = Iomlán íocaíochtaí) || 0.653 || 0.903 || 0.903 || 0.653 || 0.903 || 0.903 || 4.918
 EUR milliúin (go dtí an tríú deachúil)
 || || || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || IOMLÁN
 IOMLÁN na leithreasuithe faoi CHEANNTEIDIL 1 go 5 den chreat airgeadais ilbhliantúil || Gealltanais || 100.328 || 101.570 || 103.560 || 105.342 || 107.663 || 109.777 || 628.240
 Íocaíochtaí || 100.328 || 101.570 || 103.560 || 105.342 || 107.663 || 109.777 || 628.240
 Tionchar ar chaiteachas an Mhaoirseora Eorpaigh ar Chosaint Sonraí || ||
 EUR milliún (go trí hionad deachúlach)
 || || || Bliain 2015 || Bliain 2015 || Bliain 2017 || Bliain 2018 || Bliain 2019 || Bliain 2020 || IOMLÁN
  Acmhainní Daonna || 0.111 || 0.111 || 0.111 || 0.111 || 0.111 || 0.111 || 0.666
  Caiteachas riaracháin eile || 0.139 || 0.142 || 0.145 || 0.148 || 0.150 || 0.153 || 0.877
 IOMLÁN AN EDPS || (Iomlán na ngealltanas=Iomlán na n-íocaíochtaí) || 0.250 || 0.253 || 0.256 || 0.259 || 0.261 || 0.264 || 1.543
 3.2.2. An tionchar a mheastar a
 bheidh ar leithreasuithe na Gníomhaireachta
 –
 ̈ Ní éilíonn an togra/tionscnamh go n-úsáidfear leithreasuithe faoi
 chomhair oibríochtaí
 –
 þ Éilíonn an togra/tionscnamh go n-úsáidfear leithreasuithe faoi
 chomhair oibríochtaí, mar a thuairiscítear thíos:
 Leithreasuithe faoi chomhair gealltanas in EUR
 milliúin (go dtí an tríú deachúil)
 Sonraigh cuspóirí agus aschuir ò || || || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || IOMLÁN
 Cineál[58] || Meánchostas || Líon || Costas || Líon || Costas || Líon || Costas || Líon || Costas || Líon || Costas || Líon || Costas || Líon iomlán || Costas iomlán ||
 CUSPÓIR SONRACH UIMH. 1[59] D’fhonn feidhmiú mar phríomhionad tacaíochta d’oibríochtaí forfheidhmithe an dlí agus le haghaidh saineolais i bhforfheidhmiú an dlí || || || || || || || || || || || || || || ||
 - Aschur || Tacaíocht d’imscrúduithe trasteorann trí fhaisnéis agus thuairiscí ar anailísí oibríochta a thabhairt; comhordú comhoibríochtaí || 0.009 || 3800 || 31.244 || 3509 || 31.582 || 3560 || 32.041 || 3660 || 32.400 || 3660 || 32.941 || 3745 || 33.704 || 21874 || 193.912 ||
 - Aschur || Cláir le haghaidh réimsí speisialaithe a sholáthar, táirgí eolais agus teicnící ceannródaíochta a roinnt chun coireacht a chomhrac || 0.163 || 50 || 7.811 || 48 || 7.895 || 49 || 8.010 || 50 || 8.100 || 51 || 8.235 || 52 || 8.426 || 300 || 48.477 ||
 Fo-iomlán do chuspóir sonrach Uimh. 1 || || 39.055 || || 39.477 || || 40.051 || || 40.501 || || 41.177 || || 42.131 || || 242.390 ||
 CUSPÓIR SONRACH UIMH. 2 D’fhonn feidhmiú mar mhol faisnéise coiriúla an AE || ||
 - Aschur || Measúnachtaí straitéiseacha ar bhagairt na coireachta tromchúisí agus na sceimhlitheoireachta a sholáthar || 0.298 || 45 || 12.888 || 44 || 13.027 || 44 || 13.217 || 45 || 13.365 || 47 || 13.588 || 47 || 13.903 || 271 || 79.988 ||
 - Aschur || Uirlisí agus cainéil chumarsáide a sholáthar do Bhallstáit le haghaidh roinnt faisnéise a bheidh éifeachtúil agus slán 33% || 0.672 || 20 || 12.888 || 19 || 13.027 || 20 || 13.217 || 20 || 13.365 || 20 || 13.588 || 21 || 13.903 || 120 || 79.988 ||
 - Aschur || Cumas feabhsaithe anailíse trí chórais anailíse agus speisialú na foirne a fheabhsú || 0.554 || 25 || 13.279 || 24 || 13.423 || 25 || 13.617 || 25 || 13.771 || 25 || 14.001 || 26 || 14.325 || 150 || 82.416 ||
 Fo-iomlán do chuspóir sonrach Uimh. 2 || || 39.055 || || 39.477 || || 40.051 || || 40.501 || || 41.177 || || 42.131 || || 242.390 ||
 CUSPÓIR SONRACH UIMH. 3 D’fhonn cur chun feidhme bheartas an AE ar oiliúint oifigeach um fhorfheidhmiú an dlí a chomhordú agus d’fhonn oiliúint agus malartuithe ábhartha ag leibhéal an AE a thabhairt. || ||
 - Aschur || Táirgí a fhreagróidh do riachtanais agus táirgí um chomhordú agus dhearbhú cáilíochta || 0.222 || 6 || 1.301 || 6 || 1.301 || 6 || 1.301 || 6 || 1.301 || 6 || 1.301 || 6 || 1.301 || 36 || 7.807 ||
 - Aschur || Modúil oiliúna agus ríomhfhoghlama comhchuraclaim || 0.108 || 18 || 1.899 || 18 || 1.899 || 18 || 1.899 || 18 || 1.899 || 18 || 1.899 || 18 || 1.899 || 108 || 11.393 ||
 - Aschur || Ní sheachadfar cúrsaí || 0.038 || 135 || 5.121 || 135 || 5.121 || 135 || 5.121 || 135 || 5.121 || 135 || 5.121 || 135 || 5.121 || 810 || 30.728 ||
 - Aschur || Ní eagrófar malartuithe || 0.003 || 415 || 1.245 || 145 || 0.434 || 196 || 0.587 || 248 || 0.743 || 300 || 0.901 || 354 || 1.063 || 1658 || 4.971 ||
 Fo-iomlán do chuspóir sonrach Uimh. 3 || || 9.566 || || 8.755 || || 8.908 || || 9.064 || || 9.222 || || 9.384 || || 54.899 ||
 CUSPÓIR SONRACH UIMH. 4 D’fhonn cumas an AE dul i ngleic le cibearchoireacht a neartú ionas go seachnófar dochar do shaoránaigh an AE agus do ghnólachtaí mar aon le caillteanais i ngeilleagar an AE || ||
 - Aschur || Tacaíocht le himscrúduithe de chuid na mBallstát ar oibríochtaí líonraí cibearchoireachta a dhíchur || 1.237 || 2 || 4.500 || 2 || 4.860 || 2 || 5.117 || 2 || 5.484 || 3 || 5.695 || 3 || 5.711 || 14 || 31.367 ||
 - Aschur || Malartú faisnéise idir gach páirtí leasmhar agus comhcheangal sonraí || 0.516 || 4 || 3.750 || 4 || 4.049 || 5 || 4.265 || 5 || 4.570 || 5 || 4.745 || 5 || 4.759 || 28 || 26.138 ||
 - Aschur || Measúnachtaí straitéiseacha ar fud an AE a sholáthar, uirlisí fóiréinseacha agus oiliúint PPP a fhorbairt || 0.344 || 6 || 3.750 || 6 || 4.049 || 7 || 4.265 || 7 || 4.570 || 8 || 4.745 || 8 || 4.759 || 42 || 26.138 ||
 Fo-iomlán do chuspóir sonrach Uimh. 4 || || 12.000 || || 12.958 || || 13.647 || || 14.624 || || 15.185 || || 15.229 || || 83.643 ||
 COSTAS IOMLÁN || || 99.675 || || 100.667 || || 102.657 || || 104.689 || || 106.76 || || 108.874 || || 623.322 ||
 3.2.3. An tionchar a mheastar a
 bheidh ar acmhainní daonna an [chomhlachta]
 3.2.3.1. Achoimre
 –
 ̈ Ní éilíonn an togra/tionscnamh go n-úsáidfear leithreasuithe de
 chineál riaracháin
 –
 þ Éilíonn an togra/tionscnamh go n-úsáidfear leithreasuithe de chineál
 riaracháin, mar a thuairiscítear thíos:
 –
 Toimhde: tarlaíonn athruithe foirne i lár na
 bliana.
 –
 Tógann na figiúir seo san áireamh coigiltis ag
 eascairt ó chumasc CEPOL go Europol, ar cóimhéid le 14 phost sealadach
 gníomhaire, atá comhionann le €10.1m, thar an tréimhse 2015-2020.
 Líon foirne
 || Bliain 2015[60] || Bliain 2016 || Bliain 2017 || Bliain 2018 || Bliain 2019 || Bliain 2020
 Oifigigh (Gráid AD) || || || || || ||
 Oifigigh (Gráid AST) || || || || || ||
 Gníomhairí conartha || 106 || 106 || 106 || 106 || 106 || 106
 Gníomhairí sealadacha || 502 || 497 || 492 || 492 || 496 || 500
 Saineolaithe Náisiúnta ar Iasacht || 45.5 || 45.5 || 45.5 || 45.5 || 45.5 || 45.5
 IOMLÁN || 653.5 || 648.5 || 643.5 || 643.5 || 647.5 || 651.5
 EUR milliúin (go dtí an tríú deachúil)
 || Bliain 2015[61] || Bliain 2016 || Bliain 2017 || Bliain 2018 || Bliain 2019 || Bliain 2020 || IOMLÁN
 Oifigigh (Gráid AD) || || || || || || ||
 Oifigigh (Gráid AST) || || || || || || ||
 Gníomhairí ar conradh || 7.420 || 7.420 || 7.420 || 7.420 || 7.420 || 7.420 || 44.520
 Gníomhairí sealadacha || 65.107 || 65.435 || 64.780 || 64.452 || 64.714 || 65.238 || 389.726
 Saineolaithe Náisiúnta ar Iasacht || 3.549 || 3.549 || 3.549 || 3.549 || 3.549 || 3.549 || 21.294
 IOMLÁN || 76.076 || 76.404 || 75.749 || 75.421 || 75.683 || 76.207 || 455.540
 3.2.3.2. Riachtanais acmhainní daonna
 réamh-mheasta don mháthair-Ard-Stiúrthóireacht
 –
 ̈ Ní éilíonn an togra/tionscnamh go n-úsáidfear acmhainní daonna.
 –
 þ Éilíonn an togra/tionscnamh go n-úsáidfear acmhainní daonna mar a
 thuairiscítear thíos:
 Sloinnfear an meastachán in aonaid coibhéise
 lánaimseartha (nó go dtí an 1ú deachúil ar a mhéad)
 || || Bliain 2015 || Bliain 2016 || Bliain 2017 || Bliain2018 || Bliain 2019 || Bliain 2020
  Poist an phlean bunaíochta (oifigigh agus foireann shealadach) ||
 || 18 01 01 01 (Ceanncheathrú agus Oifigí Ionadaíocht an Choimisiúin) || 3.5 || 3.5 || 3.5 || 3.5 || 3.5 || 3.5
 || 18 01 01 02 (Toscaireachtaí) || || || || || ||
 || XX 01 05 01 (Taighde indíreach) || || || || || ||
 || 10 01 05 01 (Taighde díreach) || || || || || ||
 ||  Foireann sheachtrach (i gCoibhéis Lánaimseartha: FTE)[62]
 || 18 01 02 01 (CA. SNE. INT ón ‘imchlúdach domhanda’) || 2 || 2 || 2 || 2 || 2 || 2
 || XX 01 02 02 (CA. LA. SNE. INT agus JED sna toscaireachtaí) || || || || || ||
 || XX 01 04 yy[63] || - sa Cheanncheathrú[64] || || || || || ||
 || - i dtoscaireachtaí || || || || || ||
 || XX 01 05 02 (CA. SNE. INT – Taighde indíreach) || || || || || ||
 || 10 01 05 02 (CA. SNE. INT- Taighde díreach) || || || || || ||
 || Línte buiséid eile (sonraigh) || || || || || ||
 || IOMLÁN || 5.5 || 5.5 || 5.5 || 5.5 || 5.5 || 5.5
 Is é XX an réimse beartais nó an
 teideal buiséida mbaineann sé leis.
 Comhlíonfar na
 riachtanais acmhainní daonna trí fhoireann ón Ard-Stiúrthóireacht a bhfuil
 bainistíocht an bhirt faoina cúram cheana agus/nó atá ath-imlonnaithe nó a
 dhéanfar a athlonnú. Ní thiocfaidh méadú ar líon na mball foirne san AS
 bhainistíochta le haghaidh na gcuspóirí sin mar thoradh ar bhainistíocht an
 ghnímh.
 Cur síos ar na
 cúraimí le comhlíonadh:
 taobh istigh den
 Ard-Stiúrthóireacht, mar aon, más gá, le haon leithdháileadh breise a
 d'fhéadfaí a thabhairt don Ard-Stiúrthóireacht atá i mbun bainistíochta faoi
 chuimsiú an nós imeachta maidir le leithdháileadh bliantúil i bhfianaise na
 srianta buiséadacha.
 Cur síos ar na
 cúraimí a bheidh le déanamh:
 Oifigigh agus foireann shealadach || Ionadaíocht a dhéanamh don Choimisiún i mBord Bainistíochta na Gníomhaireachta. Tuairim an Choimisiúin ar an gclár oibre bliantúil a tharraingt suas agus faireachán a dhéanamh ar a chur chun feidhme. Faireachán a dhéanamh ar chur chun feidhme an bhuiséid.. Cuirtear de chúram ar oifigeach amháin faireachán a dhéanamh ar chur chun feidhme agus cúnamh a thabhairt i bhforbairt gníomhaíochtaí oiliúna. Cuirtear de chúram ar oifigeach amháin maoirseacht a dhéanamh ar obair an EC3 d’fhonn a áirithiú, go háirithe, go mbainfidh sé a chuspóirí amach. Áirítear leis seo ionadaíocht a dhéanamh don Choimisiún ar Bhord Cláir EC3. Déanfaidh an t-oifigeach idirphlé freisin idir an EC3 agus an Coimisiún maidir le hobair bheartais a bhaineann le leas an EC3.
 Foireann sheachtrach || Cabhróidh dhá SNI leis na hoifigigh agus na baill foirne sealadacha sna cúraimí seo a leanas agus cabhróidh siad leis an nGníomhaireachta lena cuid gníomhaíochtaí a fhorbairt de réir bheartais an AE, lena n-áirítear trí pháirt a ghlacadh i gcruinnithe saineolaithe.
 Ba chóir tuairisc ar ríomh an chostais don
 choibhéis lánaimseartha a bheith i mír 3 san Iarscríbhinn.
 3.2.3.3. Riachtanais mheasta acmhainní
 daonna don EDPS
 – ̈ Ní gá acmhainní
 daonna a úsáid don togra/tionscnamh.
 –
 þ Is gá acmhainní daonna a úsáid don togra/tionscnamh mar a
 thuairiscítear thíos:
 Meastachán le
 léiriú i méideanna iomlána (nó ag dhá hionad deachúil ar a mhó)
 || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020
  Poist phlean bunaithe (oifigigh agus baill foirne sealadacha) ||
 XX 01 01 01 (Ceanncheathrú agus Oifigí Ionadaíochta an Choimisiúin) || 0.65 || 0.65 || 0.65 || 0.65 || 0.65 || 0.65
 XX 01 01 02 (Toscaireachtaí) || || || || || ||
 XX 01 05 01 (Taighde neamhdhíreach) || || || || || ||
 10 01 05 01 (Taighde dhíreach) || || || || || ||
  Baill foirne seachtracha (i gCoibhéis Lánaimseartha:FTE)[65]
 XX 01 02 01 (CA. SNE. INT ón imchlúdach domhanda’) || 0.35 || 0.35 || 0.35 || 0.35 || 0.35 || 0.35
 XX 01 02 02 (CA. LA. SNE. INT agus JED sna toscaireachtaí) || || || || || ||
 XX 01 04 yy[66] || - i gCeanncheathrú[67] || || || || || ||
 - i dtoscaireachtaí || || || || || || ||
 XX 01 05 02 (GC. SNI. INT –Taighde neamhdhíreach) || || || || || ||
 10 01 05 02 (GC. SNI. INT- Taighde dhíreach) || || || || || ||
 Línte buiséid eile (sonraigh) || || || || || ||
 IOMLÁN || 1 || 1 || 1 || 1 || 1 || 1
 3.2.3.4. Riachtanais mheasta maidir le
 caiteachas riaracháin eile don EDPS
 Caiteachas Riaracháin || Bliain || Bliain || Bliain || Bliain || Bliain || Bliain || IOMLÁN ||
 2015 || 2016 || 2017 || 2018 || 2019 || 2020 ||
 Cruinnithe || 0,082 || 0,084 || 0,085 || 0,087 || 0,089 || 0,091 || 0,517 ||
 Misin || 0,007 || 0,007 || 0,007 || 0,007 || 0,008 || 0,008 || 0,044 ||
 Foilseacháin/Aistriúcháin || 0,050 || 0,051 || 0,052 || 0,053 || 0,054 || 0,055 || 0,315 ||
 IOMLÁN || (Iomlán na gceangaltas= Iomlán na n-íocaíochtaí) || 0,139 || 0,142 || 0,145 || 0,148 || 0,150 || 0,153 || 0,877 ||
 3.2.4. Comhoiriúnacht don chreat
 airgeadais ilbhliantúil reatha
 –
 þTá an togra/tionscnamh comhoiriúnach don chreat airgeadais ilbhliantúil
 reatha.
 –
 ̈ Beidh athchlárú an cheannteidil ábhartha sa chreat airgeadais
 ilbhliantúil ag gabháil leis an togra/tionscnamh seo.
 Mínigh an cineál athchláraithe a bhfuil gá leis, agus
 sonraigh na línte buiséid lena mbaineann agus na méideanna comhfhreagracha.
 –
 ̈ Éilíonn an togra/tionscnamh go gcuirfear an ionstraim sholúbthachta i
 bhfeidhm nó go ndéanfar athbhreithniú ar an gcreat airgeadais ilbhliantúil[68].
 Mínigh an méid a bhfuil gá leis, agus sonraigh na
 ceannteidil agus na línte buiséid lena mbaineann agus na méideanna
 comhfhreagracha.
 3.2.5. Ranníocaíochtaí ó thríú
 páirtithe
 –
 þ Ní dhéantar foráil sa togra/tionscnamh maidir le cómhaoiniú le tríú
 páirtithe.
 –
 ̈ Déantar foráil sa togra/tionscnamh maidir le cómhaoiniú atá
 réamh-mheasta thíos:
 Leithreasuithe in EUR milliúin (go dtí an tríú
 deachúil)
 || Bliain N || Bliain N+1 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáint (féach pointe 1.6) || Iomlán
 Sonraigh an comhlacht cómhaoinithe || || || || || || || ||
 IOMLÁN na leithreasuithe cómhaoinithe || || || || || || || ||
 3.3. An tionchar a mheastar a
 bheidh ar ioncam
 –
 þ Ní bheidh tionchar airgeadais ar bith ag an togra/tionscnamh ar
 ioncam.
 –
 ̈ Beidh an tionchar airgeadais seo a leanas ag an togra/tionscnamh:
 –
 ̈ ar acmhainní dílse
 –
 ̈ ar ioncam ilghnéitheach
 EUR milliúin (go dtí an tríú deachúil)
 Líne buiséid ioncaim: || Leithreasuithe atá ar fáil don bhliain airgeadais reatha || Tionchar an togra/tionscnaimh[69]
 Bliain N || Bliain N+1 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáint (féach pointe 1.6)
 Airteagal ............. || || || || || || || ||
 I gcás ioncaim
 ilghnéithigh atá ‘sannta’, sonraigh na línte buiséid a n-imrítear tionchar
 orthu.
 [...]
 Sonraigh an modh chun an
 tionchar ar ioncam a ríomh.
 [...]
 Aguisíní leis an Ráiteas Airgeadais
 Reachtach
 Aguisín 1: Riachtanais fhoirne EC3 2013 -
 2019
 Foireann - 2013
 Déanfaidh Europol 5
 phost lúide 7 bhfolúntas a athleithdháileadh chuig an ECS. Earcófar
 na folúntais seo san ord seo a leanas:
 –
 1 Anailíseoir, AD6, tar éis earcaíocht ghinearálta
 Anailíseoir Europol
 –
 3 Saineolaithe AD6 Cyborg – Twins - Terminal
 –
 2 Saineolaithe AD6 Comhleá
 –
 1 Saineolaí Sinsearach AD7 Fóiréinseach
 D’fhéadfadh go
 bhfaigheadh an t-ionad SNI breise (fós á gcaibidil)
 2013 || Straitéis agus cosc || For-rochtain agus cumarsáid || T&F, Foiréinseach agus oiliúint || Comhleá sonraí || Oibríocht || Bainistíocht || IOMLÁN
 Bonnlíne 2012 GS || 4 || 1 || 1 || 1 || 17 || 1 || 25
 Bonnlíne 2012 SNInna || || 1 || || || 5 || || 6
 athleithdháileadh GS || || || +1 || || || +3 || +4
 athleithdháileadh SNI || || || +1 || || || || +1
 athleithdháileadh folúntas || || || +1 || +2 || +4 || || +7
 SNInna nua || || +1 || || || || || +1
 IOMLÁN GS 2013 || 4 || 1 || 3 || 3 || 21 || 4 || 36
 IOMLÁN SNI 2013 || || 2 || 1 || || 5 || || 8
 Baill foirne - 2014
 Toisc nach
 bhféadfaimis clúdach do riachtanas gnó an EC3 i 2013, is é an t-iarratas do
 ghníomhairí sealadacha i 2014 ná 17 bpost. Féach aguisín 2 le haghaidh
 bonn cirt shonraigh. Seo a leanas ranganna na 17 bpoist:
 –
 11 AD (Riarthóir) 5:
 Comhleá - 1, Oibríochtaí – 7, For-rochtain/Cumarsáid – 2, Oiliúint - 1
 –
 3 AD6: Fóiréinseach - 3
 –
 2 AD7: Bainistíocht –
 1, Straitéis – 1
 –
 1 AD12: Bainistíocht -
 1
 2014 || Straitéis agus cosc || For-rochtain agus cumarsáid || T&F, Fóiréinseach agus oiliúint || Comhleá sonraí || Oibríocht || Bainistíocht || IOMLÁN
 GSanna Bonnlíne || 4 || 1 || 3 || 3 || 21 || 4 || 36
 SNInna Bonnlíne || || 2 || 1 || || 5 || || 8
 GSanna Breise || +1 || +2 || +4 || +1 || +7 || +2 || +17
 SNInna Breise || || || || || || ||
 IOMLÁN NA GSANNA || 5 || 3 || 7 || 4 || 28 || 6 || 53
 IOMLÁN || || 2 || 1 || || 5 || || 8
 Foireann - 2015
 Is é an t-iarratas le haghaidh ball foirne i 2015 ná 21 phost.
 Is féidir an bonn cirt sonrach a fháil in aguisín 2.
 Seo a leanas ranganna na 21 phoist:
 –
 19 AD5: Oibríochtaí – 10, For-rochtain/Cumarsáid –
 1, Taighde – 1, Comhleá - 7
 –
 1 AD6: Straitéis – 1
 –
 1 AD7: Fóiréinseach – 1
 2015 || Straitéis agus cosc || For-rochtain agus cumarsáid || T&F, Fóiréinseach agus oiliúint || Comhleá sonraí || Oibríochtaí || Bainistíocht || IOMLÁN
 GS Bonnlíne || 5 || 3 || 7 || 4 || 28 || 6 || 53
 SNInna Bonnlíne || || 2 || 1 || || 5 || || 8
 GSanna Breise || +1 || +1 || +2 || +7 || +10 || || +21
 SNInna Breise || || || || || || ||
 IOMLÁN GS || 6 || 4 || 9 || 11 || 38 || 6 || 74
 IOMLÁN SNI || || 2 || 1 || || 5 || || 8
 Foireann - 2016
 Is é an t-iarratas
 foirne le haghaidh 2016 ná 4 phost. Is féidir an bonn cirt sonrach a
 fháil in aguisín 2.
 Seo a leanas
 ranganna na 4 phoist:
 –
 4 AD5: Oibríochtaí – 2, Fóiréinseach – 1, Straitéis
 – 1
 2016 || Straitéis agus cosc || For-rochtain agus cumarsáid || T&F, Fóiréinseach agus oiliúint || Comhleá sonraí || Oibríochtaí || Bainistíocht || IOMLÁN
 GS Bonnlíne || 6 || 4 || 9 || 11 || 38 || 6 || 74
 SNInna Bonnlíne || || 2 || 1 || || 5 || || 8
 GS Breise || +1 || || +1 || || +2 || || +4
 SNInna Breise || || || || || || ||
 IOMLÁN GSanna || 7 || 4 || 10 || 11 || 40 || 6 || 78
 IOMLÁN SNInna || || 2 || 1 || || 5 || || 8
 Foireann - 2017
 Is é an t-iarratas
 foirne le haghaidh 2017 ná 4 phost. Is féidir an bonn cirt sonrach a
 fháil in aguisín 2.
 Seo a leanas
 ranganna na 4 phoist:
 –
 4 AD5: Oibríochtaí – 3, For-rochtain - 1
 2017 || Straitéis agus cosc || For-rochtain agus cumarsáid || T&F, Fóiréinseach agus oiliúint || Comhleá sonraí || Oibríochtaí || Bainistíocht || IOMLÁN
 GS Bonnlíne || 7 || 4 || 10 || 11 || 40 || 6 || 78
 SNInna Bonnlíne || || 2 || 1 || || 5 || || 8
 GS Breise || || +1 || || || +3 || || +4
 SNInna Breise || || || || || || ||
 IOMLÁN GSanna || 7 || 5 || 10 || 11 || 43 || 6 || 82
 IOMLÁN SNInna || || 2 || 1 || || 5 || || 8
 Foireann - 2018
 Is é an t-iarratas
 foirne i 2017 ná 4 phost. Is féidir an bonn cirt sonrach a fháil in
 aguisín 2.
 Seo a leanas ranganna
 na 4 phoist:
 –
 3 AD5: Oibríochtaí – 3
 –
 1 AD6: Fóiréinseach - 1
 2018 || Straitéis agus cosc || For-rochtain agus cumarsáid || T&F, Fóiréinseach agus oiliúint || Comhleá sonraí || Oibríochtaí || Bainistíocht || IOMLÁN
 IOMLÁN GSanna || 7 || 5 || 10 || 11 || 43 || 6 || 82
 IIOMLÁN SNInna || || 2 || 1 || || 5 || || 8
 GSanna Breise || || || +1 || || +3 || || +4
 SNInna Breise || || || || || || ||
 IOMLÁN GSanna || 7 || 5 || 11 || 11 || 46 || 6 || 86
 IOMLÁN SNInna || || 2 || 1 || || 5 || || 8
 Foireann - 2019
 Is é an t-iarratas
 le haghaidh ball foirne i 2017 ná 4 phost. Is féidir an bonn cirt
 sonrach a fháil in aguisín 2.
 Seo a leanas
 ranganna na 4 phoist:
 –
 4 AD5: Oibríochtaí – 2, Comhleá – 1, Oiliúint - 1
 2019 || Straitéis agus cosc || For-rochtain agus cumarsáid || T&F, Fóiréinseach agus oiliúint || Comhleá sonraí || Oibríochtaí || Bainistíocht || IOMLÁN
 IOMLÁN GSanna || 7 || 5 || 11 || 11 || 46 || 6 || 86
 IOMLÁN SNInna || || 2 || 1 || || 5 || || 8
 GS Breise || || || +1 || +1 || +2 || || +4
 SNInna Breise || || || || || || ||
 IOMLÁN GSanna || 7 || 5 || 12 || 12 || 48 || 6 || 90
 IOMLÁN SNInna || || 2 || 1 || || 5 || || 8
 Aguisín
 2: Bonn cirt sonrach le riachtanais fhoirne EC3
 Réimsí oibriúcháin EC3
 1. COMHLEÁ SONRAÍ
 Sainmhíniú
 Is é atá i gComhleá Sonraí ná cumas nua laistigh de Europol a
 theastaíonn mar thoradh ar chur chun feidhme an EC3. Aithnítear ag anailís an
 Choimisiúin agus RAND é mar bheith ríthábhachtach le haghaidh rath an
 EC3.
 Ina Chumarsáid don Chomhairle agus do Pharlaimint na hEorpa, shonraigh
 an Coimisiún:
 “Le feidhm chomhleá sonraí áiritheofaí go mbaileofaí faisnéis faoi
 chibearchoireacht ón réimse is leithne d’fhoinsí poiblí, príobháideacha agus
 oscailte, chun na sonraí atá ar fáil do na póilíní a shaibhriú” agus tugann an Chomhairle faoi deara ina cuid Conclúidí gur cheart go
 mbeadh sé mar “an bpointe lárnach sa troid i gcoinne na cibearchoireachta
 san Aontas, ag cur le freagraí níos tapa i gcás cibear-ionsaithe”.
 Seirbhísí
 Is féidir an tsraith seirbhísí arna cur ar fáil ag Comhleá Sonraí a
 bhraisliú mar seo a leanas. Le haghaidh gach ceann díobh sonraítear an bhfuil
 sí mar chúram nua le haghaidh Europol nó an é feabhas ar chúram reatha atá i
 gceist:
 1. CÚRAM NUA – Na bearnaí
 reatha a líonadh san fhaisnéis atá ar fáil ó na pobail atá freagrach as
 cibearshlándáil agus as dul i ngleic le cibearchoireacht. Ceann amháin de na
 gníomhartha a bheidh i gceist ná feabhas a chur ar na ceanglais chun ciontaí
 cibearchoireachta a thuairisciú d’údaráis náisiúnta um fhorfheidhmiú an dlí;
 2. CÚRAM NUA – Maoirseacht
 a chur ar fáil do Bhallstáit ar chásanna agus imscrúduithe tábhachtacha san AE,
 chun comhordú coisctheach nó imscrúdaitheach a chumasú agus chun an toradh a
 uasmhéadú agus infheistíocht acmhainní a íoslaghdú;
 3. CÚRAM NUA – An
 timpeallacht a scrúdú go réamhghníomhach, agus bagairtí nua á n-aithint de réir
 mar a thagann siad chun cinn, páirtithe leasmhara a chur ar a n-eolas dá réir;
 4. CÚRAM NUA – Deasc
 Chabhrach 24/7 ar Chibearchoireacht a chur ar fáil d’aonaid BS um fhorfheidhmiú
 an dlí;
 5. CÚRAM NUA – Comhordú a
 dhéanamh ar ghníomhaíochtaí EUROPOL-CERT chun feabhas a chur ar mhalairt
 faisnéise laistigh de phobal CERT;
 Acmhainní
 Níl próifíl an-sonrach intí ag Europol chun feidhm chomhleá sonraí a
 chomhlíonadh. Sin an fáth nach mór tosaíocht a thabhairt don chuid sin den EC3
 i 2014 agus 2015. I 2013, agus go dtí leithdháileadh
 iomlán ball foirne, tugtar isteach modhanna sealadacha chun seirbhís
 an-bhunúsach um chomhleá sonraí a chruthú. Ní bheidh sé sin mar réiteach
 fadtéarmach agus mar an tseirbhís is fearr a bhfuil súil ag an gCoimisiún, an
 gComhairle agus BS agus páirtithe leasmhara go gcuirfidh an EC3 ar fáil í.
 2014 (+ 1 AD5) = 4 GS
 I 2014, díreoidh baill foirne um chomhleá sonraí ar chúraimí 1, 4 agus
 5 thuas. Tosófar Cúram 2 3 agus 2013 ach táthar ag feitheamh le 2015 go mbeidh
 siad á gcomhlíonadh de réir na hacmhainne iomláine.
 2015 (+ 7 AD5) = 11 GS
 Is é líon na mball foirne a iarradh le haghaidh 2015 ná an t-íosmhéid
 is gá chun an tseirbhís ríthábhachtach seo a thabhairt go leibhéal inghlactha.
 Tógfaidh na baill foirne breise arna n-iarraidh i 2015 Comhleá Sonraí go luas
 cúrsála. Cabhróidh sé le híoscheanglais arna gcur in iúl ag an gCoimisiún agus
 an gComhairle a chomhlíonadh. Toisc gur cheart go bhfeidhmeodh Comhleá Sonraí
 ar bhonn 24/7, is é an t-íosleibhéal foirne a theastaíonn chun seirbhís 24/7 a
 chur ar fáil ná 8 FTE + 1 ceannaire foirne. Díreoidh an 2 FTE eile ar chúram 1,
 2 agus 3.
 2016 – 2019 (+ 1 AD5) = 12 GS
 Is í an aidhm atá i gceist ná leibhéal foirne de 12 GS a bhaint amach i
 2019, tacaíocht cheart i ngach cúram a chinntiú, agus leas á bhaint cheana féin
 as na treochtaí suas i méid agus líon na cibearfhaisnésie.
 2. OIBRÍOCHTAÍ
 Sainmhíniú
 Déanann oibríochtaí comhordú ar oibríochtaí
 (nó imscrúduithe) trasteorann ardphróifíle, cuireann sé anailís oibriúcháin
 agus tacaíocht ar fáil chomh maith le scrúduithe fóiréinseacha teicniúla agus
 digiteacha sa tSaotharlann agus ar an láthair.
 Déanann sé saineolas ardleibhéil teicniúil,
 anailíseach agus fóiréinseach a sheachadadh i gcomhimscrúduithe ar chásanna
 cibearchoireachta agus déanann sé iarracht tacú leis an toradh is fearr is
 féidir agus idirchaidreamh a éascú le Forfheidhmiú an Dlí lasmuigh den AE.
 I ndlúthchomhar le EUROJUST agus INTERPOL,
 tacaíonn sé le cásanna casta trasnáisiúnta agus déanann sé comhordú orthu chun
 forluí agus dúbláil iarrachtaí a sheachaint i measc na n-aonad
 cibearchoireachta sna Ballstáit agus sna tíortha comhpháirtí.
 Seirbhísí
 Is féidir an tsraith seirbhísí arna soláthar ag Oibríochtaí a bhraisliú
 mar seo a leanas. Le haghaidh gach ceann díobh sonraítear an cúram nua é le
 haghaidh Europol nó an é feabhas ar chúram reatha atá i gceist:
 1. FEABHAS – Anailís ar
 fhaisnéis EC3 chun tacú le hoibríochtaí BS agus chun seachadadh na faisnéise
 oibriúcháin a éascú. Tacaíonn sé sin le himscrúduithe/hoibríochtaí
 ardphróifíle, le cásanna casta trasnáisiúnta agus le Comhfhoirne Imscrúdaithe;
 2. FEABHAS – Tacaíocht
 theicniúil arna seachadadh ar an láthair nó ó cheanncheathrú Europol do BS. Is
 féidir é sin a úsáid trí fhoireann uirlisí soghluaiste a úsáid, trí cheadú
 d’anailíseoirí agus/nó shaineolaithe tacaíocht fhóiréinseach dhíreach a
 thabhairt d’imscrúduithe leanúnacha. Is féidir é a dhéanamh freisin tríd an
 tSaotharlann Chibearfhoréinseach i gCeanncheathrú Europol a úsáid;
 3. FEABHAS – Comhordú
 oibríochtaí trí cruinnithe oibriúcháin a eagrú, trí thacú le Comhfhoirne
 Imscrúdaithe, agus trí chabhrú le tosaíochtaí EMPACT a chomhlíonadh maidir le
 cibearchoireacht, teacht i dtír ghnéasach ar leanaí ar líne agus calaois cárta
 íocaíochta.
 Acmhainní
 2014 (+ 7 AD5) = 28 GS
 2015 (+ 10 AD5) = 38 GS
 2016-2019 (+10 AD5) = 48 GS
 Tá an
 leithdháileadh acmhainní d’Oibríochtaí bunaithe go dlúth ar staidéar
 indéantachta RAND na hEorpa a bhí mar bhonn do Chumarsáid an Choimisiúin ar
 bhunú EC3. Go bunúsach, braitheann leithdháileadh acmhainní RAND ag deireadh
 2014 ar scála na cibearchoireachta agus ar líon na gcásanna arna dtacú.
 Ag coimeád i
 gcuimhne go bhfuil an sreabhadh faisnéise atá ag teacht isteach trí chóras an
 Fheidhmchlár Líonra um Malartú Slán Faisnéise (SIENA) de chuid Europol
 méadaithe go mór le dhá bhliain anuas, sonraíonn treochtaí sonraí ar úsáid
 SIENA go soiléir go bhfuil méadú beag tagtha ar líon na n-iarratas arna seoladh
 agus arna bhfáil ag Europol (14%) chomh maith le méadú mór ar líon na
 n-oibríochtaí ardphróifíle (OAP) arna dtacú ag Europol trí TWINS, TERMINAL agus
 CYBORG (62%). Tá méadú ag teacht ar an ngá le hacmhainn chun cinntiú go mbeidh
 dóthain caipitil daonna ag na sainaonaid chun leanúint ar aghaidh ag soláthar
 anailís ardcháilíochta riachtanach ar fhaisnéis choiriúil le haghaidh ábhar
 cibearchoireachta.
 I 2012, bhí 17 GS
 ag tabhairt tacaíochta do 44 hoibríocht ardphróifíle agus do 2593 iarratas
 oibriúcháin. Thug sé sin cóimheas de níos lú ná 1 GS ag déileáil le 2 hoibríocht
 ardphróifíle agus le 153 iarratas oibriúcháin. Téitear i ngleic leis sin i
 bpáirt trí 4 GS a chur leis i 2013, ach de réir mar a leanann líon na gcásanna
 ar aghaidh ag dul i méid agus de réir mar a theastaíonn tacaíocht leanúnach ó
 oibríochtaí ardphróifíle ar feadh 6 mhíosa go 24 mhíosa, tá easpa ball foirne
 fós ag Oibríochtaí.
 Taispeánann an
 tábla thíos réamh-mheastachán den leibhéal tacaíochta arna sholáthar ag
 Oibríochtaí go dtí 2019 ar choinníoll go leanfadh líon na n-iarratas ar aghaidh
 ag dul i méid ag an ráta céanna agus go n-éireodh líon na n-oibríochtaí
 ardphróifíle seasta ag thart ar 100 ó 2014 ar aghaidh.
 || 2012 || 2013 || 2014 || 2015 || 2016 || 2017 || 2018 || 2019
 Líon GS || 17 || 21 || 28 || 38 || 40 || 43 || 46 || 48
 Líon iarratas || 2593 || 2956 || 3369 || 3841 || 4379 || 4992 || 5691 || 6488
 Cóimheas iarratas/ GS || 153 || 141 || 120 || 101 || 109 || 116 || 124 || 135
 Líon OAP || 44 || 71 || 100 || 100 || 100 || 100 || 100 || 100
 Cóimheas GS/ oibríocht ardphróifíle || 0.39 || 0.29 || 0.28 || 0.38 || 0.40 || 0.43 || 0.46 || 0.48
 Taispeánann an
 tábla seo nach gcuirfidh méadú ar an soláthar foirne feabhas mór ar an tacaíocht
 oibriúcháin. Is é a dhéanfaidh sé go príomha ná é a choimeád ar leibhéal
 réasúnta. Toisc go dteastaíonn tacaíocht leanúnach ar feadh 6 go 24 mhíosa ó
 oibríocht ardphróifíle (OAP), leanfaidh beartú tosaíochta ar aghaidh i ngach
 réimse faoi shainordú nuair a chuirfear cás isteach. Is é an toradh a bheidh
 air sin fós ná go ndéanfar seirbhís bhunúsach a sheachadadh chuig cásanna ar
 gnách go mbeadh tacaíocht lánfheidhme ag teastáil dóibh.
 Is fiú a thabhairt
 faoi deara dá ndéanfaí caipitliú ar an treocht suas sin d’ualach oibre
 bainteach le cibearchoireacht gurb é an tagarmharc a bheidh i gceist do phoist
 coibhéise lánaimseartha (FTEnna) ná níos mó ná 70 GS in Oibríochtaí i 2014 ar
 bhonn an cur chuige arna ghlacadh sa Staidéar Indéantachta RAND.
 Chuige sin, le
 hiarratas de 48 GS fadaithe faoi 2 go 6 SNI i 2019 (ag brath ar chumais
 an BS), tá cur chuige Europol thar a bheith réasúnta agus iarracht á déanamh
 freastal ar mhian shaoránach an AE le linn déine buiséadaí.
 Is iad na poist a
 iarradh ná saineolaithe agus anailíseoirí agus iad scaipthe ar
 fud réimse sainordaithe an AE.
 Réimsí neamhoibriúcháin an EC3
 Cé go mbeidh
 gníomhaíocht lárnach an EC3 de nádúr oibriúcháin, leag an Coimisiún agus an
 Chomhairle béim ar an ngá le comhpháirtíochtaí níos leithne a bhunú agus
 cibearchoireacht á comhrac ní hamháin leis na seirbhísí inniúla ach le
 comhlachtaí poiblí agus príobháideacha eile chomh maith.
 Seo a leanas a
 dhéanann an Chomhairle ina cuid conclúidí,
 “LEAGANN sí
 béim ar an tábhacht a bhaineann le háirithiú go n-oibríonn Lárionad
 Cibearchoireachta na hEorpa i ndlúthchomhar le gníomhaireachtaí agus le
 gníomhairí ábhartha eile mar Eurojust, CEPOL, Interpol, ENISA, pobal níos
 leithne an fhoireann phráinnfhreagartha ríomhaire (FPFR) gan trácht ar an
 earnáil phríobháideach, chun an pictiúr faisnéise agus malairt dea-chleachtas
 ar chibearchoireacht san Eoraip a leathnú i gcleachtas;
 LEAGANN sí béim
 ar an ngá le háirithiú go n-oibreoidh Lárionad Cibearchoireachta na hEorpa i
 ndlúthpháirt le fóraim reatha an Aontais a dhéileálann le cibearchoireacht,
 agus go dtacóidh an Lárionad leis na gníomhaíochtaí agus go mbainfidh sé leas
 as an saineolas laistigh de na fóraim sin;”
 3. T&F, FOIRÉINSEACH agus
 OILIÚINT
 Sainmhíniú
 Tá
 T&F-Fóiréinseach-Oiliúint tiomanta do thaighde ar anailís theicniúil
 bhagartha agus ar scanadh leochaileachta, fóiréinsic statach, dea-chleachtas
 agus oiliúint, agus forbairt uirlisí. Comhordaíonn sé cur chuige
 costéifeachtach chun leas a bhaint as sineirgí le gníomhairí eile mar JRC an
 AE.
 Forbraíonn sé
 cumais ardleibhéil maidir le fóiréinsic dhigiteach agus cumais bhainteacha le
 húsáid mar thacaíocht d’imscrúduithe Ballstát.
 Dearann agus
 bainistíonn sé seachadadh oiliúna a bhaineann le teicneolaíocht na faisnéise i
 ndlúthpháirt le CEPOL agus ECTEG agus le cuideachtaí príobháideacha agus
 comhlachtaí príobháideacha.
 Seirbhísí
 Is féidir an tsraith seirbhísí arna soláthar ag T&F
 -Fóiréinseach-Oiliúint a bhraisliú mar seo a leanas. Le haghaidh gach ceann
 díobh, sonraítear an cúram nua le haghaidh Europol é nó an é feabhas ar chúram
 reatha atá i gceist:
 1. NUA – Cruinniú lárnach
 de riachtanais BS le haghaidh uirlisí fóiréinseacha, chun an leas is fearr a
 bhaint as cistí an AE (m.sh. clár FP7) chun forbairt a dhéanamh ar na huirlisí
 sin a bhfuil géarghá leo agus iad a scaipeadh chuig údaráis inniúla BS.
 2. FEABHAS – Cumas
 fóiréinseach creidiúnaithe a sholáthraíonn réitigh úrscothacha mar dhíchriptiú,
 aisghabháil agus anailís ardleibhéil maidir le faisnéis oibriúcháin arna baint
 ó ríomhairí, ó fhearais dhigiteacha nó meáin atá á stóráil go digiteach.
 Cuimsíonn sé gréasán tiomanta TFC, sainuirlisí crua-earraí agus bogearraí, agus
 tacaíonn sé le próiseáil faisnéise faoin gcóras AWF. Cloífidh sé le caighdeáin
 ISO chun iontaofacht na bpróiseas agus a dtorthaí a uasmhéadú;
 3. FEABHAS – Próiseas
 aonfhoirmeach um oiliúint agus forbairt acmhainne i BS, leis an raon feidhme
 chun uasghrádú a dhéanamh ar eolas bunúsach agus ardeolas faoi uirlisí, nósanna
 imeachta agus treochtaí imscrúdaitheacha chun go mbeidh gach BS in ann dul i ngleic
 leis an dúshlán sin i réimse na coireachta atá ag dul i méid agus ag forbairt
 go tapa;
 4. NUA – dea-chleachtas a
 aithint maidir le teicnící imscrúdaitheacha ar líne agus caighdeáin a bhunú
 chun faisnéis dhigiteach a chruinniú agus a sholáthar, i gcomhar le EUROJUST
 agus le comhpháirtithe ábhartha eile.
 Acmhainní
 2014 (+ 1 AD5 agus 3 AD6) = 7 GS
 Fóiréinseach: +
 3 saineolaithe sinsearacha AD6
 Beidh an tacaíocht
 fhóiréinseach do na seirbhísí inniúla ar cheann de na feidhmeanna is tábhachtaí
 a bheidh ag EC3. Beidh saotharlann fhóiréinseach ag gach seirbhís inniúil ach
 le haghaidh cuid den anailís is casta is minic a iarrtar taithí Europol ach
 bíonn formhór na gcásanna ag lorg tacaíocht sheachtrach ó shainsaotharlanna
 lasmuigh d’fhorfheidhmiú an dlí. Le dóthain acmhainní féadann an ECS na
 seirbhísí sin a chur ar fáil. Anuas air sin, tá saotharlanna BS ag tabhairt
 aghaidhe ar mhéadú mór ar anailís ar fhaisnéis dhigiteach sa mhéid is go bhfuil
 níos mó ná 2 bhliain de riaráiste ag roinnt saotharlann. Tríd an tsaotharlann
 EC3 a lárú, déanfaidh an tsaotharlann teicnící agus tuarascálacha a sheachadadh
 in ardfhóiréinsic, ar bhonn intí agus ar an láthair, a thacódh le bailiú
 fhaisnéis dhigiteach an BS ar bhealach tapa. Bainfidh an fhoireann seo úsáid as
 ardteicnící arna n-aimsiú ag T&F na hEorpa chun uirlisí níos éifeachtúla a
 chur ar fáil d’imscrúdaitheoirí. Chun foireann a chur ar fáil don tsaotharlann
 atá beartaithe don EC3, beidh 3 Speisialtóirí Sinsearacha ag teastáil i 2014
 chun na réimsí bunúsacha mar atá saineolas, fóiréinsic dhigiteach,
 fóiréinsic shoghluaiste, fóiréinsic líonra agus innealtóireacht chúltaca Earraí
 Mailíseacha a chlúdach.
 Oiliúint: + 1
 AD5 speisialtóra
 Ina cumarsáid,
 dearbhaíonn an Chomhairle “gur cheart go bhfeidhmeodh Lárionad Cibearchoireachta
 na hEorpa mar phointe lárnach na hEorpa um fhaisnéis faoi chibearchoireacht,
 gur cheart go ndéanfadh sé saineolas faoi chibearchoireacht a chomhthiomsú chun
 tacú le Ballstáit i bhforbairt acmhainne agus gur cheart dó tacaíocht a chur ar
 fáil d’imscrúduithe cibearchoireachta i mBallstáit”
 Cé go ndéanfar
 tógáil oiliúna agus acmhainne i gcomhar le CEPOL agus comhpháirtithe eile,
 beidh 1 sainchomhordaitheoir oiliúna ag teastáil chun na gníomhaíochtaí sin a
 dhéanamh. Is é an t-íosleibhéal foirne a theastaíonn chun forbairt
 chomhordaithe a áirithiú agus chun oiliúint a sheachadadh chomh maith le
 tionscnaimh a sheachadadh um múscailt feasachta faoi Fhorfheidhmiú an Dlí,
 údaráis bhreithiúnacha agus faoin earnáil phríobháideach. Beidh na baill foirne
 sin freagrach freisin as comhchuibhiú nósanna imeachta i bhforfheidhmiú an
 chibeardlí a mholadh, as cinntiú go n-aithneofar an fhaisnéis go léir a
 bhaileofar i BS amháin i BS eile agus go nglacfaidh na cúirteanna léi.
 2015 (+ 1 AD5 agus 1 AD7) = 9 TA
 R&D: + 1
 AD5 speisialtóra
 Leanfaidh líon na
 dtionscadal féideartha san AE ar aghaidh ag dul i méid. Mar gheall air sin
 beidh gá le speisialtóir breise amháin chun tionscnaimh a aithint a
 mbainfeadh an EC3 agus na BS leas astu. Beidh
 comhordú an éilimh ar ghníomhaíochtaí taighde agus forbartha san AE maidir le
 cibearchoireacht i gcomhar le ENLETS riachtanach chun go mbainfeadh forfheidhmiú
 an dlí leas as taighde ar uirlisí agus eolas slán, costéifeachtach agus tapa
 chun freastal ar an éileamh a bhíonn ag dul i méid i gcónaí. Ansin beidh EC3 in
 ann na tionscadail shlána agus úsáideacha a mholadh do chlár Horizon 2020.
 Déanfaidh an fhoireann sin freastal ar an éileamh méadaitheach chun páirt a
 ghlacadh i gcuibhreannais T&F i gcáil chomhairleach.
 Fóiréinseach: +
 1 speisialtóir sinsearach AD7
 Ceadóidh earcú
 ball foirne ard-oilte méadú a dhéanamh ar cháilíocht na hanailíse fóiréinsí.
 Faoi 2015 beidh sé riachtanach áirithiú go leanfaidh gach gníomhaíocht
 fhóiréinseach arna déanamh sa tsaotharlann ar aghaidh. Áiritheoidh sé go ndéanfar
 réitigh fhóiréinseacha ardleibhéil a sheachadadh chomh luath is féidir i 2015
 (ardán díchriptithe a bhunú, creidiúnú ISO 17020 don Chibearshaotharlann).
 Déanfaidh an duine sin comhordú ar ghníomhaíochtaí fóiréinseacha agus beidh
 siad mar chomhordaitheoir fóiréinsice digití ar láithreacha coire le haghaidh
 cibearoibríochtaí tábhachtacha áit is gá cinntí a dhéanamh a chuimseoidh
 sruthanna oibre fóiréinseacha éagsúla.
 2016-2019: (+1AD6 +2AD5) = 12 GS
 Áiritheoidh na baill foirne breise go ndéanfar comhordú ceart ar
 ghníomhaíochtaí oiliúna, ar ghníomhaíochtaí fóiréinseacha doimhne agus go
 mbeidh raon feidhme níos mó ann do thacaíocht le haghaidh thionscadail T&F
 an AE.
 4. STRAITÉIS-COSC-FOR-ROCHTAIN
 Sainmhíniú
 Déanann Straitéis-Cosc-For-rochtain anailís treochta,
 scanadh rabhaidh luath agus ionchais, cosc na coireachta agus obair bheartais,
 pleanáil straitéiseach agus bainistíocht páirtithe leasmhara.
 Toisc go gcoimeádtar an chuid is mó
 d’fhaisnéis ábhartha lasmuigh de shainchúram Fhorfheidhmiú an Dlí, déanann sé
 iontaoibh agus muinín a chothú idir an earnáil phríobháideach agus na húdaráis
 um Fhorfheidhmiú an Dlí, ag baint leasa as comhpháirtíochtaí lárnacha leis na
 CERTanna agus ENISA, le seirbhísí míleata agus slándála, le heagraíochtaí
 sochaí sibhialta agus le páirtithe leasmhara eile i réimsí na
 cibearchoireachta, an teacht i dtír ghnéasach ar leanaí ar líne, agus na
 calaoise ar líne.
 Gníomhaíonn sé mar phointe tionóil
 d’imscrúdaitheoirí cibearchoireachta na hEorpa, ag tabhairt guth coiteann dóibh
 agus comhrá á dhéanamh le comhpháirtithe príobháideacha, leis an lucht acadúil
 agus le saoránaigh.
 Tabharfaidh Straitéis-Cosc-For-rochtain
 seasamh pribhléide idir earnálacha poiblí agus príobháideacha do EC3, a
 chuirfidh ar a chumas cur amach níos fearr a bheith aige i bhfíor-am ar
 thírdhreach na ciberchoireachta agus i ndearadh cnámhscéil a bheidh
 straitéiseach agus réamhbhreathnaitheach.
 Seirbhísí
 Is féidir an tsraith seirbhísí arna soláthar ag
 Straitéis-Cosc-For-rochtain a bhraisliú mar seo a leanas. Le haghaidh gach
 ceann díobh, sonraítear an cúram nua le haghaidh Europol é nó an feabhas é ar
 chúram reatha:
 1. FEABHAS: Anailís
 straitéiseach a dhéanamh trí mheasúnú bagartha an AE a dhéanamh ar
 chibearchoireacht, theacht i dtír ghnéasach ar leanaí ar líne, ar chalaois
 cárta íocaíochta agus ar bhagairtí bainteacha ar líne; trí shainmheasúnaithe
 téamacha ar threochtaí nua, ar mhodhanna agus éascaitheoirí coiriúla; scanadh
 atá dírithe ar an todhchaí ar fhorbairtí teicneolaíochta agus seachtracha eile,
 agus é mar aidhm rioscaí, leochaileachtaí agus saincheisteanna lárnacha do
 dhéantóirí beartais agus do reachtóirí a aithint.
 2. FEABHAS: Cosc na
 cibearchoireachta a chinntiú i gcomhar le páirtithe ábhartha, tionscnaimh
 reatha um chosc agus um múscailt feasachta i réimsí na cibearchoireachta, an
 teacht i dtír ghnéasach ar leanaí ar líne, an chalaois cárta íocaíochta agus na
 mbagairtí eile ar líne a chur chun cinn agus cur le tionscnaimh nua a fhorbairt
 chun forbairt beartais agus táirgí a mbeidh dearadh níos sábháilte i gceist léi
 a threorú.
 3. FEABHAS: Caidrimh
 iontaofa a bhunú agus a choimeád laistigh de phobal fhorfheidhmiú an dlí
 (EMPACT, CIRCAMP, EUCTF, VGT); naisc oibriúcháin líonra an EC3 agus an ELO a
 bhainistiú, cumarsáid agus rannpháirtíocht cheart a chinntiú; líonra
 iontaobhais a bhunú a mbeidh eagraíochtaí fhorfheidhmiú an dlí, tionscadail,
 acadúla agus sochaí sibhialta rannpháirteach iontu agus é mar aidhm freagraí
 oibriúcháin agus straitéiseacha ar chibearchoireacht a fheabhsú.
 4. NUA: Bheith mar ghuth
 coiteann d’imscrúdaitheoirí cibearchoireachta san AE: tuairimí, seasaimh agus
 torthaí an AE i réimse na cibearchoireachta a chur in iúl; bheith mar Lároifig
 an AE do Chibearchoireacht; comhordú a dhéanamh ar Bhallstáit an AE agus ar
 ionchuir ghníomhaireachtaí an AE i rialachas Idirlín agus caighdeánú cur chuige
 agus glacadh dea-chleachtais i réimse na cibearchoireachta a chur chun cinn.
 5. NUA: Bainistíocht agus
 forbairt a dhéanamh ar ardán um chomhar ar líne (SPACE) a cheadaíonn eolas agus
 saineolas straitéiseach agus teicniúil a mhalartú agus a roinnt ar bhealach
 níos éasca idir forfheidhmiú an dlí agus an earnáil phríobháideach i réimsí na
 cibearchoireachta, an teacht i dtír ghnéasach ar leanaí ar líne agus na
 calaoise ar líne.
 6. NUA: Fothaí nuachta
 saincheaptha a sheachadadh faoi threochtaí coiriúla nua, faoi fhorbairtí
 teicneolaíochta agus faoi fhaisnéis ábhartha eile de réir mar a thagann sí chun
 cinn. Beidh siad sin treoraithe ag comhpháirtíocht ghníomhach le hinstitiúidí
 acadúla, leis an lucht acadúil agus le comhpháirtithe tionscail.
 Tiocfaidh níos mó
 acmhainní chun cinn nuair a cheadóidh an creat dlí plé níos fearr le páirtithe
 príobháideacha.
 Acmhainní
 2014 (+ 2 AD5 agus 1 AD7) = 8 TA
 Straitéis: +1
 speisialtóir sinsearach AD7
 Chun “an
 pictiúr domhanda a leathnú i gcleachtas” iarrtar 1 Anailíseoir
 Straitéiseach Sinsearach. Tá faisnéis chibearchoireachta difriúil ar go
 leor bealaí leis an bpost traidisiúnta anailíse straitéisí i Europol sa mhéid
 is gur minic go bhfaightear í ó chomhpháirtíocht ghníomhach le comhlachtaí mar
 an Lucht Acadúil, thaighdeoirí eolaíochta agus comhlachtaí árachais agus go
 n-úsáidtear í chun treochtaí agus bagairtí Cibearchoireachta a thuar agus chun
 an straitéis sa réimse sin a threorú. Ar an gcúis sin, teastaíonn sraith inniúlachtaí
 don phost seo a bhfuil difríocht mhór eatarthu agus na cinn a iarrtaí de ghnáth
 le haghaidh anailíseoirí Europol. Tá an cumas measúnuithe bagartha cruinne a
 dhéanamh agus an straitéis a threorú sa Chibearchoireacht mar fhachtóir lárnach
 ratha do ghníomhaíochtaí EC3. Teastaíonn leibhéal sinsearach chun treoir a chur
 ar fáil laistigh den fhoireann chun áirithiú go ndéanfar táirgí anailíse
 comhtháite agus spriocdhírithe de leibhéal cáilíochta dóthanach a sheachadadh.
 For-rochtain: + 2 speisialtóirí AD5
 Tugann Conclúidí
 na Comhairle bonn cirt freisin leis an ngá le baill foirne chun gníomhaíochtaí
 riachtanacha for-rochtana agus cumarsáide a chur i bhfeidhm le haghaidh EC3. Is
 ó fhoinsí lasmuigh de Fhorfheidhmiú an Dlí a thagann an chuid is mó d’fhaisnéis
 faoi chibearchoireacht. Más mian leis an EC3 bheith mar phointe tagartha sa
 réimse sin agus luach breise a thabhairt do na gníomhaíochtaí oibriúcháin, tá
 sé riachtanach caidreamh agus comhar láidir a chothú le comhpháirtithe eile a
 chuireann spéis i gcibearchoireacht. Chun tacú leis an ngníomhaíocht sin,
 teastaíonn 1 speisialtóir for-rochtana i 2014.
 Ina theannta sin, chun cumarsáid a éascú idir speisialtóirí
 cibearchoireachta, beidh ar an Ardán Slán um Shaineolaithe Cibearchoireachta
 Creidiúnaithe (SPACE) a acmhainn iomlán a chomhlíonadh. Beidh 1 speisialtóir
 ag teastáil i 2014 chun an t-ábhar a bhainistiú agus bheith i gceannas ar an
 ardán. Sa bhreis air sin, beidh ról ag an speisialtóir sin in eagrú imeachtaí a
 bhaineann le cibearchoireacht, lena n-áirítear an Chomhdháil bhliantúil ar
 Chibearchoireacht de chuid Interpol/Europol.
 2015 (+ 1 AD5 agus 1 AD6) = 10 GS
 Straitéis: + 1
 speisialtóir sinsearach AD6
 Mar gheall ar
 chastacht agus éagsúlacht réimse na cibearchoireachta teastaíonn acmhainn
 bhreise chun monatóireacht a dhéanamh ar an speictream straitéiseach agus chun
 measúnuithe ardchaighdeáin réamhbhreathnaitheacha a sheachadadh. Díreoidh an
 obair sin ar chosc le cur chuige ildisciplíneach a chuimsíonn gach comhpháirtí
 ábhartha, ar leibhéal beartais agus oibriúcháin araon. Chun an réimse sin a
 chlúdach teastaíonn 1 speisialtóir sinsearach AD7.
 For-rochtain: + 1 speisialtóir AD5
 Earcófar
 speisialtóir breise chun raon feidhme ghníomhaíochtaí for-rochtana an EC3 a
 fhadú agus an lárionad fós ag luas cúrsála. Ní hamháin go gcuimseoidh obair an
 speisialtóra sin bainistíocht caidreamh le comhpháirtithe príobháideacha agus
 poiblí, ach beidh soláthar faisnéise mar ionchur don chumarsáid do ghrúpaí
 sprice éagsúla inmheánacha agus seachtracha ar bhonn na hoibre arna déanamh
 agus an taithí arna fháil in EC3 mar chuid den obair freisin.
 2016-2019: (+ 2 AD5) = 12 TA
 Feabhsóidh na baill foirne breise cáilíocht agus ráta seachadta na
 dtáirgí anailíse straitéise. Freisin tacóidh siad leis an bhfeabhsú ar
 ghníomhaíochtaí for-rochtana an lárionaid.
 5. Bainistíocht
 Ní bheidh ach beirt GSanna breise ann idir 2014 agus 2019. Athsholáthar
 phost AD12 Europol chun an lárionad a bhainistiú a bheidh i bpost amháin.
 Freagraíonn an ceann eile do shraith nua cúraimí atá nasctha le gníomhaíochtaí
 straitéiseacha an EC3:
 –
 NUA: cathaoirleacht
 agus comhordú a dhéanamh ar ghníomhaíochtaí bhord EC3
 –
 NUA: bainistíocht a
 dhéanamh ar na grúpaí comhairleacha arna gcruthú i gcreat bhord cláir an EC3
 –
 NUA: comhordú agus
 rúnaíocht a chur ar fáil do CIRCAMP, VGT, EUCTF, EFC, ECTEG
 Anuas ar bhainistíocht na gcúraimí sin, áiritheoidh an post sin
 comhordú ceart oibriúcháin agus riaracháin idir gach cumas EC3. Áiritheoidh sé
 freisin go mbeidh gníomhaíochtaí EC3 ailínithe le straitéis agus plean oibre
 Europol.
 2014 – 2019 (+ 1 AD12 agus 1 AD7) = 6 GS
 [1] IO C115, 4.5.2010 p.1
 [2] COM (2010) 673 final.
 [3] Europol (2011). Measúnú an AE ar Bhagairt na Coireachta
 Eagraithe (SOCTA).
 [4] Europol (2013). Measúnú an AE ar
 Bhagairt na Coireachta Eagraithe (SOCTA)
 [5] Europol (2013). Measúnú an AE ar
 Bhagairt na Coireachta Eagraithe (SOCTA)
 [6] Europol (2011). Measúnú an AE ar
 Bhagairt na Coireachta Eagraithe
 [7] Measann UNOCD (2010) “go bhfuil thart ar 140 000
 íospartach gáinneála san Eoraip, a ghineann ollioncam bliantúil de US$3
 bhilliún dóibh siúd a dhéanann dúshaothrú orthu. Le meántréimhse dúshaothraithe
 de dhá bhliain, thabharfadh sé sin le tuiscint go mbíonn 70 000 iontráil nua
 gach bliain. Is cosúil go bhfuil an treocht seasta.”
 [8] Dar le tuarascáil bhliantúil an Lárionad Faireacháin
 Eorpach um Dhrugaí agus um Andúil i nDrugaí ar staid fhadhb na ndrugaí san
 Eoraip, bhí básanna de bharr drugaí freagrach as 4% de na básanna go léir i
 measc Eorpach 15-39 mbliana d’aois i 2011 agus úsáideann méid measta de 1.4
 milliún Eorpach drugaí ópóideacha.
 [9] Fuair UNOCD (2010) go bhfuil “luach na trádála domhanda
 údaraithe in airm thine a bhfuil taifead déanta uirthi measta ag tuairim is US$1.58
 billiún i 2006, agus idirbhearta dleathacha nach bhfuil taifeadta comhionann le
 US$100 milliún breise nó níos mó. Is é an meastachán is
 coitianta a luaitear do mhéid an mhargadh neamhdhleathaigh ná 10%-20% den mhargadh dleathach, a bheadh
 comhionann le thart ar US$170 milliún go US$320 milliún in aghaidh na bliana.”
 [10] Meastar go n-íocann geilleagar an
 AE costas de 120 billiún euro in aghaidh na bliana as éilliú, féach COM (2011) 308 deireanach.
 [11] Dar le Measúnú an AE ar Bhagairt
 na Coireachta Eagraithe de chuid Europol i 2011, fuair grúpaí coireachta
 eagraithe níos mó ná 1.5 billiún euro ó chalaois cárta íocaíochta i 2009.
 [12] Dar le meastachán ag UNODC, bhí
 fáltais ó choireacht dhomhanda (lena n-áirítear seachaint cánach) comhionann le
 2.1 trilliún Dollar SAM i 2009 agus
 meastar go ndearnadh suas go 70% de
 sin a sciúradh.
 [13] Fuarthas i Measúnú Europol ar Bhagairt
 na coireachta tromchúise agus na
 Coireachta Eagraithe (SOCTA) go dtéann cibearchoireacht i bhfeidhm ar gach
 ballstát. Tagraíonn an staidéar do thaighde ag an gCoimisiún Eorpach a
 shonraíonn gur tharla goid aitheantais do 8% d’úsáideoirí an idirlín san AE
 agus gur tharla foirm éigin de chalaois ar líne do 12% díobh. Ina theannta sin, téann bogearraí mailíseacha i bhfeidhm ar na mílte
 teaghlach agus go bhfuil an méid ginearálta de chalaois bhaincéireachta a
 bhaineann le cibearchoireacht ag dul i méid gach bliain.
 [14] Straitéis Shlándála Inmheánach an
 AE i nGníomh: Five steps towards a more secure Europe.
 COM(2010) 673 deireanach. I 2011 rinneadh 174 ionsaí sceimhlitheora i mBallstáit an AE. Te-SAT 2012.
 [15] Eurabhairaiméadar 77, Earrach 2012.
 [16] Eurabharaiméadar 77, Earrach 2012. Luaigh 27% d’Eorpaigh
 gur cheart d’institiúidí AE béim a leagan béim a leagan ar an troid i gcoinne
 na coireachta sna blianta atá le teacht.
 [17] Eurabhairaiméadar 390 ar Chibearshlándáil, Iúil 2012. Shonraigh
 74% d’fhreagróirí go bhfuil an baol go mbeifí mar íospartach cibearchoireachta
 méadaithe le bliain anuas.
 [18] Comhráiteas Pharlaimint na hEorpa, Chomhairle an AE agus
 an Choimisiúin Eorpaigh ar ghníomhaireachtaí díláraithe 19.7.2012
 (http://europa.eu/agencies/documents/joint_statement_and_common_approach_2012_en.pdf)
 [19] SWD (2013)98 final.
 [20] COM(2010)
 776 deireanach.
 [21] COM (2013) 172 deireanach.
 [22] IO L 8,
 12.1.2001, p. 1-22.
 [23] An Coinbhinsiún ar Chosaint Daoine
 maidir le hUathphróiseáil Sonraí Pearsanta, Strasbourg,
 28.1.1981.
 [24] Moladh Uimh. R(87) 15 ó Choiste Airí Chomhairle na hEorpa
 do na Ballstáit maidir le húsáid sonraí pearsanta in earnáil na bpóilíní a
 rialú, 17.9.1987.
 [25] IO L 350,
 30.12.2008, p. 60. Mhol an Coimisiún Treoir a chur in
 ionad na hionstraime sin, COM (2012) 10 deireanach.
 [26] Tá líon deireanach na bpost faoi réir thoradh
 athbhreithnithe inmheánaigh ag an gCoimisiún ar riachtanais acmhainne
 gníomhaireachtaí díláraithe le haghaidh na tréimhse 2014-2020 agus caibidlí an
 MFF agus aird speisialta á tabhairt ar mheasúnú ar ‘riachtanais iarbhír’ i
 gcomhthéacs éileamh iomaíoch ar acmhainní buiséid an-teoranta i dtaobh an
 laghdú foirne de 5% sna Gníomhaireachtaí a urramú.
 [27] IO L 121, 15.05.2009, p. 37.
 [28] IO C 316,
 27.11.1995, p. 1.
 [29] IO L 256, 1.10.2005, p. 63.
 [30] IO C 115, 4.5.2010,
 p. 1.
 [31] Tagairt le cur isteach
 don Treoir ghlactha (Togra: COM (2013) 48 deireanach).
 [32] IO L 8, 12.1.2001, p. 1.
 [33] An Coinbhinsiún chun Daoine Aonair a Chosaint maidir le
 Sonraí Pearsanta a Phróiseáil go hUathoibríoch, Strasbourg, 28.1.1981.
 [34] Moladh Uimh. R87(15) ó Choiste
 Airí Chomhairle na hEorpa do na Ballstáit ar úsáid sonraí pearsanta in earnáil
 na bpóilíní a rialáil, 17.9.1987.
 [35] IO L 350, 30.12.2008, p. 60.
 [36] IO L 56, 4.3.1968, p. 1.
 [37] IO L 298, 26.10.2012, p. 1.
 [38] IO L 136, 31.5.1999, p. 1.
 [39] IO L 141, 27.05.2011, p. 17.
 [40] IO L 185,
 16.07.2005, p. 35.
 [41] IO L 362, 31.12.2012, p. 1.
 [42] IO L 145, 31.5.2001, p. 43.
 [43] IO L 145, 31.5.2001, p. 43.
 [44] IO L 136, 31.5.1999, lch. 15.
 [45] IO L 292, 15.11.1996, lch. 2.
 [46] ABM: Bainistiú de réir gníomhaíochtaí – ABB: Bunú an
 bhuiséid de réir gníomhaíochtaí.
 [47] Mar a thagraítear dó in Airteagal 49(6)(a) nó (b) den
 Rialachán Airgeadais.
 [48] Clár Stócólm ar Eoraip a bheidh oscailte agus slán, a
 fhónfaidh do na saoránaigh agus a chosnóidh iad, IO C115,4.5.2010.
 [49] Is féidir mionsonraí ar na modhanna bainistíochta agus
 tagairtí don Rialachán Airgeadais a fheiceáil ar shuíomh gréasáin DG Budg:
 http://www.cc.cec/budg/man/budgmanag/budgmanag_en.html
 [50] Mar a thagraítear dóibh in Airteagal 185 den Rialachán
 Airgeadais.
 [51] LD = Leithreasuithe difreáilte / LN = Leithreasuithe
 neamhdhifreáilte.
 [52] CSTE: Comhlachas Saorthrádála na hEorpa.
 [53] Tíortha is iarrthóirí agus, nuair is iomchuí, tíortha sna
 Balcáin Thiar a d’fhéadfadh a bheith ina n-iarrthóirí.
 [54] Cuirfear aon líne buiséid amháin in ionad na línte buiséid
 18.050201, 18.050202, 18.050501 agus 18.050502 atá ann cheana agus a bhaineann
 le Europol agus le CEPOL faoi seach.
 [55] Is í bliain N an bhliain a gcuirtear tús le cur chun
 feidhme an togra/tionscnaimh.
 [56] Tá líon deireanach na bpost faoi réir thoradh
 athbhreithnithe inmheánaigh ag an gCoimisiún ar riachtanais acmhainne
 gníomhaireachtaí díláraithe don tréimhse 2014-2020 agus caibidlí an MFF agus
 aird speisialta á tabhairt ar mheasúnú ar ‘riachtanais iarbhír’ i gcomhthéacs éileamh
 iomaíoch ar acmhainní buiséid an-teoranta agus i bhfianaise an laghdú de 5% ar
 líon na mball foirne sna Gníomhaireachtaí a urramú.
 [57] Tógann na figiúir sin san áireamh coigiltis ag eascairt ó
 chumasc CEPOL go Europol, atá comhionann le €17.2m (€10.1m i gcostais foirne
 agus €7.1m i gcostais tógála agus i gcostais riaracháin eile) thar an tréimhse 2015-2020.
 [58] Is ionann aschuir agus táirgí agus seirbhísí atá le
 soláthar (m.sh.: an líon malartuithe mac léinn arna maoiniú, an líon ciliméadar
 de bhóithre a tógadh, etc.).
 [59] Mar a thuairiscítear i bpointe 1.4.2. ‘Cuspóirí sonracha...’
 [60] Is í Bliain N an bhliain ina
 thosaíonn cur i bhfeidhm an togra/an tionscnaimh.
 [61] Is í bliain N an bhliain a gcuirtear tús le cur chun
 feidhme an togra/tionscnaimh.
 [62] CA= Gníomhaire ar conradh; LA = Gníomhaire áitiúil; SNE=
 Saineolaí náisiúnta ar iasacht; INT= Foireann ghníomhaireachta (‘Intérimaire’);
 SNE= Saineolaí náisiúnta ar iasacht.
 [63] Fo-uasteorainn do phearsanra seachtrach arna
 chumhdach ag leithreasuithe faoi chomhair oibríochtaí (na seanlínte
 "BA").
 [64] Go príomha do na Cistí Struchtúracha, don Chiste Eorpach
 Talmhaíochta um Fhorbairt Tuaithe (EAFRD) agus don Chiste Eorpach Iascaigh
 (EFF).
 [65] GC= Gníomhaire Conartha; GA =Gníomhaire Áitiúil; SNI=Saineolaí
 Náisiúnta ar Iasacht; INT= baill foirne gníomhaireachta (‘Intérimaire’); SNE=Saineolaí
 Náisiúnta ar Iasacht.
 [66] Fotheorainn do bhaill foirne seachtracha clúdaithe ag
 leithreasuithe oibriúcháin (línte “BA” a tugadh orthu roimhe sin.
 [67] Le haghaidh na gCistí Struchtúracha, an Ciste Eorpach
 Talmhaíochta um Fhorbairt Tuaithe (CETFT) agus an Ciste Eorpach Iascaigh (CEI)
 go príomha.
 [68] Féach pointí 19 agus 24 den Chomhaontú Idirinstitiúideach.
 [69] A fhad a bhaineann le hacmhainní dílse traidisiúnta
 (dleachtanna custaim, tobhaigh siúcra), ní mór na méideanna a luaitear a bheith
 ina nglanmhéideanna, i.e. méideanna comhlána agus 25% de chostais bhailiúcháin
 a bheith bainte astu.